text:
單式反光相機
單式反光相機,口頭上叫做單反相機,又或者係單眼相機,單鏡反光相機,係從構造原理嚟起名嘅,相機裏面用一塊喺鏡頭同底片間嘅鏡將圖像投射去對焦屏上面.大部分單鏡相機都係通過目鏡嚟到睇五棱鏡反射嘅像,亦都有其它形式嘅取景器,好似俯視取景器噉啦.
發展歷程[編輯]
1909年,Graflex爾個牌子出嘅一部相機,就係爾種原理,而家35mm片幅係1936年由Exakta提出嘅.
1970年代,爾種技術就得到廣泛應用,好多攝影師都好鍾意爾種相機,而且好快就普及咗.單反嘅一樣好大嘅好處就係成像同監視嘅視差幾乎零,爾個係相機技術嘅一樣突破.而家市上賣嘅單反相機絕大部份都係有得換鏡頭嘅,所以呢,題材方面好多攝影愛好者又或者係專業攝影師都唔使頭痛,乜嘢微距啊,風景啊,運動啊,肖像啊嗰啲一部相機就可以輕鬆搞掂.
基本元素[編輯]
而家,好多入門嘅攝影愛好者都希望買部單反嚟到學習攝影.學攝影用單反好啲,但係即管係而家,單反都係價格不菲咖,所以呢,入門嘅愛好者應該慎重考慮.單反相機嘅好處好多咖,舉連拍功能做例子,單反嘅內部構造同數碼相機嘅唔同,所以單反嘅連拍速度快過普通數碼相機好多,至於連拍速度嘅快慢,喺單反相機裏面都有分,一般中檔機嘅快門速度都有6張到8張一秒嘅,高檔就會更加快,令攝影師可以迅速捕捉珍貴嘅瞬間,唔錯過嗰霎那嘅精彩情節.不過要睇出連拍嘅速度,首先要將ISO調高,調至F/Tv或者係M檔,儘量將快門速度調到最快(各種相機最快時間唔同).
一般嚟講,愛好攝影嘅人都會追求質素高嘅相機,恁樣會更容易突出靚嘅效果.但係單反嘅操作比較複雜,好多愛好者買咗返嚟都唔係好熟悉操作.
感光度(ISO)[編輯]
傳感器對光嘅敏感度嘅描述,行內人簡稱ISO.一般單反感光度由100~12800(中高端)不等.感光度越高,對光嘅敏感度就越高.
快門[編輯]
當撳落快門嘅時候,相機會制動快門簾,喺快門閃過嘅一瞬間(就好似人咋樣嘅一瞬)就會將鏡頭前嘅影像記錄落嚟.
快門速度指由前快門簾開啓嘅一瞬間到後快門簾關閉嘅一瞬間之間嘅時間,通常以「幾分之一」嘅分數表示,而分母通常係祇能夠被二同埋/或者五整除嘅數.響一尐光線比較暗嘅場合裏面,通常將快門速度調到好慢,若然冇辦法,必須快速捕捉嗰一瞬間,就一定要將感光度調高,從而有效加快快門速度.
光圈[編輯]
舊時尐光圈都附喺鏡頭上咖,而且光圈重係手動調節嘅,但係而家唔同咗啦,數碼單反一般都係響機身度通過微電腦調嘅.
光圈嘅基本作用就係控制通光量.柔光嘅時候可以儘量調大光圈,而強光嘅時候儘量縮細佢.
一幅圖片,通常主體好重要,而一尐不必要嘅背景,通常會通過「虛化」呢種方法去處理,虛化嘅對象可以係背景,亦可以係前景.至於虛化對象,可以通過焦距去調節.虛化背景嘅程度,就係以「景深」去描述.
景深深淺,一取決於光圈大細,光圈越大,虛化得就越犀利,光圈越細,成幅相就冇層次感,全部都清曬.
另外,重取決於焦距,焦距越長,虛化得就越犀利,焦距越短,反之.


c: text/html

text:
金鐘
金鐘(英文Admiralty)係香港一地,喺香港島北岸.按四環九約,金鐘查實係中環嘅分區,喺下環側邊,卽係同今日灣仔拍埋,舊時以英軍重地,今日主要係寫字樓同商場.
歷史[編輯]
金鐘雖然係中環一部份,但係佢自英國1841年得到香港開始,就係英軍軍事重地,三軍司令官邸都係響呢區.威靈頓兵房,域多利兵房,美利兵房,同金鐘船塢.金鐘呢個名就來自金鐘船塢呢個海軍船塢,因為裏面有個金色銅鐘而來.而英文名Admiralty就係船塢個英文名Admiralty Dock而來.裏面重有香港海平面高低嘅基準.
因為佢響中環同灣仔市區中間,阻住市區發展,亦唔可以響海邊加新路,所以開埠以來,香港政府一直都想佢搬走,不過礙於英軍反對而無結果.1970年代起,軍事模式同百年來已經好唔同,無必要響市區大量駐軍,所以英軍同意逐漸搬走,畀返啲地香港政府.美利樓搬咗去赤柱做古蹟,而1878年就有嘅海軍船塢就填平,喺對出新填地起咗添馬艦海軍基地同威爾斯親王大廈英軍總部,即係今日駐港解放軍總部.淨低嘅旗杆屋,即係前三軍司令官邸,變成茶具文物館.其他嘅地方最尾唔係變成公園,就係寫字樓,或者政府辦公大樓.
1980年,香港地下鐵路通到金鐘,重有個金鐘地鐵站起響呢度,自始呢區有自己個名,叫金鐘或者Admiralty.
大廈[編輯]
呢區有多棟大廈,有力寶中心(舊名奔達大廈),統一中心,遠東金融中心,亞太金融中心,美利大廈,海富中心,太古廣場連帶港島香格里拉酒店,港麗酒店同萬豪酒店等.
政府嘅有高等法院,警政大樓,堅偉大樓,金鐘道政府合署等.後來添馬鑑呢塊地起咗香港政府總部.其中警政大樓亦係中環警察總部.
另外海皮有中信大廈同香港紅十字會總部.因為自成一角,唔少人當佢響灣仔.
公園[編輯]
呢區山邊主要有香港公園,夏愨公園同海富公園.香港公園除咗有上面講過嘅旗桿屋,重有紅棉路婚姻註冊處,係香港結婚勝地.
交通[編輯]
呢區最主要有兩個大道,一條係金鐘道,以前係皇后大道東一部份,有香港電車行過.以往未拉直之前,裏面有一個金鐘道死亡灣角,成日有大單交通意外.另一條係夏愨道,較為近海邊,打通咗灣仔告士打道同中環干諾道中.金鐘廊下面有個好大嘅金鐘巴士總站,而下面金鐘地鐵站係荃灣綫同港島綫轉車站,係港島其中一個公共交通輸紐.

robotstxt: allowed

filter: keep


text:
美術史
美術史係研究美術同埋渠忌圖像同形狀,用忌材料忌歷史發展忌科學.渠亦都研究同埋描述美術向渠嗰時同嗰道忌美術感同埋世界觀條件之下忌文化作用同埋藝術家忌創作過程.
研究範圍[編輯]
美術有好耐忌歷史.一有人類,美術史就開始了,原始社會嗰時人類就會向岩壁上邊畫動物同狩獵忌圖案,隨著文明發展,最早忌文字亦都係由圖畫演變來忌,美術係一種精神產物,史上不嬲都係同宗教聯系向一齊忌,隨著技術進步,繪畫材料發展,畫家不斷追求更加逼真噉描繪對象,美術水平不斷發展.隨著美術向社會忌作用同埋美術忌地位同美術理論忌發展美術本身亦都不斷噉變.美術史研究美術作品忌內容,渠向時間同埋空間忌位置同觀眾對爾尐作品忌睇法.美術作品忌風格聯系同渠忌歷史關聯被人睇成係每部作品忌產生前提,向討論一個作品嗰時必須將爾個前提條件結合討論.
同藝術評論毋同,研究美術史忌人一般研究歷史上忌作品,對而今忌作品同內容至少試圖用科學忌,工具化忌方式來研究.美術史承認對一部作品忌理解本身係會被分析忌人忌歷史環境影響忌.
經典忌美術史忌研究對象係由中世紀早期開始到而家歐洲同近東忌繪畫,制圖,雕塑同建築.由19世紀後半葉開始美術史亦都研究教會收藏忌藝術作品同寶藏.史前史亦都研究有文字之前忌美術發展.考古學同埃及學忌研究亦都包括地中海早期文明忌美術發展.早期忌美術史而今限於由4世紀基督教成為羅馬帝國國教開始到而今忌歐洲美術.向近代同現代渠忌研究范圍擴展到被歐洲文化影響忌所謂忌西方世界,即係亦都包括美洲抑或世界第啲地方忌西方美術.


text:
火炬
想搵呢個詞嘅第啲意思,睇下(火炬 (搞清楚)).
火炬(粵讀:fo2 geoi6),又叫
未有電燈之前,西洋諸如城堡,教堂等石構建築以及地牢呢啲地方係用火炬照明嘅,即係喺走廊,房嘅牆壁高啲嘅地方安啲凸出嘅燭臺(sconce,又可以嗌做壁燈),而支火炬就插喺嗰度.
除咗可以夜時照光,喺世界好多地方火炬重象徵光明,上面嘅火睇做聖火,火炬變成祭祀時嘅祭器.而有啲地方重以火做主題,玩火來慶節,比如日本嘅火祭,佢哋呢種習俗源自於夏天啲田上面有害蟲飛,要舞支大火炬來燒佢哋,呢種驅蟲風俗嗌做「蟲送」,「蟲追」,後來呢種農事演變爲火祭,兼且多咗祈求五穀豐登,無火燭,無蟲災嘅祈願.
火炬呢個詞又可以調轉寫做炬火,除咗可以指火把,又有「點着火把」嘅意思[1];此外又有個無咁常用嘅詞,叫
祭祀,儀式用嘅火炬[編輯]
好多地方過節祭神時用到火炬,可以用佢來天黑照明,又可以傳遞聖火.比如話夜晚時着起成排嘅火炬,照光條路,亦可以畀啲人睇清啲儀式,同時火炬本身可以用來搞儀式,比如嗰啲玩火嘅節慶,有啲將好多支柴紮埋燒,整成支巨型火炬,搞大個場面,亦有啲成班人一人一支火炬來舞來舞去.類似嘅同火有關嘅儀式重有送火,河燈.一般來講以火做主題嘅祭祀儀式大多喺晚黑舉行,係爲咗酬神或者祭啲死人,呢點係世界各國民族共通嘅,無論係亞洲(比如日本)定係歐洲(比如古希臘,羅馬).
運載聖火最出名嘅火炬係奧運聖火,奧運聖火係開奧運會時燒着嘅聖火,從採火之後一直燒,燒到閉幕爲止,採火地點都係希臘,再經過聖火傳遞行渾各國,最後到達奧運主辦國,呢個傳遞嘅過程就係靠支火炬.呢個活動係自1936年柏林奧運會開始搞起,之後成爲奧運傳統.
除咗奧運,其他一啲體育賽事都會用火炬.市面上亦有得賣,呢種火炬入面裝有專用燃料,有火焰式同無焰式兩種.
喺日本,舊時啲神社燒火炬係用麻木嘅,不過到咗昭和二十三年(1948年)強化施行大麻取締法,之後就無乜點用,而家喺日本得返兩間神社重會燒麻木.
入水火炬[編輯]
喺火炬點火嗰頭溝啲硫磺同石灰再點着,噉樣就算入咗水啲火都唔會熄.噉樣嘅火炬喺古羅馬時就已經用緊.
入水用嘅火炬除咗西方有,東亞亦有.比如日本舊時啲忍者用火藥整嘅火炬,稱之爲「忍者松明」,「水松明」,佢就係用竹筒裝啲火藥整成嘅,潛咗入水都唔熄火.比如而家有嘅實物,就係支70厘米長,7厘米粗嘅火炬,佢表面包住層竹皮,而隻把手係桐木整嘅,兼且支柄度有文化十二年(1815年)嘅筆墨題字[3].入水火炬除咗可以水中照明,亦可以打仗時愛來放火,因爲佢淋水唔熄,做放火火種啱曬.
具體嘅整法有各家秘方,其中有啲喺兵書度記低咗.比如話日本上泉信綱所傳嘅《訓閱集》(以戰國風改編嘅大江家兵書)卷四《戰法》中就有《用火秘方》,其中就講到「無論水中定豪雨,火都唔熄嘅火炬」,實則上就同忍者用嘅水松明類似,都係喺竹筒內放啲特殊火藥,呢種火藥係「一掂水就着火」,稱爲「不知火秘方」.
表演用火把[編輯]
用喺雜技嘅火把係空中拋物表演嘅常用道具.一般表演時,將支火把掟到半空,再喺佢跌落時空手接返住,技藝高嘅,甚至可以連續循環噉拋接.拋火把嘅表演方法同拋大棍,飛刀一樣,而火把因爲啲火舞來舞起嘅景象,以及啲火劃過空中嘅聲,能夠畀觀眾好刺激深刻嘅印象.不過因爲用到火,所以幾牙煙下,初學者玩唔到呢味嘢,就算係熟手,亦要隨時留心無畀火傷到.
火炬除咗用喺專業表演外,好似露營燒着營火後亦可以攞來玩,不過要注意安全,小心火燭.
象徵上嘅火炬[編輯]
火炬一般象徵住光明,有「驅除黑暗」,「照光一切,引領世界」嘅寓意.比如話右手高舉火炬嘅自由女神像又有遞個名做「自由照耀世界」(Liberty Enlightening the World).不過火炬亦可以象徵住黑暗同死亡,喺古希臘,古羅馬嘅神話度,死神他拿度斯(Thanatos)就係揸住火炬,唔同尋常在於支火炬係倒轉揸嘅[4],倒轉交叉嘅火炬亦係古希臘羅馬文化當中喪禮嘅象徵.火炬向下象徵住死,掉返轉,向上嘅火炬象徵生命,真理,而熄咗着返嘅火炬象徵返生,復興.
作爲驅除黑暗象徵嘅火炬,經常畀啲政治團體,政黨用來做自身符號.比如英國保守黨曾經用一隻揸住火炬嘅手作爲佢嘅黨標,同時英國工黨喺1983年嘅嘜頭亦用到火炬,呢個嘜頭將象徵農民嘅鋤頭同火炬一齊交叉.剛果前身薩伊嘅國旗就係將隻揸住火炬嘅手擺喺國旗正中,呢隻手就係象徵革命[5].


text:
呢個夏天真係熱到爆,一直好想著涼鞋,但我就係一個如果0個part地方未夠好就唔會露出黎既人.
而我自己就好鍾意欣賞人地著咩鞋既人,有時0係街見到人地著既涼鞋好靚,但近睇見到對腳好多厚死皮,又或者未修好甲,就會覺得白白浪費0左一對靚鞋.
所以尋日我就去左Blossom去做一個「特式鑽石腳部䕶理」
首先呢度既環境真係好舒服,而且美甲師仲要超有心機又好Nice添!
上面呢個就係「鑽石」粉
美甲師整0左一d「鑽石」粉0係浸腳既暖水度,d水就會慢慢凝結
開始凝結啦!超緊張哈哈!
呢度就係凝結0左既水,會變成閃令令好似鑽石咁,0係呢個時候就等10分鐘0左右,腳既死皮就會開始軟化.
10分鐘後,對腳已經變得又白又滑啦!Yeah!!!
但呢個時候美容師仲會幫我對腳做一個好滋潤既磨砂.
磨既時候腳會增加血液循環,之後就會慢慢變返白 .
白番啦!但仲未完ga!仲要做多個mask先
哈哈!好似青蛙既腳!
敷10分鐘就可以整甲啦!
最後我就選了這個顏色既Soft Gel甲,因為美甲師話呢個色會顯得腳再白淨D, 我自己都超滿意呢個顏色呀!
我終於可以著涼鞋啦!
其實我尋日連手都有整甲ga!不過因為整手,所以無影過程.
但我好滿意!因為本身我手甲又短又軟,平日只可以整hard gel甲先可以廷長,但就要磨甲.
但原來Blossom有一款soft gel甲係可以廷長,又唔駛磨我自己既指甲0家,所以我就整0左呢一款.
因為要幫人化妝唔可以廷長得太多,我只要求加長得dd,但已經超滿足啦!
我本來既指甲係短到呢個程度0家!


text:
(圖片取自蘋果曰報)
最近了市場有兩間股價急挫嘅公司, 一間係騰訊,一間係王維基嘅基香港電視.
騰訊由六百幾蚊跌到五百三四十, 香港電視仲大鑊,由三個幾到兩個幾,超過兩成. 跌成咁,好多人損手,但又好多人想趁低買番兩手.
呢兩間公司的故仔當然係好唔同, 但係都有一個共同特點,就係要打破舊勢力嘅壟斷.
香港電視嘅故仔香港人當然知道,王維基要打破解無線壟斷.騰訊呢,其實係關於中國大陸金融市場壟斷.
騰訊同緊幾間公司,好似支付寶,中信銀行搞緊 虛擬信用卡,本來大家都睇好嘅, 其實呢個都係騰訊股價猛咁升嘅原因.但係,突然之間人民銀行下左個命令,要將你個虛擬信用卡叫停,點解會咁?一般估計,係因為,中國大陸銀行界,包括搞銀行信用卡服務嘅銀聯,從中作梗.因為虛擬信用卡如果係得,咁就唔需要用銀聯信用卡去做網上購物,甚至可以係網外購物,繞過左銀聯.所以中國大陸嘅銀行界壟斷者當然唔會放過你啦,除非佢地可以係你嘅利潤裡分一杯羹.
呢個故事說明,資本主義嘅遊戲基本上都係壟斷,唔只係香港嘅電視業,唔只係大陸互聯網事業,亦包括金融業相關的業務,往往都係壟斷者玩曬.呢啲行業都涉及好多政府規管,所以政府規管往往都係偏幫壟斷者.呢個道理一字咁淺,但係香港仲有好多讀好多書嘅人,包括好有聲望嘅評論人學者(好似練乙錚咁),仲係度講資本主義自由市場,其實佢地講緊嘅都係一個神話.
香港電視機王維基知道,騰訊既馬化騰都知道,佢地既遊戲係一個壟斷遊戲,要打破壟斷談何容易? 熊彼得講過,企業家精神就係破壞性創造,其實現實係冇咁浪漫,亦冇咁英雄主義 .一個有過千億,一個有十幾億,一樣冇符,都幾頭痕. 當然佢地唔係傻嘅,佢地要玩遊戲,就知道要點樣同壟斷者妥協,如果我地係當佢地係英雄,咁我地就係傻瓜.


text:
其實我覺得由一齊得個刻開始
兩個人就應該有咩事都一齊解決
唔應該一有問題出現就走,避開個問題
為左一個問題放棄一段感情,值得咩?
相愛相處難,但愛一個人唔係就係要一齊經歷所有風雨咩
真正既愛係無論發生幾大件事都好
都唔會離開對方,會?齊解決
經得起考驗既先至會係真摯既愛
中point
但點解佢就係唔識咁諗
講就容易
我唔係話冇一齊去解決,但有時去到某D位都唔係兩個想解決就解決
其實諗清楚D, 愛你既時候乜野問題都不是問題, 唔愛你既時候乜野都變成有問題....
可能當中大家犯左唔少既錯, 唔緊要, 因為有愛. 有愛自自然然就有包容, 忍耐, 付出. 當冇左愛既時候, 就算你企係佢面前你都已經係一個問題
我係一個痴情既人, 我都係分左手差唔多一個月...
我犯左錯, 我去改, 但唔係大字黑字咁標明比另一半睇我改緊, 大家要清楚一樣野, 情願自己潛幾個月水再上返水好過一直跟佢尾, 佢日日開心, 但佢唔會知道你日日唔開心. 我見到佢po相我既心就會亂, 但又點? 等時間去幫你渡過呢段日子, 越係迫得緊越係會整死兩個人既關係..捱過呢段難捱既日子, 你會睇通好多野, 你到時可能會諗究竟佢係鼓勵你定係放棄你


text:
生記之前去過元朗分店覺得幾好吃,有次無意中發現天水圍有分店 ,我上網看下食評 ,似乎評價麻麻,前天有事去天瑞,我做完自己私人事之後在天瑞揾下有咩食,順便幫屋企人買外賣,屋企人話要吃生記,我決定試下天水圍店,生記天水圍店位於天瑞商場1樓,自從搬到天水圍之後,主要在這區揾下有咩好吃食,集中在新北江,天瑞真是少來,生記天水圍店第一次來,我入座之後有店員走來寫野,我点了福州餃,飲品要了奶茶,另外再幫屋企人買五香牛展,因為不是我吃,我冇影相,亦唔知好唔好吃,我覺得這間分店比想像中一般,我所叫福州餃刀削麵,刀削麵係幾好吃,福州餃就麻麻地 ,我覺得好似唔夠熟,看上去有些小偏偏紅,我一向不吃麻辣野,湯底揀了不辣,湯底不算太咸,我覺得都OK,奶茶就一般,服務就一般,環境又OK,地方尚算舒適,我估不是屋企人話要吃這間 ,未必入來光顧,我覺得元朗店好吃好多,這裡未必再來
食物水準
福州餃刀削麵,我覺得刀削麵好吃,刀削麵口感較粗,福州餃反而麻麻,我吃下去時候唔夠熟,福州餃看上去偏紅,湯底就一般
奶茶,我覺得奶茶夠滑,茶味唔夠,因為買了外賣個陣,亦是點了奶茶外賣給屋企人,我買回屋企之後屋企人話好難飲
服務 我覺得這裡服務一般
環境 地方適中,座位尚算舒適
價錢 埋單79元 ,平均40元
番吃 未必再來
刀削麵OK
奶茶夠滑,茶味唔夠


text:
三洋伺服电机维修,山洋伺服电机维修,直流三洋伺服电机维修,交流伺服电机维修,三相伺服电机维修,同步伺服电机维修,直流伺服电机维修,主轴伺服电机维修,直流安川伺服电机维修,安川伺服电机维修,松下伺服电机维修,三菱伺服电机维修,多摩川伺服电机维修,欧姆龙伺服电机维修,信浓伺服电机维修,直流信浓伺服电机维修,发那科伺服电机维修,FANUC伺服电机维修,法那科伺服电机维修,神钢伺服电机维修,赛姆伺服电机维修,直流SEM伺服电机维修,直流塞姆SEM赛姆伺服电机维修,艾斯迪克伺服电机维修,ESTIC伺服电机维修,雅玛哈伺服电机维修,雅马哈伺服电机维修,日立伺服电机维修,东芝伺服电机维修,日机电装伺服电机维修,富士伺服电机维修,台达伺服电机维修,中达电通伺服电机维修,kollmor gen科尔摩根伺服电机维修,华大伺服电机维修,住友伺服电机维修,广数伺服电机维修,GSK伺服电机维修,广州数控伺服电机维修,华中伺服电机维修,拉复尔伺服电机维修,LAFERT伺服电机维修,拉夫尔伺服电机维修,拉复尔LAFERT拉夫尔伺服电机维修,东方伺服电机维修,广州数控GSK主轴伺服电机维修,东元伺服电机维修,东荣伺服电机维修,宝茨伺服电机维修,伦茨伺服电机维... [详细介绍
]


text:
圓明新園
呢篇文章講嘅係珠海嘅圓明園.想搵北京嘅圓明園,睇下(圓明園).
圓明新園(粵讀:jyun4 ming4 san1 jyun4;英文:New Yuanming Palace)係中國廣東省珠海市嘅其中一間好出名嘅旅遊景區,呢間嘢喺香洲區蘭埔路嗰邊.而呢間嘢係將北京入面嘅圓明園嚟按返1:1嘅比例嚟揀返之前圓明園嘅40個景區入面嘅其中18個景區而整返出嚟嘅一間新嘅公園.而家佢既係珠海十景入面嘅其中一個景區,又係中華人民共和國嘅其中一間第一批AAAA級景區.雖然話圓明新園係按返清廷嘅皇家園林嚟做主題,但佢唔係圓明園嘅陳列館.而公園嘅内容方面就發揮咗佢嘅特點而融合咗中西式文化,歷史,旅游,商業,飲食,遊樂呢6樣喺埋一齊.佢用咗濃厚嘅清文化,精雅別致嘅亭,台,樓,閣同埋氣勢龐大嘅大型舞蹈表演而吸引咗好多中國大陸,港澳同國外遊客嚟呢度旅遊.而圓明新園係融合咗古典皇家嘅建築同江南古典園林建築,西洋建築喺埋一齊而重新搞咗清朝嘅盛世風華.
目錄
史[編輯]
北京圓明園嘅原址係明朝皇親國戚入面死咗嘅一個地方,不過佢後嚟變咗清朝御苑.而圓明園喺1709年,康熙做緊皇帝嗰陣就起喇,而建築嘅名就改咗嗌「圓明園」,而「圓明園」呢3個字就係紀念皇帝嘅第四個孫——胤禛.雖然話圓明園喺雍正,嘉慶,道光,咸豐年代搞過整大同埋裝修,嗰時係世界上比較罕見嘅園林,重俾歐洲國家話係「萬園之園」同埋「東方韋璽宮」,但係佢唔好彩,喺1860年嘅第二次鴉片戰争嗰陣俾英法聯軍猛咁入嚟搶嗮啲嘢,甚至喺1860年10月18號燒埋圓明園都有.而家得返個遺址響度.之後幾代嘅清朝皇帝話想起返個圓明園出嚟,點知因為嗰時成日動亂,重有國家又比較落後而冇整返出嚟.
到咗1992年,北京建築學院就喺珠海嗰度使咗6個億,揀咗堀地皮嚟按返北京圓明園嘅40個景入面,揀其中18座建築嘅風貌嚟按返1:1嘅比例嚟起.而工程時間就用咗4年,一直到1996年底先至完工,而全新嘅圓明園喺1997年2月2號正式開放.而牌上面啲字係用返之前喺清朝起咗圓明園嗰陣,康熙自己親筆寫出嚟嘅.
面積[編輯]
呢間公園嘅佔地面積有1.39km².公園三邊環山,南面又平又闊.公園入面有2個湖(一大一細),其中最大嘅福海湖嘅水域面積有差唔多80000m²咁大.
建築特色[編輯]
圓明新園嘅建築係按返喺爆咗第二次鴉片戰爭之前未燒到冧嘅北京圓明園建築嚟做樣板,佢主要有中國明清古典園林建築,江南園林同古典式西洋建築呢三大類.其中佢嘅大殿——正大光明,九州清晏,蓬島瑤台同方壺勝景組成嘅中軸線係皇家宮殿式嘅建築,而中軸線嘅西邊係遠瀛觀,大水法,海晏堂等西洋樓嘅景區,而環湖嗰度重有曲院風荷,上下天光,平湖秋月同濂溪樂處等10幾度中國江南園林嘅建築景.而佢有比較濃嘅清朝文化,重有比較靚嘅亭,台,樓,閣同氣勢比較大嘅大型舞蹈表演響度.而公園嘅西邊係有好大兼有貴族氣質嘅洋樓,上面有白色大理石牆身,重有比較靚嘅殿內裝飾,好似住喺舊陣時嘅歐洲宮殿噉.
主要景區同建築[編輯]
圓明新園入面有好多個景區,佢分開咗以下呢啲景區:
西洋樓[編輯]
舊時北京嘅西洋樓喺1745年開始逳手起,佢係由舊時意大利佬——郎世寧,同埋法國佬蔣友仁,王致誠嚟負責設計,佢係由遠瀛觀,海晏堂,大水法等10㰸組西歐18世紀嘅巴洛克同洛可可式建築,庭院同噴泉組成嘅西洋景區.
遠瀛觀[編輯]
遠瀛觀係西洋樓景區嘅主要景點,喺南北中軸線度可以劃分成南,中,北三個區.佢就係以前維吾爾族嘅愛妃——香妃就喺呢間嘢入面住過.
海晏堂[編輯]
海晏堂係之前西洋景區入面,規模最大嘅一幢建築.如估按佢本身嘅東西中軸線嚟做對稱設計嘅.而正門平台下面就係水池,而水池兩邊就有十二生肖嘅雕像響度.而海晏堂面前嘅十二生肖水力鐘就係每日每隻動物輪流噴夠2個鐘先至停,不過到咗每日12:00嗰陣,十二隻動物都識一齊嚟噴水.而家海晏堂嘅一樓有皇家風格嘅皇宮西餐廳;而二樓係有藝術廊.
舊時喺起海晏堂時,本嚟想整12個剝光豬嘅靚女像,但係乾隆皇帝話太過鹹濕兼簡直係離嗮譜先至話冇整到,後嚟先至改咗12隻動物出嚟.而西洋樓入面重擺咗成萬個由鬼佬送過嚟嘅金銀首飾.
大水法[編輯]
大水法係遠瀛觀前面嘅設施.佢同噴泉,漢白玉門柱上面嘅精美雕刻整成個異國情調出嚟.
正大光明殿[編輯]
正大光明殿喺圓明新園二宮門嘅中間嗰個位,佢嘅名係相當之闊同幾有正氣噉解.呢間嘢係完全按返紫禁城入面嘅太和殿一樣嘅版本嚟整嘅,之前嗰度辦過朝會聽政同重大慶典.舊時喺每年嘅萬壽宴(皇帝嘅生日)同千秋宴(皇后嘅生日)都係喺正大光明殿入面辦.
九洲清晏景區三大殿[編輯]
圓明園殿[編輯]
圓明園殿係圓明園入面最早起嘅其中一間殿堂.康熙喺1709年寫嘅「圓明園」塊牌就掛響圓明園殿嘅上面.喺起好座殿之前,佢就係圓明園殿嘅正殿.
奉三無私殿[編輯]
奉三無私殿喺圓明園殿嘅後邊,第個名係「楠木殿」.喺道光年間嘅每年正月十四嗰陣,啲人成日喺呢度請皇上舉辦佢哋嘅親戚同皇上嘅大餐.
九洲清晏殿[編輯]
九洲清晏殿係九洲清晏景區三大殿入面最北邊嘅一座殿宇,而殿宇嘅北邊啱好有個湖響度.
安佑宮[編輯]
之前圓明園嘅安佑宮入面有兩對雕刻嘅靚華表響度.而華表嘅形制都係一樣嘅,好似北京嘅人民大會堂出面嗰兩座華表噉.下邊係用石頭整嘅八邊形須彌座,而腳雕就係啲雲,束腰同上下枋飾就係雲龍,而上邊就畫住啲蓮花出嚟,最頂嗰度有條蟠龍響度;而條柱隔籬重有個踎低咗兼頭向天嘅神獸.而華表嘅外園都係用咗圈四邊形嘅白石欄杆圍住啲石獅子,望拄同欄板飾.華表喺之前重可以嗌「桓表」,佢係出喺古代嗰陣,用喺誹謗嘅木.之前佢係用木整嘅,但到咗漢朝就用咗石頭嚟整,變成帝王宮殿嘅裝飾.
萬花陣[編輯]
萬花陣係用咗法式園林風格嚟整嘅手法,用咗幾條變得幾多嘅植物隔牆整成嘅大規模迷宮,重加入埋睇得順眼嘅傳統吉祥嘅卡通動物.
福海[編輯]
福海係圓明新園入面最大,最中間嘅湖.第個名係東湖.佢有成10幾畝嘅水面面積,而成個湖差唔多好似個圓角正方形噉,其中東南西北四邊有500——600米闊.舊時雍正就話佢係「海」,係因為佢响追住神仙隱居嘅幻境,將幾座仙山瓊閣散喺福海邊,而按「徐福海中求」嘅意思而改咗噉嘅名.之前皇帝同班後妃都係成日嚟呢度玩,睇龍船同煙花嘅地方.
蓬島瑤台[編輯]
蓬島瑤台係按返之前李思訓嘅仙山樓閣畫意嚟整嘅,佢喺福海嘅中間.喺島入面重可以隔住條湖睇到嗮四周圍好似個畫嘅景.
平湖秋月[編輯]
舊時圓明園嘅平湖秋月喺1729年初就起好咗,佢係借鑒咗杭州西湖嘅平湖秋月嚟整.而造型方面就溝咗杭州西湖嘅平湖秋月同雙峰插雲嘅精華.
曲院風荷[編輯]
舊時圓明園嘅曲院風荷喺1729年初就起好咗,佢係借鑒咗杭州西湖嘅曲院嚟整.之前乾隆因為好鍾意呢個景先至喺南巡江南嗰陣就加咗呢個景上去.
萬方安和[編輯]
而舊時嘅萬方安和喺1826年起.佢嘅建築樣就好古怪,因為間屋喺水池入面起,整成好似個繁體字「萬」字噉,而佢點解起成噉,係因為「萬」字嘅樣就係「四海承平」噉解.而房屋就有成33間,而且東南西北,間間室都係折線相通嘅.喺通風,保暖同採光等方面,都係有佢自己講究嘅地方,而且重唔會好似喺而家大市區入面,夏天成日熱辣辣,冬天成日凍冰冰咁滯.之前雍正最鍾意響呢度住.而南邊嘅正室牌度寫咗「萬方安和」呢4個字就變咗呢帶嘅統稱.喺雍正4年,乾隆就喺呢度讀過書.
濓溪樂處[編輯]
舊時圓明園嘅濓溪樂處喺1727年到起,佢是成個圓明園入面睇蓮花嘅地方.喺生嗮荷葉嘅水面度有『慎修思永』嘅一組臨水殿堂.喺夏天嘅傍晚或清高氣爽嘅秋天就喺呢度睇荷花喇,嗰度凈係睇到粉紅同綠就好鬼芳香喇,所以呢度係一個超正嘅讀書地方.之前乾隆同嘉慶帝都好鍾意嚟呢度吟詩作對.
上下天光[編輯]
舊時圓明園嘅上下天光喺1726年起好.喺佢嘅名就諗到前面有好清嘅水池,同個天嚟睇就好似天連天,地連地噉.而橋樑嘅方面,就好活潑噉通去左邊同右邊,上面重有個六角亭同四角亭響度.棟樓就好矮,如估上去大樓嘅房入面就睇到嗮成個上下天光嘅靚景.而乾隆時代嗰陣嘅上下樓就有三間,到咗同治時期嘅重新裝修嗰陣就整成上下五間.如估上去棟樓或就喺條橋度望出去,都有水天相連嘅感覺,所以之前嘅帝后都話呢棟樓係睇八月十五嘅月光最好嘅地方.
金水橋[編輯]
舊時嘅圓明園入面就有5座等級分明嘅金水橋喺好似個曲月嘅河上面.佢同華表,石獅啱好挾埋一齊,搞到個大朝建築又出到氣勢宏偉,都好壯觀,又秀巧瑰麗,大到O嗮嘴咁滯.而喺大朝門面前嘅廣庭中間,個造型都好靚,而橋底就有條好清嘅河流;河嘅兩邊就有條好似個帶噉嘅石欄響度,搞到條好闊嘅庭院方面,既睇到又闊又清楚,又唔會整齊劃一噉.
珠海夢幻水城[編輯]
- 內文: 珠海夢幻水城
珠海夢幻水城係圓明新園入面嘅其中一個以世界文明古國——古埃及為背景嚟整嘅主題公園,呢間嘢喺1999年7月起好重開放咗.
皇家四大樂園[編輯]
哼蠻殿[編輯]
特色節目[編輯]
圓明新園入面有景區講解員嚟畀入去睇啲人嚟知多啲中國嘅近代史,清朝嘅文化同皇帝嘅宮廷生活.而圓明新園入面最出名嘅大型表演係《大清王朝》同《大清海戰》,而表演會定期換啲內容.除咗大型表演節目之外,喺每個中國古建築景區入面都整咗畀觀眾嚟參加嘅娛樂表演.
附近嘅交通[編輯]
- 巴士:
- 圓明新園站,圓明新園總站


text:
摩受采
摩受采(Mošovce)係斯洛伐克境內圖列茨地區(Turiec)最大嘅村落.
歷史[編輯]
摩受采有770多年嘅歷史,呢段歷史可以從當地好多得到保存嘅歷史建築物得以證明,而摩受采個名首次響國王安德魯二世捐贈嗰陣時出現.最初摩受采係由兩個定居點組成:第一個,Machyuch,位於今日嘅StarýRad;第二個係Terra Moys,呢個名沿用到今日,佢哋曾經佔有今日嘅Vidrmoch.第二個定居點個名稱解作「Mojš的土地」,呢點令人相信整條村曾經屬於某位Mojš先生.佢個名可能係一個斯拉夫名Mojtech嘅縮寫,類似嘅名稱有Vojtech或Mojmír.該條村個名歷年來經過好多變化,從Mossovych,Mosocz,Mossowecz,villa regia Mayos alio nomine Mossovych,oppidioum Mayus sue Mosocz,Mosocz olim Mayus到今日嘅Mošovce.至於舊陣時一個屬於摩受采一部分嘅舊定居點Chornukov,佢個名以Čerňakov呢個現代形式保存落嚟.
摩受采最初被發展為一個擁有自由擁護權利嘅皇室部落,而由14世紀中葉開始就成為Blatnica皇室城堡支配嘅一個特權城鎮.但係響1527年,摩受采落入了Révay家族手中,失去城鎮特權將近四百年.
摩受采過去喺圖列茨地區係一個重要嘅工藝中心.當地工藝行業經歷咗一個驚人嘅發展,城鎮入面有大概15個公會,當中以皮靴商人同毛皮商人公會喺嘅度嘅時間最耐.現時摩受采就變成為一個擁有多個景點嘅重要旅遊區.
景點[編輯]
當地其中一個最引人注目嘅古跡就係依照洛可可風格而興建嘅古典府邸.呢間府邸響18世紀後半期興建,府邸對出有一個英式公園.其他景點包括:Ján Kollár嘅出生地,一間擁有一個貴重聖壇嘅新歌德式天主教堂,一間響1784年興建嘅信義宗教堂,一間由陵墓改建而成嘅工藝博物館,一間新藝術派溫室,一個響1800年興建嘅花園涼亭.
大自然[編輯]
摩受采周圍有唔少獨特嘅風景.一群複雜嘅歷史園林同果樹園,連同Veľká Fatra山區嘅森林地帶,創造出新穎美學同令人印象深刻嘅景觀.而呢個山脈可以話係斯洛伐克境內眾多山脈中最有吸引力嘅.當地嘅石灰岩同白雲石擁有奇異造型,而喺摩受采附近嘅Blatnická同Gaderská Valleys亦都擁有美麗環境.呢啲大自然風景都吸引到世界唔同地方嘅人到來.
文化傳統[編輯]
摩受采呢個地方孕育咗好多重要嘅人物,當中最偉大嘅就包括作曲家Frico Kafenda(1883年—1963年),作家Anna Lacková-Zora(1899年—1988年),集文學評論家,歷史學家,詩人身份於一身嘅Štefan Krčméry(1892年—1955年),巴洛克劇作家Júr Tesák Mošovský,業餘消防隊嘅創辦人同埋Miloslav Schmidt.
但係要數喺摩受采出生最重要嘅人,咁就非Ján Kollár莫屬.Ján Kollár(1793年—1852年)係一位斯拉夫詩人,哲學家同埋信義宗傳教士.佢嘅作品影響非常廣泛,其中詩劇Slávy Dcera好深刻咁影響至少兩個國家嘅文學.佢嘅作品充滿住當代愛國主義同民族活動家嘅熱情,當中好多已經被翻譯成為各種斯拉夫同埋非斯拉夫語言.


text:
《FIFA》大戰《Winning》(歐版PES),一直都係足球game迷最強話題,雙方鬥足十年咁滯,所以每集更新,單係封面已經有排鬥.而《FIFA 15》率先推出,封面係球王美斯,依然有霸氣.
今個禮拜輪到《Winning Eleven 2015》,封面係喺今屆世界盃射低阿根廷嘅德國中場馬里奧葛斯,唔使問都知火藥味極濃.加上今集採用全新FOX遊戲引擎,令《Winning 2015》非常有睇頭,未諗定買邊隻game嘅朋友,呢個moment就要諗一諗.另外,同期推出重有經典重製大作《Halo:The Master Chief Collection》,由第1隻到第4隻嘅內容一次過玩晒,《Halo》粉絲真係唔可以錯過.
text – 史提芬 photo – 網上圖片
自己球隊自己揀
呢個時候,點可以重係由電腦決定你隊波點樣組成,當然由我哋自己揀番自己鍾意嘅球員,所以加入咗全新上線模式「myClub」,玩家可以根據自己喜好,揀自己鍾意嘅球員,簽有經驗教練嚟訓練自己隊波,當贏咗比賽後,重可以獲得遊戲點數(GP)嚟強化球員同教練,唔會變成軟弱無能嘅球隊,做到自己球隊自己揀.
「國際足協」系統 球員成績上報
我個人最buy就係呢個叫「Live Update」嘅新系統,似國際足協咁清楚晒球員成績.新系統會根據世界各地嘅真實球員比賽成績,能力,狀態等資料自動更新,完完全全令投入度大增,似足睇緊真實比賽咁.若果好似蘇阿雷斯嘅咬人事件再出現,唔知系統會唔會自動update停佢賽呢?
FOX新引擎加3D攝影 比賽超真實
Konami其實早喺上代就試行最新FOX引擎,今次就全面應用,例如加入真實足球技術(TruBall Tech),會根據球員重心,傳波同接波高度同速度計算球員身體反應,令玩家體驗更真實足球同盤球動作.再加埋用咗同《FIFA 15》差唔多嘅3D攝影人像技術,將球員特徵全面勾畫出嚟,令玩家玩緊遊戲都好似睇緊場真實比賽咁刺激.
高清重製 一次玩晒 《Halo:The Master Chief Collection》
呢期唔知係咪興玩高清重製版,遊戲商都紛紛玩呢味嘢,之前第1集《Biohazard》就推出高清重製版,以靚畫面做賣點,但剩係畫面靚,好似都係唔多夠.今次《Halo》就推出高清重製版《Halo:The Master Chief Collection》,畫面除咗靚同清之外,重將第1集到第4集嘅遊戲合埋一齊,一次過餵飽班《Halo》粉絲.就咁睇已經夠晒誠意,1個價錢4隻遊戲,夠晒抵玩.
歷代戰役任玩
話明大合集,當然唔會要玩家由第1隻開始玩到最後咁煩,新加入Master Menu就俾用家話事,鍾意由開始玩到最後又得,或者揀玩咩特別關卡亦得,入面重會有特別主題將唔同集數嘅關卡串連,玩法夠晒多樣化,全部由你Master Chief話晒事.


text:
正所謂本來無一物,何處惹塵埃.大埔本身就係一個好安定嘅社區,鄰里守望相助(唔信就自己上FB搵大埔 group啦 hi 你),偏偏今日來咗個李私煙話要爭取支持設立辱警罪,帶齊人馬大殺四方.歌仔都有得唱「遇著李私煙我未食嘔兩碗」,李私煙犯眾憎亦係囚所鳩知之事,就算土共都未必肯支持佢,比人狙擊都只係人之常情.私煙姐攪到大埔墟封站咁滯,阻我搵食,我火起上來都不得不寫文招呼一吓佢.
1. 「警察做嘢好辛苦,你地成日講粗口鬧人為乜?人地都有阿媽生架!」
拆彈之前,我想借問聲口講呢句嘅人 – 不論港豬定藍絲 – 你地有冇返工架?定係你好似韋達誠咁,you are very passive to get the information from your staff?
冇嘅,你就正廢青廢佬;有嘅,你日日放工都一定話辛苦(容樂其另計).無論你係坐 689 個位定掃街,份份工都有困難,有挑戰,你試吓走入廁所問問何伯睇佢洗廁所辛唔辛苦呀,訓兩個字已經比極醜惡拍片上網屌柒,話康文署黑暗醜惡兼好撚懶啦.
講粗口呢度,喂你估得警察比人問候?港鐵日日壞車夠比成客屌啦,又唔見有藍絲出來撐港鐵,反粗口?老師又如何?就算筆者我以前做電視台編劇都比老鬼屌過唔少次(邊間不說了,反正講咗出口比人笑柒又羞家).再講,粗口個個都講,例如我講句「屌你」,唔代表我真係想喺動作上同你進行性行為架喎,除非好似黃子華用到句句粗口都有意思,如果唔係純粹放落句頭句尾,頂多都係市井啲,你憑咩話我侮辱.最佳例子,必須數到私煙姐當年加一個叫「全民聲討黃毓民, 陳偉業, 陳志全,梁國雄,李卓人!! 屌撚鳩你啦! 五條打靶仔!!」 Facebook Group 嘞.
其實大家都明,問題唔係在於慈母工作環境係乜,而係在於有人站在道德高地令撐警合理化.
2. 「你試吓香港冇警察睇吓點!公僕維持治安做乜都鬧,真係冇天理!」
冇錯,佢地係公僕,正正就係佢地作為公務員,接受市民監察係應然.法例比權你,有 Warrant Card,比你揹槍又高人工高福利,世間邊有咁便宜?你攞得幾多,就要比返幾多,差佬要付出嘅就係要肯比人插.而家冇人喺後面馬得實你,唔代表可以吓吓慈母手中棍見人就扑,見女就摸甚至強姦可以當冇事.好聽講句,你係政府一部份;難聽講句,係我地出糧比你,睇你做嘢咩表現係應份.
至於某啲人將件事推向極端,話冇咗香港警察就乜乜乜.大佬我唔該你啦,香港有冇人話過要取消警察?我比你入刑場問問葉繼歡,林過雲,問吓佢地想唔想取消.冇人講過維持治安係錯,郭紹傑都 buy,不過由始至終無論手法上定 concept 上,差佬都做錯晒.警察做唔到嘢,就當我鳩剷剷鳩佢剷到天花板,咁你係應該用道理說服我去接受警察有恰如其份咁做好執法者角色;而唔係訴諸於佢地係警察,所以就乜都啱,乜都唔洗管.有權就有責,我唔係第一個講.
3. 「遇著你班廢青,又盾又滅火筒又掟嘢,警察咁危險都繼續堅持,值得支持!」
你班廢嘢話而家危險,你到底係唔係香港人?要數最危險時代,就一定係九十年代.
九十年代香港持械行劫頻生,單單都開槍有人死.對班悍匪來講,唔係你死就我亡,就算比你拉,借機逃獄佢都肯.張子強,葉繼歡等悍匪攞住手榴彈,以 AK-47 喺鬧市掃射根本就係閒事.
唔好唔記得,直至 1995年衝鋒隊先正式有 MP5 同 Remington M870 散彈槍裝喺車度,所以喺九十年代上半葉,前線警員手中只有一枝 M10 左輪手槍就去應付悍匪,個個軍裝都仿如劉青雲,陳小春上身,以血和汗捍衛市民生命.點解當時又冇你地出來送果籃,送花圈比警察支持警方執法?唔通當時警察條命唔值錢?
打完篇文,我肯定會有人質疑我到底係唔係反警,係唔係想累死香港,乜乜柒柒.我考過懲教主任,希望維持香港治安,犯錯係應該受懲罰.退一步思考,眼見一路以來香港示威甚少暴力,自從李私煙,高達斌之流攪愛字頭,香港就走向兩極化對抗,對正常人來講似乎虛幻嘅黑勢力漸漸浮現,冇事變有事.用返你地口吻,香港今時今日咁亂,咁多人傷,多得你地唔少.
抱歉,你必須要登入才能發表迴響喔!


text: 而家我个脑里面除佐翻工,打篮球同玩下单机嘅Game之外就冇乜野可以做咯!亦都唔知道自己有乜其他嗜好,对外就话自己有女朋友,推晒所有嘅活动,因为根本唔想做其他野,每日除佐开工8个半钟,吃饭两个钟,打3个钟头嘅篮球,2个半钟嘅游戏,半个钟嘅冲凉,其它就係训觉,生活真係写意,无忧无虑,疏远晒所有嘅朋友,剩翻D篮球朋友,删晒所有嘅网友啦!剩翻一个有可以倾下嘅!因为佢係个比较单纯嘅女仔,所以同佢仲可以倾下. 发梦都估唔到我会好似而家咁,以前一直都咁外向嘅我会好似而家咁变成只会同篮球打交道,以前都仲好D~而家见到再好嘅女仔都唔敢中意,连霖都唔敢霖(以后都唔知道点算T_T),冇办法啦!咁都好过成日食柠檬嘅,成年半都冇拍过拖咯!唔知道会唔会生疏 好彩嘅我仲得到少少野...就係打篮球嘅水平又有佐好鬼大嘅进步,弹跳,速度,力量,技术,特别係技术,连我自己都唔相信,我都好鬼开心,因为我霖真D~自己真係冇乜优点,吹水就吹得两句,饮酒又唔多,唔识食烟啦,唔识沟女....连男仔嘅基本技能都冇...我都准备定做一世寡佬咖啦,咁都事少吖!最怕就係屋企人是但执件叫你结婚我就惨咯..我先唔想做咁样嘅好事,而家可以做嘅就只有自己对自己好D啦!多D奖励下自己,因为....男仔嘅钱多数係洗係女仔身上,但当没有呢个对象嘅呢!个个人就会比较地多钱,所以就满足一下


text:
走線,大家聽得多啦,好似德國隊咁,走線走到疑幻疑真,確係幾過癮,但對於我o黎講,走線,其實同打假波無乜大分別.
以往睇大賽分 組賽,每每鬥到最後幾輪,就時不時會見到d令人O嘴o既賽果,所以而家歐聯,分組賽出線之後,就要分首名同次名出線再去抽籤,費事好似以前咁, 到最後幾輪就要睇住出線o既賽程編排去踢,咁o既安排係幾好,最起碼,作為球迷,我真係睇到d球隊會爭首名出線,而唔係預見到首名出線後會撞到硬o野而去 製造一個次名出線o既賽果.
不過,去到業餘比賽呢,由於好難時時都搵到咁多隊波o既代表坐埋一齊睇抽籤,所以往往會沿用舊制,編定晒賽程,「走線」呢樣o野就繼續生存o係業餘足球圈子之內.
好似我o地夏體硬,上個禮拜踢記協盃,就遇到咁o既場面:對手係前幾屆冠軍,總之點都唔會係弱旅,開波時得6個(七人賽),咁ok既,業餘波嘛,呢d場面都偶然會遇到,咁通常為尊重對手,6個都會當你7個咁打.
好 喇,7打6,贏形勢就預o左,但就點都估唔到,會出現一d,我地個後衛推到個波去到對手禁區,對面個後衛企o左o係12碼點度,郁都唔郁睇住我地起腳,我 同其他場邊隊友睇到,個嘴O到可以放得落一個碌柚,可能在下真係孤陋寡聞,我以為只有以前東南亞踢o個d甚麼老虎盃先會出現咁o既場面,結果我地「大勝」 11比0,不過贏o左都唔識笑,因為咁o既比賽,真係踢o黎都無乜意思.
與其係咁,倒不如早d話放棄當輸3球仲好,起碼唔洗大家晨早流流仆去球場,我地又踢得無癮,你地又唔知為乜,唯有安慰下自己 ,我地好多隊友都享受到入波樂趣,而佢地又「成功爭取」次名出線啦.
國足主
8,764 total views, 4 views today


text:
家有囍事
《家有囍事》(All's Well End's Well)係香港喺1992年出嘅電影,亦係農曆新年嘅「囍事系列」賀歲片之一.
電影資料[編輯]
制作[編輯]
人物簡介[編輯]
故事係現代背景嘅喜劇.
常氏一家係一個大家庭,屋企除咗有老父老母兩個老人家之外,重有大哥常滿,二佬常騷,同埋拉仔常歡;除此之外重有常滿個老婆程大嫂,同埋間唔中嚟常家滾搞兼幫老人家按摩嘅表姑媽梁無雙.
常老先生同常老夫人係一對面懵心精嘅活寶貝;平時呆若木雞扮老人癡呆,成日問非所答,日日就淨係識得對住部電視機,但係有時又心水清到冇人有,真係冇人知佢哋幾時係清醒,幾時係癡呆.
大佬常滿老成持重,係白領一族,亦係常家嘅支柱,日出而作日入而息,係一個放咗工都唔會有咩應酬嘅人;佢個老婆程大嫂係一個賢良淑德,持家有道又孝順翁姑嘅好新抱,不過因為唔需要點應酬,唔駛點見人,所以搞到成個超級黃面婆咁款,有時咀邊重會有鬚根.
二佬常騷係一個女人型,未婚,係社區中心教插花,個人姿整不特止,連睇嘢嘅眼光都係由女性角度出發,佢嘅鬥氣冤家就係佢嘅表姑媽梁無雙;無雙係常氏幾兄弟嘅表姑媽,係兩個老人家嘅表姐,但係其實佢好後生,同常騷差唔多大,只因為上一輩好晚年先生佢,所以年紀細輩份大,可能亦因為咁,佢嘅個性好剛烈,成個男人頭咁,同常騷正正係兩極唔同嘅人.
拉仔常歡係一個電台嘅唱片騎師,同時亦係一個花心情聖,成日週圍識女仔,專氹人上床,係一個冇道德觀念嘅情場浪子,而且成日恃住自己係孻仔多人o錫就肆無忌憚.
重有一個女仔叫何里玉,係常歡喺電台節目裏面嘅忠實聽眾;為人神經質,極忠於美國荷里活文化,嗰期有乜嘢荷里活嘅新戲上演,佢就會學足人哋嘅造型同埋談吐.
另外重有一個專做人情婦嘅Sheila,成日渴望嫁入豪門可以做少奶奶,金絲雀,實行唔憂食唔憂住.
劇情大綱[編輯]
開頭嘅劇情分開幾路發展:
常歡喺電台遇到佢嘅忠實聽眾何里玉,但係何里玉覺得佢喺空氣中嘅聲音同真人嘅內涵有好大出入,完全唔係想像中咁激情浪漫,於是阿歡想盡辦法去以荷里活電影嘅扮相嚟同何里玉相襯,企圖得到阿玉嘅肉體.
另一方面,大佬常滿開始覺得屋企個黃面婆冇乜趣味,有時帶出街重會失禮自己,於是喺出面搵咗個情婦 Sheila;後嚟 Sheila 不擇手段咁殺入常家,迫走咗程大嫂,而 Sheila 就直頭入主咗常家.
常騷方面,成日同無雙表姑媽鬥氣,梁無雙為咗激常騷,走去常騷做嘢嗰間成人社區中心教腳底按摩實行打對台;後來無雙表姑媽去到常家,俾兩個老人家撩打台灣麻雀,三缺一就搵埋阿騷開檯,點知無雙一家輸三家慘敗,因此極唔順氣而令到同阿騷嘅敵對氣氛加劇.
常歡喺日本同何里玉一夜情之後,返到嚟香港就另結新歡,終於有次喺屋企俾痴情嘅阿玉撞破佢同另外一個女仔光脫脫咁喺房入面,常歡因此而俾兩個女仔圍攻,喺閃避嘅時候意外咁俾樹上面嘅鵪春蛋扑中咗未埋口嘅腦筍,令佢患上咗「無定向喪心病狂間歇性全身機能失調症」嘅罕見精神病;呢種病令患者嘅情緒完全失控,行為亦無跡可尋,有時會精神分裂,有時會癲癎,有時會抑鬱,重會有自殺傾向……等等;阿歡身邊嘅女朋友因為咁而走晒,但係心有不甘嘅何里玉就扮成咗私家看護,去常家假借照顧阿歡而搵機會報仇,點知阿玉同 Sheila 都俾阿歡嘅無定向病玩到發神經;阿玉因為報唔到仇而十分之沮喪,正要入房搵阿歡告別嗰時,見到阿歡特登整咗份禮物送俾佢,令佢大為感動而施展阿歡嘅接吻絕招巴黎鐵塔反轉再反轉,令阿歡大量谷血上腦,就係呢一吻令到阿歡個病好返.
程大嫂出走之後,去咗一間卡啦OK夜總會度做打碟兼陪唱,開頭成個師奶咁款搞到自己無客要,後來經阿騷點化之後,就決定發奮圖強改頭換面而變成一個冶艷女郎;有一次常滿咁啱嚟呢間夜總會同日本仔傾生意而撞到程大嫂,佢見自己個老婆變得咁正斗,就想追返自己老婆,甚至當佢係情婦都願意;原來自從阿 Sheila 入咗常家之後,個個月使錢好似倒水咁,買衫買嘢都使成十幾萬(港元),又唔識做家務搞到屋企一鑊泡,搞到老人家同埋屋企人都有怨言,所以呢一刻常滿發覺原來自己個老婆先至係好嘢;不過程大嫂心裏面雖然都好想重修舊好,但係又好嬲常滿當初咁對佢,所以拒絕咗常滿嘅追求.
到咗兩個老人家喺屋企擺大壽嘅日子,親朋好友都嚟常家祝賀,而常騷鍾情嘅表妹婉君同無雙表姑媽鍾情嘅表哥家明都有嚟賀壽,重即場宣佈咗婚事,可惜兩個鬥氣冤家嘅「愛人結婚了,新郎新娘不是我」,兩個人閃咗入房度一齊喊,繼而惺惺相識,開始咗段新嘅情侶關係.
後來何里玉亦都嚟到常家賀壽,點不知入去見到常歡俾大班女仔圍住細聲講大聲笑,正當發脾氣想走嘅時候,阿歡個頭又俾嘢扑親而搞到再次癲癎,身邊啲女仔即刻唔見晒,但係阿玉就好緊張咁即刻扶咗佢上房;原來阿歡係扮癲嚟睇吓邊個先係真心,於是兩個人個心就咁就走埋咗一齊.
程大嫂都有返嚟賀壽,常滿一見到大嫂就即刻想挽留佢,但大嫂仍然不為所動;Sheila 睇見常滿對以前個老婆咁留戀,即刻發晒脾氣話要離開常滿走去新加坡做人情婦.大嫂走咗,Sheila 又走埋,最後剩低常滿一個人飲悶酒……
兩個老人家見到咁情況,唯有親自出馬,帶住阿騷阿歡兩對情侶一齊操到去卡啦OK,幫大佬搵返程大嫂返屋企,故事就咁而大團圓結局.


text:
琴日寫咗blog, 講真我近排好moody! 成日好唔仲意講野! 所以係blog打下寫. 可以抒緩下自己.
今日已經五月一號啦! 時間真係快, 07年已經過咗足足四個月. 四月裏面真係發生好多事! 仲記得四月個陣時買咗好多野,又試過好多新餐店! 好似 Apr 15號, 我買返咗個行李! 本來揾到間店鋪特價,咁咪諗住去買,點知去到就已經無晒貨, Brian就帶我去第二d百貨公司行下,因佢話之前見到個行李好似on special. 去到就見到個黃色行李,好sharp. 咁就買咗返屋企. Lunch time 就同Brian試咗間日本拉麵鋪, 由於Brian由細到大,去過日本不下好多次,所以我專登帶Brian試下,睇下係咪真係咁正宗. 佢都話正宗,有機會都會再去. 仲記得我地食lunch之前我就同Brian去咗Future shop電器鋪買咗部cam-recorder比佢daddy作生日禮物. 而Brian就買咗部sonyericson新手電 比佢自己. 又買memory card. 又幫佢個同事買部blackberry 8系. 之後,我同Brian去chinese 超級市場掃貨. 又肉,又魷魚,魚蛋,湯料, 蔬菜,番茄,荳泡,....仲去7-eleven買牛奶添! 返屋企攞住一大堆野,好開心呀! 又有豐富晚餐食. yeah!
*我個新行李箱! --黃色架!好sharp!
0
Apr 16,可能係weekend食得太多野食. 腸胃有d 唔好,係lunch time 自己應該唔食野,但自己又忍唔到,整咗個菜湯. 到dinner我只係食咗banana and cereal. 係Brian專登放工個陣時買比我,我仲話d香蕉生得濟,要放係米崗道,整熟d. 之後打後幾日dinner都係咁食. 腸胃真係好d,但就無瘦到,可能自己跟本無做運動. only 坐啦!
Apr 17,我移民加拿大嘅記念日,依一日都算係我人生之中最難忘記嘅一頁. 咁就黎咗加拿大14年,唔係好相信自己可以留係依個國家咁長時間. 證明自己忍耐力都幾強, 如果下一年唔係身處加拿大咁就好啦! 哈哈! 講返依日,Apr 17號,我擁有一部粉紅色嘅sony digital camera. 我恨咗好耐啦! 好開心, 我同Brian仲要放咗工,都十分夜先去攞依部機. 自己好仲意影相,去食快餐都要影相. 哈哈!
*新相機---係粉紅色架!
0
Apr 20, 終於等到friday,一放工就去咗買digital camera嘅memory card.因準備weekend可以影下相, 攞完memory card. 之後又係食,---->食打邊爐囉! 係呀!我好仲意打邊爐,但每次打邊爐都不自覺食好多野食! 但好享受打邊爐嘅氣氛!
Apr 21,星期六,一早食KFC chicken big crunch sandwiches做早餐. 食完,就準備個粉紅色相機放係手袋道,諗住出街影相,仲記得個日天氣好好,又唔係凍,仲有好大個太陽添! 着得好輕便就好可以出街! 同Brian又再一次去咗Niagara Fall, 一到步Brian就好熱烈咁去咗賭場先,佢而家開始去賭場係為咗win.可能上次嘅經驗令到佢想贏錢.但今次真係輸咗! 其實都係我衰,想Brian快d離開賭場同我去玩,當Brian賭個陣時,我就指指點點佢買咩! 結果: 輸咗!! 自己好唔開心,直情輸到想嘔,真係作嘔個隻,我仲呆咗坐係張凳道,唔知自己想點! 因我此於覺自己慮Brian輸錢. 但Brian就好似無咩唔開心,唔知佢係咪怕我更加無mood. 佢先扮無事發生!! 我真係連影相用新影機嘅心情都無晒. 但後尾行行下,行到近Niagara Fall個道,我個心情就平服d. 初時都無mood影相,只有Brian自己渣住部相機影景. 後尾就自己都有影相,但我個笑容就當然唔明亮啦! 之後,食咗一大杯雪糕,唔知係咪食咗甜野,我個心情又再平服番d. 我又開始周圍影相. 仲周圍行,竟然比我地發現到有多條路可以去返我地上車個道! 行完一段路,我又有d肚餓.唔知點解好想食pizza. 食咗一間近賭場嘅pizza,都幾好食. 夠薄,似足意大利pizza, 而spicy sauce and cheese powder都可以任落. 我食食下pizza就提議Brian攞$20再上去賭場. 我唔出聲,你自己玩. 但如果又係輸就當今日唔好彩.Brian聽到都唔知幾開心. 食完即刻去賭場再黎過,今次我一句說話都唔出,Brian真係贏咗. (一個any triple and 5,6).總之就有回本and 贏到d添! 去賭場我以後都唔好出聲啦! 之後我開心返d.唔係贏錢,而係我慮Brian嘅程度少咗! 我自己個心都安樂d. 之後Brian帶我買chocolate rice kripsy,chocolate 壽碼 and 影咗其他相. 見有車就走,返屋企! 當返屋企途中我地都見係dinner時間(其實宵夜時間,因為都差唔多11pm).但真係唔係好肚餓. 可能之前食得太多野食.但如果而家唔食dinner,返到屋企hea下,先再出街食.就有好多鋪頭關晒門,食野選擇又少咗! 所以,我同Brian就去咗食d清淡d嘅野,which is 食越南野! 我叫咗個燒豬肉檬粉,(但原來檬粉個份量都幾多). 但我都食得晒, 因唔想浪費食物. 而Brian好似叫咗個飯. 個飯好似有蛋,有肉,....我記得啦!係叫三寶飯呀! 依日又係食到好滿足!!! 由朝食到晚!
*新相機影相,影到rainbow呀!
0
*見到張凳好大張,好似入咗世界記錄大全,所以坐上去影
0
*食雪糕yummy! 依張係雪糕門口影
0
*摩天倫呀!
0
*壽碼朱古力,包裝幾得意!0


text:
Welcome to Reid Lai's Blog
2010年10月28日星期四
Testing blogger
2008年8月5日星期二
另類驚喜之旅 - 布吉篇 (Part 6)
今日係我地布吉行程o既最後一日, 因為過去幾日都未正式游過水晒過太陽, 番香港會比人笑. 大清早8點鐘我已經急不及待催Honey起身, 梳洗完之後就去食早餐. Sheratono既早餐真係比Movenpick多好多選擇, 仲有原隻燒火腿, 好o岩胃口. 因尋晚酒店front desk留左個message比我問我地幾點去機場, 食到大概9點, 我地就出front desk同佢講番聲只要求late checkout唔洗機場接送. 原來每日9點鐘, 係coffee shop出面酒店會安排兩隻象仔同住客玩同打招呼. Honey好似見到屋企果幾隻百厭貓咁, 走埋去又攬又錫.
玩左5分鐘, 我地就出front desk. 跟住Honey就番房, 我就落泳池游下水晒下太陽. 其實自己真係唔鍾意游泳池, 但沙灘太大浪唔比人游水. 係泳池浦左45分鐘就番房同Honey行沙灘.
係食早餐o既時候, 有一個香港family suggest 我地由沙灘行過去隔離o既Lotus食飯. 行左陣沙灘大約12點我地去到Lotus, 或者時間都仲早, 得果幾檯客, 我咪揀左個靚位同Honey坐低. Dishes方面都係叫果D果D同果D, 哈哈哈...
好啦講完晒大家無興趣知o既野之後, 戲肉黎o勒...
Honey同我行番去酒店o既時侯, 要我幫佢搵紫色貝殼, 咁我咪"tum"低頭一路搵一路跟住Honey行番去lor, 行下行下我地經過酒店前面比遊客晒太陽o既沙灘椅, Honey忽然停低"另"轉頭望住我笑, 仲打晒眼式tim, 我就"目及"到一個俏鬼婆係度晒太陽, 因為呢度係public blog我唔方便多講, 大家心照啦, 當我望番Honey, Honey即刻問我做咩陰陰笑, 仲屈我鹹濕, 我咪串番佢係佢鹹濕人, 大家係上一part都知, 係佢成"目及"人多. 所以大家唔好再用"鹹濕港燦"泛指香港男人.
於是我地番酒店房開始執拾行裝, 兩點正我地正式checkout同上的士去機場.
喜:
1. Honey有野"目及"
2. 酒店果兩隻象仔幾cute
布吉小貼士
1. 係Laguna Beach, 大家可以租馬仔騎行下沙灘
2. Sheratono既房好舊, 勝在service好
3. 如果想有浴缸沖涼, 就唔好去Sheraton, 如果要去住的話, 一定要講清楚.
2008年8月4日星期一
另類驚喜之旅 - 布吉篇 (Part 5)
等到9:00a.m., 我地就再搵番個職員, 佢跟住帶我地去搵護士. 入到去, 護士太太好nice咁同我地打招呼, 我地就將我地o既病情話比佢知. 最攪笑係當佢recap番我地o既病情時, 佢又hur(兩隻手由胃升到喉嚨)又poopoo(隻手係petpet向下壓), 好似玩緊有口難言咁. 我Honey即答"No PooPoo", 真係比佢地笑死. 過左一陣, 佢打比醫生將我地o既病情講番比佢知之後, 跟手攞左兩排藥丸加兩支白色藥水出黎. 佢教我地食藥o既時侯, 指住粒藥丸講"飲飲飲飲", 聽到我同Honey"r"爆頭. 我地聽極都唔明, 佢就攞左本Notebook出黎搵下揭下, 跟住我地就完全明白, 佢意思係 - chewing. 我Honey即刻講"咬咬咬咬". 唉...佢地兩個好high咁你一句"飲飲飲飲", 我一句"咬咬咬咬", 都唔知佢地講咩, 無佢地咁好氣 @@.
攞完藥我地就去check out, 等埋阿Cat黎接我地去Sheraton Grande Laguna. 入到Laguna區, 成個感覺好唔同, 果度有6間resort都比同一個湖圍繞住. 我地book左Laguna Room, check in o既時候職完搵唔到已經ready好o既房比我地move in 又知我地兩個都唔舒服, 於是佢先要求我地先去coffee shop 坐低先. 過左一陣佢不斷say sorry仲話要等到1:30 p.m.先有房比我地, 就同我地講將我地間房upgrade做湖景view仲送左兩杯飲品比我地 (coffee and tea), 有著數服務又好, 我地都agree左. 因為要食藥, 我地都叫左白粥係coffee shop度食, 食完粥就食藥, 飲完隻白色藥水之後, 可以feel到一股涼氣由喉嚨慢慢流到落個胃, 成個人都好舒服, 唔錯.
入左房打點好之後, 我地就2:00 p.m. join番阿Cat, 叫佢車我地先去Lagunao既Lemongrass House再去Patongo既Jungcelon補番尋日o既行程.
不得不提大家, 如果大家入到去Laguna區, 一定要去Lemongrass House買D香薰油, Massage oil或者skin care product, 因為除左呢間shop平之餘, 美國時代雜誌都介紹過呢間shop, 都幾有名堂ga.
係Lemongrass House掃完貨之後, 我地就直指Jungcelon. 落左車之後我地就入左Subway先醫肚, 呢間鋪係食light meal o既, 即係三文治, pizza咁啦, 我入到去就叫左份意大利香草包三文治同Honey share, 查實又真係幾好食又唔貴. 醫完肚咪開始行Jungcelon, 不過鋪頭D product 就一般, 反而都係走去隔離Robinson繼續掃貨. 而Jungcelon我就建議大家落basement, 去一間專賣小食o既檔仔買手信. 中途我比一個counter吸引住, 呢個counter係賣zen style villa, 成間屋係全玻璃, 但外面又望唔到入屋, 感覺好開揚, 咁咪多口問下幾錢lor, 原來要70萬港紙, 仲guarantee 10% ROI per annum, 似乎買泰國樓好過大陸樓wor. 個sales仲問我其實想搵咩樓, 我即刻話pool villa near beach. 佢答我原來買係泰國買pool villa 唔可以under個人名義, 用公司又唔可以全資擁有, 咁我就無晒mood繼續shopping.
行緊Jungcelon期間, Honey遇到一個驚嚇場面. 以下係Honey親身o既自述:
當時我地剛剛行到Jungcelono既天幕廣場中間, 咁我對眼就周圍look, "目及"下有無靚女. 當時我遠遠睇到一對長腿, 向上pan就見到一條粉色o既超短裙, 我即刻"E..."左一聲, 隨即又向上pan多一格, 位小姐著住件無帶白色low cut, 向住我地方向行過黎, 我愈睇愈唔妥, 點解佢心口唔係圓, 而係一舊一舊凹凸不平, 好似求其用毛巾扭埋成個波咁放係個胸度. 再向上望...唔望由自可, 一望嚇死你. 一把長長蓬鬆o既頭髮, 佢塊面o既皮膚係黑色, 但又搽到白雪雪, 都幾嚇人. 更恐怖o既係, 果兩行剃唔乾淨o既鬍鬚, 好清楚咁達在佢面上, 嘩....我真係真係 O曬嘴成10秒鐘.
差唔多6點o既時候, 我地已經番番去門口等阿Cat, 但點解都唔見佢ge? 佢跟住打我手電話比我知佢換左車, 原因係princess今日黎左Jungcelon隔離果間Millenium 酒店剪綵, 所有人揸車入Patong都要換車...咁每人咪要有兩部車先得, 真奇怪?!
我地呢晚就去左Patong好出名o既Baan Rim Pa 食海鮮, 阿Cat話除左海鮮, 呢間仲係星級餐廳, 環境仲非常好可以睇晒成個Patong Beach.
我地入到去, 名符其實, 環境一流. 但因為o岩o岩Honey同我腸胃先好番D, 都唔敢食太多野同"公車Number", 我地只係order左, Pataya Salad, Satay, 雞肉炒飯, 炒雜菜, 同BBQ虎蝦. 我同Honey對個Pataya Salad讚口不絕, 清甜之中帶少少spicy, 好好食, 其他就只係一般. Honey話見到佢地D木瓜係即刻摘落黎, 唔怪得咁正啦.
食完飯之後, 我地都想早D休息因為第二日要番香港, 我又想爭取游水時間, 黎左Phuket四日都未游過水晒過太陽會比人笑ga ma.
驚:
1. 山長水遠黎到Phuket入醫院, 真係有D驚, 驚係唔知收幾貴
2. 驚嚇面周不時係大商場, 大家要有心理準備
喜:
1. 經過呢次, 我地先知泰國o既成藥比日本仔果D仲work
2. Sheraton o既服務非常好, 仲有free upgrade
3. Lemongrass House o既product 比預期中平好多
4. 第一次嘗試到泰國白粥, 你試過未?
5. Baan Rim Pa o既Pataya Salad 超正, waitress知道我地係遊客仲安排我地坐近海邊欣賞日落
布吉小貼士
1. 黃色胃藥 (34baht), air-x 胃藥(15baht)都可以係"屈銀紙"貨架搵到, 而方形樽o既白色藥水(30baht)就要到藥劑師櫃位搵
2. 如果大家到Lemongrass House, 不妨試下買milk bath powder 或者body mask
3. 要到Baan Rim Pa 食飯係需要訂位
2008年8月3日星期日
另類驚喜之旅 - 布吉篇 (Part 4)
今日我地o既主要行程係Honey做Spa, 我就睇Batman, 原因係Honey覺得Batman好悶, 但又係Batman fans, 所以決定等Honey同時我就去睇Batman. 所以我地訓到9:00先起身.
食完早餐之後, 我地百無了賴咁係酒店周圍影相. 大約10:00 a.m., 我地都決定先去Central Festival行一陣, 但酒店職員同我地講商場要去到11:30 a.m. 先開門. 我地於是決定去附近D鋪頭仔行下, 跟住先入去商場
的士司機係Central Festival放低我地後, 眼見周圍咩都無, 咁我地又行去Big C(Phuket 最大o既超市), 但都要行15-20分鐘. 無計, 焗住要行. 入到Big C, 先知除左Supermarket, 仲有D鋪仔, very good. 我即刻同Honey講先上最高果層, 因為人流最少, 所以一般情況下D product 應該係全商場最平. 上到去, counter 雖然少, 但正如我所講最頂層o既小手信價錢比其他層數平左兩成, 比Jungcelon平一半. Honey咪買左幾份臘燭仔比佢D姨甥女. 跟住我地就開始行supermarket, 佢又入左隻泰文CD話好好聽wor. 當行緊supermarket o既時候, 我忽然覺得個胃有少少唔舒服, 心諗都應該無事ge.
11:30 a.m. 我地就返返去Central Festival, 但行番去o既時侯, 發覺自己開始全身無力. 當Honey衝左入去Nayara掃貨時, 我就搵個位坐低抖下. 買完野後, 我地又上左去頂樓SFX買Batman飛. 跟住Honey話好肚餓, 果時先知自己開始唔妥, 因平時係我先講肚餓, 已經成日比Honey話我剩係識食, 我仲有少少沾寒沾凍. 我地就係KFC坐低, Honey就order左一個set, 而我只係飲杯可樂. 食完野後, 我就送左Honey過左Central Festival對面果間spa做treatment. Honey入左去之後, 我就要求佢地比我係Reception抖一陣.
過左30分鐘, 我好似好番D. 咁咪行番過去Central Festival囉, 順便入去"屈銀紙"問下個藥劑師有咩藥幫到我, 佢即刻幫我揀左隻黃色包裝o既泰國胃藥比我(全泰文). 始終睇唔明D Instruction, 問佢仲有無第二隻, 佢話呢隻係最work, 叫我試下, 咁我就買左. 其實當時自己已經無力再行, 於是係SFX隔離food court 出面D坐位坐低, 即刻啪左兩粒藥.
唔好話唔信, 食完藥之後大概一至兩分鐘, 個胃即時舒服晒, 好work. 不過依然有D攰, 不知不覺間我竟然訓著左, 仲訓左成粒鐘, 醒番都成3:00 p.m., 好在所有野都無唔見, 証明布吉治安真係幾好. 於是咪入番商場, 我見自己仲有D凍, 咪走去買件衫lor, 好多名牌都做緊半價ma, 又有藉口買野唔會比人"丙". 咪執左件型仔T Shirt lor, 呵呵呵...
行到3:30 p.m. 開始入場, 戲院D冷氣都好勁下, 心諗應該買多件外套 :P. 以為好快做Batman, 一路睇片頭同廣告, 一路希望快D做Batman, 等下等下都足足等左30分鐘, 凍死左... 忽然間, 畫面出現白色畫面, 仲叫人全體起立向泰皇致敬, 一企就企左3分鐘, 對我呢D港燦黎講都幾新鮮下, 再加上我已經四肢無力企3分鐘都好辛苦, 所以印象特別深刻.
睇完Batman, 跟住去番接Honey. 我見到Honey坐係度同兩個人complain緊間spa, 我問咩事, Honey話間spaD服務好差, massage 又唔到位唔到力, 又攪到佢凍親加頭痛. 果兩個職員就不斷say sorry. 講完之後, 我話比佢知我唔舒服唔想再行, 提議不如番酒店, 佢都一樣於是叫左的士番酒店.
當我地係番酒店途中, Honey開始唔舒服加上頭痛, 仲開始嘔. 當入到酒店房, 佢又嘔多次. 我都唔為以有咩特別, 只係以為咁o岩得o岩橋一齊病. 但當我想去廁所"dum"低頭之際, 喉嚨忽然有一刻o既衝動. 完事之後, 我打去Front Desk投訴佢地個早餐仲叫佢地留意其他住客, 因為好明顯除左早餐我成日都無食過野. 抖左一陣, 我好番好多, 就打去Room Service叫左兩碗粥. Honey就食咩就嘔咩, 仲話個胃好痛, 於是咪比左我之前買果隻胃藥佢試下, 食完唔到兩分鐘, 佢話舒服晒, 仲可以食兩啖粥. Honey 話要買多幾排番香港.
我地呢晚就係咁就過左啦.
驚:
1. 因為我地一齊病, 可能以後所有行程無晒
喜:
1. 呢隻泰國胃藥成為我地o既must-buy item
2. 布吉治安真係唔錯
布吉小貼士
1. 如果大家想係布吉睇戲, 記得遲少少先入場, 因為D廣告同片頭好長
2. 係泰國睇戲一定要有3分鐘向泰王致敬.
待續...
2008年8月2日星期六
另類驚喜之旅-布吉篇 (Part 3)
大清早6點正, 酒店morning call叫醒左我. 自己攪點晒咪叫Honey起身囉, 同一時間, 手提電話響起, 原來係金龍潛水老闆Dino打黎叫我好地ready, 因為佢架車仲要接多幾個diver. 於是快快趣出門口去食早餐. 去到泳池旁邊o既coffee shop, 就揀左個靚位開始食breakfast buffet. 查實早餐D野食多就算多, 但質素就普通左D, 同平時果D無咩分別.
大概7:45a.m.我 remind Honey食完暈浪丸之後離開餐廳行到大堂, 司機原來已經到左好耐, 因為我搭golf-car出黎o既時候已經認到佢架車. 開車之後, 我地接左三個香港人, 始終大家同聲同氣, 咪一齊開始吹水. 原來其中有一位叫Daniel, 佢係PADI教練, 而佢太太係DM, 仲有一位叫Rosana係Rescue Diver, 我Honey即刻好安心咁叫佢地睇住我地啦, 因為我只係帶住A仔牌又要睇住Honey ma, 哈哈哈...
去到Chalong Beach 碼頭, 終於見到Dino真人, 佢真係好man好穩重o既教練黎o架. 同Dino打完招呼, 於是跟住DM上巴士 (由carpark到碼頭行路都有一段時間) 直駛碼頭.
9:00 a.m. 正式起航向第一個dive site King Cruiser出發. 聽Daniel講之前一天海面好似香港5-6級風o既悄況一樣, 成隻船都左搖右擺, 有人仲成套Regulator跌左落海. 反而依家海面跟香港2-3級風差唔多.
過左一個鐘頭到, 離遠見到一個外型好特別o既小島, 係島外露水面部份o既底部比海水侵蝕.
再過一個鐘, DM終於話比我地知已經到左King Cruiser叫我地ready落水. 水底視野只能達10-15m, 有小小似香港小藍水o既感覺, 或者係因為呢個季節係布吉屬於風季, 加上大湧原故令到視野降底, 但Honey話都好多野睇. 亦發現Honey比以前係香港潛得輕鬆左, 或者D gear真係唔同左, 佢今次係水底無再頭痛和呼吸唔暢順. 我諗番香港之後都要同佢換過晒D gear.
一落到水已經見到晒成隻沉船King Cruiser, 仲有好多魚仔住係度. 個DM仲帶我地穿過沉船底部, Honey之前未試過Cave Diving, 呢次有少少玩Cave o既感覺, 佢都幾開心ga. 係呢個diveo既尾升就係等Honey同King Cruiser 支泰國旗影番張相, 係我戇居居等我Honey影相之際, 竟然有人影左我半天(水)吊個樣, 不過效果幾好, 咪post埋上黎同大家分享.
當我地升晒水, 仲以為Honey今次潛得幾好之際, 唔知係咪大湧關係, Honey放完gear即刻"餵魚". 不過"餵魚"都係佢潛水指定動作之一, 都無法.
當其他diver都上晒水後, 我地就向Shark Point 出發去探下豹紋鯊(Leopard Shark).
再過左一個小時, Honeyo既seasick情況未有改善, 於是佢決定唔落我自己同其餘3名香港潛友一齊落. 但其實呢個diveo既視野比之前差左, 所以無咩影相, 加上遇到中流又大湧, 我自己頂流都有D經驗不過都有少少吃力. 但周圍都不時有成層樓咁高o既sea fans, 幾壯觀下. 游下游下, 見到幾條海狼(Barracuda)係前面, 都幾大條下.
當我地去到一處石縫, DM哥哥原本想帶我地游過去, 但太大流大家都無法前進, 於是帶我地兜路行, 當大家都欣賞緊周圍o既珊瑚, 忽然間有條豹紋鯊出現, Rosana以為條鯊魚衝向佢, 佢驚到掉轉頭走, 其實豹紋鯊係無攻擊性, 只係好友善同我地打招呼. 可惜佢黎得太突然, 除左Daniel我地D相機都未ready, 我會再聯絡Daniel睇下佢會唔會比張相我post係呢度比大家睇下.
我地第三個dive原來番番去我之前介紹過o既小島, 島名係叫Flower Island, 全程都係玩Wall為主, 但始終視野未如理想, 我決定陪Honey同洗gear, 費事同人爭. 當大家玩完番黎, 我見到一個奇景, 好多魚仔都跟住Daniel兩夫妻, 上左水都仲係船邊...真奇怪?!
細問之下, 原來Daniel太太一路番船一路"餵魚", 哈哈哈...自己未試過, 真係唔知. :P
我地成個dive trip 就以Flower Island 作為終結. 我同Honey就先番酒店沖涼, 放低晒Fin同Mask, 然後再出Patong. 回程途中, Daniel太太建議我地去Jungcelon後面兩條街(大排檔仲要入多一條街), 果度有一間出面好多"紅櫈仔"o既大排檔, 佢話D海鮮好新鮮同好好食, 我就即刻mark低, 睇下我地搵唔搵到.
我地番到酒店都決定跟番個plan去番我地係網上搵到一間叫Kaab Gluay, 距離Jungcelon只係三街之隔. 於是叫左架Tuk Tuk車我地先去Jungcelon先, 然後慢慢行去搵. 到左Jungcelon之後, 咪跟住地圖去搵囉, 點知行下行下發現從第三條街開始D街名同地圖唔同, 不過都一路行希望搵到大街先再問人.
再行左唔知幾耐, 我地黎到餐廳附近o既IBIS Hotel, 咁我咪走去問下"食蕉"lor, 點知佢地唔識間餐廳又唔係識好多英文. 當我地開始徬徨之際, 有一對講純正London口音o既外國人夫婦, 我咪即刻話比佢知我地蕩失路唔知去左邊, 你估佢點答我? 佢話 "Welcome to Thailand. You are in the most famous paradise in Thailand - Phuket". 我聽完之後, 比佢吹到"啤"一聲. 不過比佢個爛gag令我地個mood都好番好多. 卒之咪要比200Baht的士司機仲要等餐廳D職員同司機傾點去. 雖然我地終於到左Kaab Gluay, 但服務質素同食物都未如理想, 同網上forum所講都仲有一段距離, 所以相都唔影食完就番酒店. 第二日都係去番"紅櫈仔"好D. 我地跟住咪搭Tuk Tuk番酒店以為可以抖番下.
當Tuk Tuk番到Karon Beach, 佢就係酒店外邊停低, 司機話佢架車入唔到正門, 只可以係酒店complex放低我地, ok la我諗又唔係好遠咪比錢佢lor. 我地咪係酒店後門開始睇地圖, 睇下可以點番自己房lor, 一係唔睇, 一睇之下眼都突埋...原來我地跟本唔可以從後門番自己房, 中間被荷花池完完全全隔開左, 但行番去Lobby都唔知30分鐘得唔得, 又無帶front desk個電話出黎...唉...咁又唔得咁又唔得, 真係有D興. 忽然我地見到Room 404o既外國人住客坐係門口出面乘涼又聽到佢地係講英文, 咪走過去要求佢地幫我地打去front desk要求佢地send架golf-car接我地番房. 佢地真係好nice, 走o既時候仲同我地笑同say goodbye, 我地就不斷say sorry打擾佢地一家大細.
我出左trip咁多次, 都未試過一日之內蕩失路兩次, 真瘀.
驚:
1. 海面有湧, 怕Honey seasick潛唔到
2. 揾唔到紅櫈仔
喜:
1. 見到Leopard Shark
2. 識左3個好niceo既香港朋友
3. DM哥哥帶得好好
4. 比個英國遊客個爛gag吹到"啤"一聲
布吉小貼士
1. 金龍潛水老闆Dino建議我地3月再到布吉潛水, 佢話3月係水面最平靜o既季節, 視野係最好
2. 建議大家食海鮮最好7點前去到餐廳, 因為泰國o既海鮮(不包括游水海鮮)只係用冰鋪係面, 耐左可能會變, 點解我會知?...請留意下回分解
3. 唔好以為一本地圖可以走Phuket, 記得攞多幾份做較對, 仲要唔好慳果一二百銖搭的士, 如果唔係, 你會後悔.
4. 如果入住o既酒店地方大, 請大家記得問清楚front desk點番房, 係酒店有幾多個入口.
待續...
2008年7月31日星期四
另類驚喜之旅-布吉篇 (Part 2)
26/7泰國早上時間10:30a.m.準時到達泰國布吉機場, 一出機場之後就開始搵預先book好左o既的士司機. 望黎望去都唔見自己個名o既? Honey突然叫我, 我於是回頭一望. 原來黎接我地o既的士司機唔係男人, 呢次出乎我意料之外. 佢一開聲講Sa-wat Dee Ka...噓...鬆左一口氣, 真係女人, 佢叫阿Cat, 仲好nice tim.
原本plan左去機場Na Yang Beach 食lunch, 但阿Cat話唔知邊度有野食, 而我地酒店附近o既Karon Beach 都有好多餐廳, 佢建議我地番酒店check in 先, 然後再車我地去食lunch.
大概45分鐘之後, 我地終於黎到酒店Movenpick Resort and Spa.
係大堂嘆完杯welcome drink之後, 酒店職員就開部Golf-car車我地去房間. 沿途我地發現呢間酒店o既設計都好渡假feel.
過左唔知幾耐, 個職員就停低架車話已經到左我地間房. 佢就落車幫我地開門同搬行李入房.
Honey已經急不及待咁衝入間房, check晒成間房o既每個角落, 仲"微微咀"咁笑. 夜晚番到酒店仲要影多幾張相tim. 其實呢間房o既特色係有一個細細地o既露天按摩浴池, 但因為被荷花池包圍, 唔著衫都唔怕比人睇到.
好啦, 係間房玩左30分鐘到, 我地就join番阿Cat去食lunch. 因時間關係, 我地只係求其搵間餐廳醫飽個肚, 跟住就即刻去Ocean Shopping Mall同Robinson. 一入到Robinson發現好多product都做緊半價promotion...後果...大家都估到唔洗多講, 跟住我地就直指Ocean Shopping Mall出發. 其實行完Robinson都有D攰, 係去Ocean途中, 比我見到Swensens, 我地對眼即刻發光, 二話不說推門而入. Waitress 比左兩set menu我地, menu上o既雪糕真係好吸引, 原本我想叫Fondue for 2, 但Honey怕食唔落飯, 於是佢下面第一張相中o既右手邊果隻, 我就叫左左手邊果杯.
食完雪糕後, 就過對面o既Ocean Shopping Mall. 但入到Ocean Shopping Mall之後, 真係無咩驚喜, 無晒mood. 都係決定番番去Robinson睇下仲有D咩要買 我地黎之前, 知道每逢星期六日布吉Central Festival附近都有一個weekend market, 好多本地人都去買野. 於是掃完Robinsin之後, 就叫阿Cat車我地去睇睇. 我一入到market即刻"cheuk"左隻原隻燒魷魚. 味道就可以講夠地度, 但唔可以話好食.
而Honey就唔知係咪係Robinson行到攰晒, 無咩mood行weekend market, 行左25分鐘到佢已經話肚餓, 原定係weekend market食埋dinner, 佢都唔想, 只係想食"公車Number", 於是我地要求阿Cat帶我地去間好Do既餐廳食海鮮, 佢就介紹我地去Chalong Beach. 大概45分鐘車程我地就黎到係布吉潛水經常要上船落船o既Chalong Beach碼頭, 呢間餐廳座落係Chalong Beach碼頭o既停車場隔離, 真係行兩步就到.
入到去好有feel, 連廁所都係, 餐廳亦都有游水海鮮, 價錢常然比起冰鮮貴少少la, 我將價目表都影埋比大家參考下.
入到去當然即刻去揀個對住海灘o既位坐啦. 當Waitress行埋黎問我地食咩o既時侯, Honey即刻講"公車Number"加多一碟生蠔. 我就叫左兩隻BBQ新鮮大虎蝦.
Honey都讚呢間餐廳D野好好食好新鮮.
食完飯之後, 開始有D眼訓再加上第二日要好早起身去King Cruiser 同 Shark Point 潛水, 於是我地就番酒店啦.
驚:
1. 以為司機係Man-lady
2. 唔知識唔識由酒店房行番Lobby
3. 係Kan Eang唔知會唔會比人"cur"到一頸血
喜:
1. 酒店房都ok
2. Swensens雪糕超正又平
3. Robinson做緊half-price promotion, Honey買到好High
4. Kan Eang水準非常好
FAQ
Q1. 你可能發現某部份相中有個spot, 點解?...
A1. 因為係用部有油漬影電話鏡頭影o既, 再加上我係盲(Honey已經certified左)
Q2. 點解叫另類驚喜之旅, D料好普通姐?!
A2. Part 4 你就知...哈哈哈...
布吉小貼士
1. 記得去大華銀行換Baht, 個rate比Bankkok Bank仲高
2. 係布吉買野都可以退稅, 記得係大商場買野要keep單
3. 千祺唔好係檔仔買野, 係商場買野反而平D又有著數
待續...


text:
2015年5月31日 星期日
吉野家 @ 九龍灣 ( 31-MAY-2015 )
我要濃湯底 咁依家有得無限 refill 澴湯底 好好呀呢 但加咗佢地嘅濃湯底之後 就當堂無哂味囉 我同里奧大人講話根本只係有顏色嘅水 哈哈
里奧大人話 d 飯好林 對我黎講係爛飯啦 哈 但以前吉野家 d 飯係珍珠米好好食架喎
( 31-MAY-2015 SUN )
今朝要番主日學 所以 8 點半起身 但其實我尋晚瞓唔好 唔想番架 懶床 10 分鐘之後都係決定番 唔想成日咁多籍口咁 ~
海棉寶寶真係好得意喎 成日笑 不過佢對手有 d 問題 要搞搞佢先得 哈哈
好在今日番主日學咋 因為我換完衫 一開機就收到 whatsapp 問我可唔可以幫手做司事 咁無問題啦 反正我都番崇拜 但就要即刻換番斯文衫呢 哈 ~
食完早餐番屋企抖陣先 之後就番教會喇 ~
崇拜完畢之後就去買嘢 番屋企嘢去舖頭 諗住去姑奶屋企整嘢先 點知原來佢已經到咗酒樓 又要行番番轉頭 哈 ~
鯪魚球係五千年不變嘅點心
呢個點心拚盤 仍都係五千年不變
我唔知叫咗拚盤 所以叫咗潮州粉果
佢都叫咗叉燒包 重覆哂 唉
飲到 3 點就去姑奶屋企整嘢 之後去埋舖頭拎嘢就番屋企喇 ~
番到屋企已經 4 點 里奧大人做公司嘢 但我勁眼瞓 所以試下 me 埋眼 睇下瞓唔瞓到 估唔到瞓到 5 點先醒 我喺梳化瞓嘛 里奧大人驚我冷親 所以幫我冚被 其實我都醒咗架喇 最搞笑里奧大人以為佢整醒咗我 同埋唔知我原來瞓咗 因為我無鼻寒聲喎 佢好衰架 成日話發夢聽到獅子老虎咆哮 一係就話個場境好嘈 聽唔到人地講嘢 點知原來佢係瞓瞓下跌咗耳塞出來 果 d 咆哮係我 d 鼻寒聲呀 都唔知係咪真係咁誇張 哈哈 ~
6 點半出去食嘢 其實唔餓 但又勁想打邊爐 不過佢又唔想打 咁去吉野家囉 ~
食完去商場拎埋 head phone 就行陣 之後番屋企 lu 今晚唔徑步喇 因為超級焗熱 ~
沖埋涼 食埋生果就睇電視 11 點幾瞓 lu ~
里奧大人話 d 飯好林 對我黎講係爛飯啦 哈 但以前吉野家 d 飯係珍珠米好好食架喎
( 31-MAY-2015 SUN )
今朝要番主日學 所以 8 點半起身 但其實我尋晚瞓唔好 唔想番架 懶床 10 分鐘之後都係決定番 唔想成日咁多籍口咁 ~
海棉寶寶真係好得意喎 成日笑 不過佢對手有 d 問題 要搞搞佢先得 哈哈
好在今日番主日學咋 因為我換完衫 一開機就收到 whatsapp 問我可唔可以幫手做司事 咁無問題啦 反正我都番崇拜 但就要即刻換番斯文衫呢 哈 ~
食完早餐番屋企抖陣先 之後就番教會喇 ~
崇拜完畢之後就去買嘢 番屋企嘢去舖頭 諗住去姑奶屋企整嘢先 點知原來佢已經到咗酒樓 又要行番番轉頭 哈 ~
鯪魚球係五千年不變嘅點心
呢個點心拚盤 仍都係五千年不變
我唔知叫咗拚盤 所以叫咗潮州粉果
佢都叫咗叉燒包 重覆哂 唉
飲到 3 點就去姑奶屋企整嘢 之後去埋舖頭拎嘢就番屋企喇 ~
番到屋企已經 4 點 里奧大人做公司嘢 但我勁眼瞓 所以試下 me 埋眼 睇下瞓唔瞓到 估唔到瞓到 5 點先醒 我喺梳化瞓嘛 里奧大人驚我冷親 所以幫我冚被 其實我都醒咗架喇 最搞笑里奧大人以為佢整醒咗我 同埋唔知我原來瞓咗 因為我無鼻寒聲喎 佢好衰架 成日話發夢聽到獅子老虎咆哮 一係就話個場境好嘈 聽唔到人地講嘢 點知原來佢係瞓瞓下跌咗耳塞出來 果 d 咆哮係我 d 鼻寒聲呀 都唔知係咪真係咁誇張 哈哈 ~
6 點半出去食嘢 其實唔餓 但又勁想打邊爐 不過佢又唔想打 咁去吉野家囉 ~
食完去商場拎埋 head phone 就行陣 之後番屋企 lu 今晚唔徑步喇 因為超級焗熱 ~
沖埋涼 食埋生果就睇電視 11 點幾瞓 lu ~
2015年5月30日 星期六
福源餐廳小廚 @ 官塘 ( 30-MAY-2015 )
豉椒炒蜆 - 唔記得加指天椒 唔係更加惹味呢
中式牛柳 - 好味喎
馬拉盞炒通菜 - 一般啦
羅漢齋炒麵 - 我鍾意食齋麵呢 如果九龍灣有咁好食就好 lu
例湯有一大煲架 不過最後都唔記得飲添
( 30-MAY-2015 SAT )
星期六真係唔願番工 不過我都會樂觀地接受現實 哈哈 ~
早餐食飽 d 不過真係好鬼飽 下次真係唔可以又多士又麵呢 ~
菇場唔忙 勁正啦 hea 放工即走喇 ~
同里奧大人喺官塘廣場等 順便同佢去旅行社比埋尾數 之後行多陣 咁里奧大人頭先搵到 chopper 帶我去睇睇 我覺得 ok 呀 所以買埋先去食嘢喇 ~
今次我話去番以前成日食嘅茶餐廳食 tea 不過依家唔好食 lu 嗚嗚嗚 ~
里奧大人第一時間拆出黎影
$68 雖然個肚仔有小小瑕疵 不過我覺得都接受到呢 因為我好想帶佢去影相 哈哈
豉椒排骨炒麵 - d 麵係林嘅
廈門炒米 - 味道 ok 啦
約咗家姐 3 點半前喺 APM 等 因為今日要送別 B 頭呀 ~
所以食完就行番去 APM 好感恩買到副好鍾意嘅黑超 原價 $398 仲有 9 折 咁就抵喇 哈哈 ~
家姐姐夫同工人 3 點 20 分就去到 APM 一齊行去京貿嘅 " 最終有你 " book 咗 3 點半 坐咗陣再介紹埋紀念品就要去另一間工業大廈喇 ~
去到就見到 B 頭啦 我一望到 B 頭就已經忍唔住眼淚係咁流 家姐又係啦 嗚嗚 ~
姐夫又心急 成日話按鐘 不過我地唔理佢呀 望咗半個鐘 大佬 之後無得望架喇 嗚嗚 ~
5 點喇 真係要送 B 頭走喇 嗚嗚嗚 姐夫按制 等咗 10 秒個爐就着火 之後我地就出去食小小嘢 5 點 45 分再番京貿接 B 頭番屋企喇 ~
一齊食飯 姐夫鍾意食中菜 咁我話去福源食丫 小菜都唔錯架 ~
6 點半去到 食到 8 點左右就坐小巴番屋企 ~
抖陣諗住去徑步 點知一落樓就落大雨 咁改為行商場啦 都行咗半個鐘 里奧大人去買 head phone 不過又無帶銀包 因為紅色得番一個咋 驚比人買咗呀 好在我個袋仔有錢 可以比 $20 訂 哈哈 ~
番到屋企即沖涼 lu 睇陣電視 差唔多 12 點先瞓 ~
又唔見里奧大人咁落力影我喎 ( /-\ )
2015年5月29日 星期五
焗雞扒 + 蒜蓉豆豉蒸脆肉瓜 + 蝦麵 ( 29-MAY-2015 )
( 29-MAY-2015 FRI )
實在太好喇 又到 happy friday 眨下眼又過咗 5 個月 時間過得好快 同埋成日覺得 d 時間唔夠用咁呢 ~
好餓呀 早餐一定要食芝腿治 ~
菇場唔忙 咁做下 filing 啦 係時候要清咁 d 嘢 哈哈 ~
食埋 lunch box 就出去百佳買參蜜 $8.8 / 2支都抵 所以買 8 支比里奧大人喇 ~
放工直接番屋企 所以要拎哂之前喺一田買嘅嘢番屋企 加埋 8 支參蜜又兩大袋 拎到隻手斷咁滯 不過唔想推哂喺菇場嘛 同埋仲有乳酪同梘液同洗手液未拎 唉 諗起都重 ~
今晚煮簡單嘢 同埋自己食先 所以可以抖下 咁睇報紙 居然睇到 "筋瘤" 資訊 咁當堂唔驚啦我 話比里奧大人知嘅時候 佢又即刻話都話打機打得多啦 ~~~~
重複打字打機 手部過勞生筋瘤
手腕及手背長出直徑一至兩厘米小肉泡,軟軟綿綿,無痛無癢,或是腱鞘囊腫(又稱筋瘤).有醫生指腱鞘囊腫常見於手部,因重複動作如打字,打機,過勞致筋膜破穿,膜囊組織液流出形成,但只影響外觀,毋須切除,有時更會自行消褪.
家庭醫生林永和表示,腱鞘囊腫(ganglion of tendon sheath)常見在手腕,手背及拇指對下,成因是手腕部位重複做某動作,過度勞損致筋膜破穿,膜囊組織液流出,「情況如爆胎,組織液流出來形成水泡」.
他解釋說,由於腱鞘囊腫非脂肪粒及粉瘤,不礙健康及生活,醫生普遍不建議動手術.「凸起部分大至受其他皮下組織逼爆,待滲出組織液自行消散,凸起位置便恢復平坦.」他又指患者常見是常打字,打機及彈琴等,手部動作重複及勞損而致.
仁安醫院骨科專科顧問醫生李安邦說,腱鞘囊腫亦會因筋腱退化病變,或關節筋膜發炎引起.「例如有病人因手腕扭傷,筋膜弄穿了,筋膜液流走,手部就出現軟軟如啫喱般的小肉粒.」
99%屬良性 毋須做手術切除
他又指,腱鞘囊腫九成九屬良性,處理手法包括插針抽走組織液,或是做切除手術;但即使切除也有五成機會復生,建議如無痛無癢,不用刻意切除.一般情況下患腱鞘囊腫不會疼痛,如感痛楚,主因為筋腱病變,非來自凸起的小肉粒.
7 點半自己開餐先 我一直諗住自己食先再徑步 咁啱里奧大人打黎 咁我話等埋佢食完先一齊徑步啦 因為我唔想一路徑 個心一路諗住番屋企煮麵比佢食 我唔鍾意咁樣囉 咁我又想佢做下運動 夜 d 徑就夜 d 徑啦 咁好啦 開機洗衫 唔駛等咁夜晾衫 哈哈 ~
是日懶餐 - 焗雞扒 + 蒜蓉豆豉蒸脆肉瓜 + 蝦麵
焗雞扒 - 其實我唔太鍾意食咁多紅肉 好在上次同 8 卦傾開 佢叫我買雞扒 我先醒起有雞扒呢樣嘢 哈哈 但其實我都唔太鍾意食咁多雞 但點都好過紅肉囉 ~
蒜蓉豆豉蒸脆肉瓜 - 蒸咗 15 分鐘 d 瓜無哂口感 哈哈 里奧大人直話話好林唔想食 我話唔得囉 之後我話佢最煩 唔係話林就話生 之後佢話番我呀 話我煮嘢得兩樣 一係林一係 overcook 嘩哈哈哈哈 講中哂 無得駁咀 哈哈 ~
蝦麵 - 好想食丸 所以煮麵 不過唔落包奶粉 真係好味好多呀 ~
搞掂哂 抖半個鐘 9 點 15 分出去徑步 今晚超勁焗熱 行咗晨運徑 3 次就番屋企喇 企喺度等過馬路 我同里奧大人 d 汗係咁滴 真係好似焗緊桑拿咁架 ~
番到屋企即沖涼 之後食生果補充水份 哈哈 ~
睇陣電視 11 點就瞓喇 ~
2015年5月28日 星期四
紅腸炒油麵 + 蒜蓉油麥菜 + 牛大力牛蒡豬骨湯 ( 28-MAY-2015 )
( 28-MAY-2015 THU )
好嘢 又到星期尾喇 同埋今日有小小陽光 人都精神 d 呀 ~~~~
唔係好餓就食奶醬多啦 懶得諗 ~
菇場唔忙 同 8 卦睇團購 又係無着落 哈哈 ~
咁好天氣 當然要出去食啦 食完再行陣先番菇場呢 ~
食河粉真係好滯 所以雖然已經 3 點 但都忍唔住要飲杯茶消消滯呢 ~
悠悠閒閒咁等到放工 但之後就忙啦 要去街市買餸 真係忙過真正番工 哈哈 ~
番到屋企都 6 點半喇 熱到死死下 成身成臉汗 出汗程度同徑完步無分別 ~
預備好晚餐再煲埋冬瓜祛濕水 都已經 7 點半放工 諗住煮完就出去徑步 等埋里奧大人一齊食 點知佢咁啱放工 又問我徑唔徑步喎 咁好啦 一齊食完先徑啦 ~
是日懶餐 - 紅腸炒油麵 + 蒜蓉油麥菜 + 牛大力牛蒡豬骨湯
紅腸炒油麵 - 買咗 $8 紅腸 不過下次唔買喇 口感好怪 ~
蒜蓉油麥菜 - 今晚只得一個爐頭 所以要淥菜 最緊要快 ~
牛大力牛蒡豬骨湯 - 媽咪煲架 我依家都好小煲湯同滾湯 因為里奧大人夜番 飲埋湯一陣半夜去廁所仲煩 但媽咪煲咗就要飲啦 我真係覺得湯水好重要 好記得初初結婚無湯水飲 阿姐話我塊臉好黃呀 嚇死我 因為我做女時 真係晚晚有湯飲架 所以我之後要學識煲湯 第一個湯係節瓜鹹蛋滾湯 第二個湯係青紅蘿蔔豬骨湯 呢個湯夠經典 因為我開住蓋黎煲湯 煲剩一碗 哈哈 ~
搞掂哂都 9 點 開埋機洗衫 抖多 15 分鐘就出去徑步喇 ~
超級勁熱 所以徑半個鐘就番屋企喇 沖咗個涼 之後晾衫啦 晾到出哂汗 痴鬼線 又要再沖多次 我頭先最後用凍水沖身 反而仲熱過用暖水沖身咁 好在無搽 cream 住咋 唔係嘥哂 d 嘢 哈哈 ~
今日晏晝 3 點幾飲咗杯茶 11 點 45 分都唔覺眼瞓呀 不過點都要瞓啦 聽日仲要番工嘛 ~
2015年5月27日 星期三
嘉華大酒樓 @ 官塘 ( 27-MAY-2015 )
脆皮乳豬 ( 例 )
雙丸什菜煲
( 27-MAY-2015 WED )
今朝里奧大人好早起身上大陸 好在我叫完佢帶參蜜就可以即刻瞓番呢 ~
無咩胃口 又唔想食多士 所以食菠蘿油 ~
所有大粒唔喺度就勁 free 啦 唔駛成日昅住佢地出黎嘛 哈哈 ~
今日有 lunch box 可惜出面太焗熱 唔係就會出去行下 好似好耐無行過咁 同埋好耐無徑步咁 希望之後唔好成日都落雨啦 ~
放工即走咯 拎埋 4 pack 低脂奶比媽咪 超勁重呀 一放低呢 個膊頭係酸痛架 嗚 ~
今晚同媽咪 家姐去嘉華食飯 家姐差唔多 7 點就到 等埋佢先叫餸 反正好快上菜 ~
同家姐講話我隻手生咗粒嘢 佢好勁話係粉瘤 因為佢同事係咁 之後又係咁幫我摔 好搞笑 ~
食完就同家姐去屈臣氏買嘢 之後上媽咪屋企拎湯拎生果喇 ~
媽咪隻腳又腫 不過好在佢唔係心口唔舒服 可能飲水多 我話總知隻腳仲重就入醫院 因為佢頭先食糖水話唔甜 仲食哂一碗 但家姐同工人話好甜 食咗幾啖咋 所以我話一陣糖尿病翻發就煩 有時 d 嘢明知要快去睇 妳就慢慢拖都唔睇 自己攞黎 到時唔好喊就得喇 ~
同家姐坐到差唔多 9 點就走喇 送埋家姐搭車 之後里奧大人打黎話佢無帶鎖匙 好在我啱啱上咗車 佢話食住雪糕等我 咁都好 因為條街好焗熱呀 ~
里奧大人次次食雪糕同辣嘢同壽司 都會第一時間 send 去我地個 group 黎引家姐 所以我行緊嘅時候 見到佢 send 完張相就好滿足咁笑 人地唔知真係以為佢咩事 哈哈
番到屋企即沖涼喇 睇陣電視 真係好攰 所以 10 點 45 分即瞓喇 ~
2015年5月26日 星期二
茄汁豬扒意粉 + 腐乳玻璃生菜 ( 26-MAY-2015 )
( 26-MAY-2015 TUE )
嘩 做咩事呢 已經一覺瞓天光 但都覺得好攰咁嘅 ~
頂唔順 要飲咖啡 但飲完又唔覺好精神喎 哈哈 ~
做埋 report 就 hea 過 我簡直完全唔想郁呀 ~
其實唔落街買嘢食 但真係勁唔想洗嘢 所以最後都係買嘢食番菇場食 慢慢食勁嘆呀 ~
好鍾意食椰菜絲炒米粉 今日忍唔住叫魚肉燒賣喇 今次好味喎 煙煙韌韌 之後係好粉架 咁實在太好喇 下次可以再食 哈
Oh nooooo 點解咁攰架 好在無話唔想煮飯咋 ~
放工去街市買餸 咁買生菜嘅時候 檔口阿姐請哂買嘢嘅人食牛奶蕉 拻埋皮喎 咁我話唔食喇 但企我隔離嘅阿姐就等埋阿姐拻完就即拎比我食 咁食啦 好在細細隻 唔係企喺度食蕉都幾古怪 哈哈 ~
買咗瓜菜再加哈蜜瓜 真係超級重 但又要幫里奧大人買麵包 行黎行去超級攰呀 番到屋企原來已經 6 點半 想抖都唔得添 ~
番到屋企預測好晚餐就開機洗衫喇 咁煮到咁上下 差唔多 7 點半里奧大人打黎話放工 咁我都可以抖陣先煮喇 因為可以同佢一齊食呢 ~
是日晚餐 - 茄汁豬扒意粉 + 腐乳玻璃生菜
茄汁豬扒意粉 - 今次買 4 塊薄豬扒 再加咗 3 色椒墊底 但其實意粉得一碗 因為我今晚其實唔餓 想食菜多 d 但都食唔哂 可以帶埋做 lunch box 唔駛落雨濕濕落街買嘢食呀 ~
腐乳玻璃生菜 - 我都幾鍾意食腐乳 但呢 d 醃制嘢又唔可以食咁多 所以想食嘅時候就會買生菜 哈哈 ~
今日無啦啦發覺自己手背凸咗一粒嘢 唔知係咪筋發炎呢 又可能係粉瘤 因為唔痛 咁頭先同里奧大人講 佢番屋企第一時間即睇我手背 算佢掛心啦 之後又係咁幫我摔 同埋叫我唔好拎咁多重嘢 之後一定會加多句 " 成日打機 " 次次手痛都話打機 我依家都唔係打好多之嘛 ~
搞掂哂就即沖涼 食埋生果 睇陣電視 11 點幾瞓 lu ~
2015年5月25日 星期一
Subway ( 外賣 ) @ 屋企 ( 25-MAY-2015 )
Spicy Italian
( 25-MAY-2015 MON )
今朝約咗兒生女同姑奶 10 點半飲茶 所以 9 點半起身喇 ~
一開機收到家姐 whatsapp 話 B 頭朝早 5 點 10 分走了 嗚嗚嗚嗚嗚嗚嗚嗚 ~
喊完就打比家姐問情況 原來尋晚 B 頭都暈咗一暈 咁都 book 咗今朝 10 點睇醫生 但今朝 4 點幾佢抖氣好大聲 之後佢都有自己去廁所 家姐話之後再抱佢 工人話 B 頭失禁又屙血 其實都知乜事架喇 之後開始無咩氣 喺家姐懷抱走咗喇 工人同家姐一齊送別 B 頭 ~
7 點打比善終服務中心 7 點 40 分都到咗屋企接走 B 頭喇 ~
勁唔開心呀 不過我都預咗會有咁嘅一日 因為家姐成日都話 B 頭氣喘 情況同朱仔一樣咁囉 ~
10 點左右出門口 估唔到佢地話到齊 咁搭的士去喇 ~
我地 10 個人飲茶 佢地要 2 盅飯 3 籠包 4 碟腸粉 我真係頂唔順話點解食埋 d 咁飽肚嘅嘢架 我覺得飲茶唔係咁囉 所以我都無乜點食 因為睇見都飽
飲到 12 點就坐小巴去旺角 諗住去買公仔同電話套 今日勁熱呀 行兩行已經流哂汗 加上我又着咗水 boot 更加熱呀 ~
又熱又眼瞓 頂唔買要買杯凍珍珠奶茶
里奧大人喺兆萬中心買咗套星矢 我就喺潮流特區買咗 2 個鎖匙扣 其實我有 d 餓 因為頭先無乜胃口食嘢 諗住求其食 d 嘢 不過里奧大人話佢想食傷心酸辣粉呢 ~
Chopper 同 SpongeBob ( $50/兩隻 ) / 電話套都係 $50
食完就行去佐敦 經過永安又入去行陣 之後再行去買洗頭水 買完搭小巴番屋企 等咗 15 分鐘先坐滿 番到屋企 4 點 15 分 里奧大人無啦啦又話想食雞蛋仔 咁買囉 但我講明食幾粒架咋 ~
里奧大人話用咗呢隻洗頭水之後 覺得唔錯 所以買支大嘅 ( $195/1000ml )
沖個涼 抖陣就去睇戲喇 今日睇 5 點嘅 " 復仇者聯盟 2 " 睇完都 7 點幾 我食完爆谷好鬼飽呀 所以叫里奧大人去 Subway 買包番屋企食 ~
一個人食中爆谷算喇 但其實想食細架 不過差 $6 都係好似中爆谷抵 d 哈哈
番到屋企咩都唔做喇 即沖涼 之後 hea 過 今日出咗成身汗 個人真係特別攰 所以 11 點唔夠就瞓喇 ~
訂閱: 文章 (Atom)


text:
Seabreeze Restaurant 係 main wing 既 adult pool 旁, 一邊食一邊睇人游水, 幾寫意.
個buffet line 好誇張, 横誇成間餐廳再轉彎! 最近鏡頭係cereal station, 右邊係各式各樣既面包, 跟住係酥皮類如牛角包, Danish pastry, 之後係cold cut (salami, cheese, ham, etc.), 跟住到熱盆, 有西式, 中式, 泰式. 到最精彩既daily roast! 轉彎後有fruit station 同 salad station. 總之嘢食多到好似食buffet dinner, 毎日都難以抉擇.
第一餐早餐掛住食無影相, 嗰朝係roast chicken.
呢碟係第二餐早餐我食既其中一碟, 有燒羊架, 迷你牛肉漢堡, 燒青紅黃椒, 炒雜菜, 炒蛋同芝士腸. 全部都好好味, 食到停唔到口. 唯一不滿係點解俾把刀咁鈍既刀, 要好出力先切到塊羊扒.
呢碟係第三餐早餐我食既其中一碟, 有燒牛柳, 燒青紅黃椒, 焗蕃茄, 炒蛋同egg benedit. 牛柳燒得啱啱好, 好濃牛肉味亦好淋, 用嗰把咁鈍既刀都不費力就切到. 牛柳上面係黑椒汁, 正!
Egg benedit 都好好味, 但上面個Hollandaise sauce 再多少少就更完美. 大家係咪好奇怪點解我攞兩種蛋呢? 其實我只係要扲Egg benedit, 但去到無晒, 咪攞炒蛋, 點知當我要番位時, 盆Egg benedit 就出現, 咪攞埋佢.
放假嘛, 膽固醇以後至算嘞!
毎日都有好多新鮮生果, 哈密瓜又甜又脆, 芒果同菠蘿都勁甜.
呢碟係cinnamon roll 和好味既pastry (唔知正確叫乜). 仲有各式果汁, 呢杯蕃石榴汁.
酒店好family-oriented, 小朋友都唔怕冇嘢食. 呢度有食完既coco crunch, hard-boiled egg, chicken nuggets, and custard fruit pastry.
我哋仲食咗好多嘢, 但無全部影相. 日日都食到捧住個肚走.
早餐時間6.30-10.30 am, 抵讚係就算到十點, 廚房都仲煮緊, 仲會添嘢食, 瞓晏咗都唔驚.


text:
住響香港既人總係好中意嘈佢地既交通有幾唔掂,好似成日話,九巴幾時又加價班次又唔準.港鐵仲衰格,加價都不特止仲要壞車.拿,公道講句,嘈都好正常,正如古語有云,有批評先有進步.環觀世界咁多個發達城市,有邊個地方係唔中意批評.不過如果響澳門生活返幾年,仲要咁唔好彩你返工既地點係行唔到去你住既地方,經歷一段時間之後,你就會開始掛住九巴同港鐵,甚至有種衝動想即刻腿張開俾佢地老強.
有去梳打埠玩過既朋友即刻問:「有無咁差呀?」我心諗,過大海玩既港燦,十個有十個坐發財巴,點知民間疾苦呢.甚至有朋友過黎玩,我話同佢去坐巴士,佢樹熊咁既樣望住我:「下,乜澳門玩要俾錢坐巴士既咩?」所以,你真係唔會明.
如果係一個北京人落黎澳門,經歷過北京地鐵果種你唔落車都俾人夾到落車,自然接受到響澳門搭車.響香港生活開,就好難令人接受同樣係一國兩制下既城邦淪落到咁既地步.先講排隊呢樣野,雖然排隊並唔係所謂既國際標準,響澳門坐巴士,無排隊之餘,架車埋站都未停低,全部人唔理係地盤佬自由行定係著住老西,個個都一窩蜂衝晒上去擁到實一實.如果等緊車既人係北韓人民,我好肯定,個車門係金正恩.
咁好彩俾你上到巴士,如果你話澳門細迫都係迫一陣好快落車,咁你就契弟嘞.相同距離,俾你響香港坐廿分鐘既,澳門坐巴士閒閒地都搞返你成粒鐘.返放工坐起巴士上黎加個塞車,兩粒鐘不是夢.車程耐都算,我頂佢座位仲要得丁屎果幾個.好啦,無位坐唯有安慰自己,個位都係聞人屁股.企住本身迫都唔係問題,港鐵都係咁迫.最大分別係港鐵都算企得舒服,港鐵達人,兩隻手玩手機都仲得.響澳門就無呢支歌仔唱.國產巴士行車搖下搖下好似就黎散咁,避震拋到開花,再扔多幾個灣,出盡奶力緊握扶手手都扯斷咁滯.返工散左一半,坐巴士就散埋果另一半.
香港坐巴士有得座下訓下打下機睇下劇.澳門坐車除左捉住扶手,就係捉住扶手,巴士痴漢想丁都無手可以用.難怪響澳門街有咁多人自己買車.塞車係預左,至少都叫返放工果陣有細藝過下日辰.聽聞澳門學生留級率亞洲第一,咁垃圾既交通肯定起左唔少貢獻,至少我呢種考試前仲響巴士溫書既廢青肯定上唔到U.
講到澳門自己揸車,多左人有私家車,條路塞左都好正常.有人話買左車唔一定會揸.澳門公共交通垃圾到呢個程度,你話有錢買架車返黎平時去迫巴士,搵鬼信啦.好多司機嘈車位貴,又話工程搞到條街少左幾個車位.一個月新增九百幾架機動車,當有一半係電單車,每月幾百架私家車,都夠推晒個車位月租上去.有錢買車,其實都唔一定有腦.
澳門街最搞笑既係,政府一邊話要學新加坡控制私家車增長,一方面平時路邊車位平到喊,幾蚊個鐘,唔揸車就有假.香港過黎澳門既同事,好多都自己有部車.唔係因為佢地人工高,係買車同牌費平到笑.另一邊,廢車無地方去,廢車場收車價又平,好多澳門人換車,都情願萬幾蚊賣舊車出去算數.有同事平到用七千蚊買左部企企理理既車,平時泊街邊,一個月抄一兩次牌,都平過響香港泊停車場啦.
澳門,不過一個沙田既大小.搞到一鑊粥,到底係澳門人太忍得,還是有錢就塞得住把口,又抑或好多響香港係接受唔到既野澳門人覺得係理所當然,我唔知道.只係呢一刻,我響一架迫滿人既巴士又試塞住左.澳門既交通,就好似當年Nokia手機入面既貪食蛇,自己圍住一圈,然後,收皮了.
則留言
原文連結


text:
王晶相中36D好身材王君馨升呢拍電影12,707views│2016年07月11日名副其實嘅處女黨黨員真係買少見少架喇,更何況王君馨有副36D好身材呢!所以呢位教會哥哥明知王君馨有男友都照約人去睇戲,君馨話對方帶佢睇戲係為咗幫新劇做資料搜集喎,咁咪即係同約女同學去溫書一樣道理囉,明嘅明嘅!話之佢有男朋友啦,總之王君馨肯應約,幾歹都上啦,處女黨喎,36D喎!又難怪咁多狂蜂浪蝶嘅,留連波場多年嘅王晶見 ...
王晶相中36D好身材 王君馨升呢拍電影
12,707 views│2016年07月11日
名副其實嘅處女黨黨員真係買少見少架喇,更何況王君馨有副36D好身材呢!所以呢位教會哥哥明知王君馨有男友都照約人去睇戲,君馨話對方帶佢睇戲係為咗幫新劇做資料搜集喎,咁咪即係同約女同學去溫書一樣道理囉,明嘅明嘅!
話之佢有男朋友啦,總之王君馨肯應約,幾歹都上啦,處女黨喎,36D喎!
又難怪咁多狂蜂浪蝶嘅,留連波場多年嘅王晶見到王君馨性感色誘豹哥呢一幕,都忍唔住係咁讚佢索,話呢個女仔有得做,仲向大台攞人添呀!
最後咪嘉玲姐喺《賭城風雲3》一出場就bye bye嘅時候,王君馨反而活生生企喺到.證明佢條事業線係得嘅!


text:
2011年港姐終於曲終人散,所有獎項都塵埃落定.似乎今年係近幾年首次冇乜網友狂炳既一年,選完後幾乎係"零"鬧,評判終於順應民意,揀咗個眾望所歸既2011年度香港小姐.
賽果
(左起)亞軍: 14號朱希敏
冠軍兼最受歡迎獎: 5號朱晨麗
季軍兼最上鏡小姐: 3號許亦妮
國際親善小姐: 6號梁麗翹
各佳麗之表現容後再講,想先講講成個製作.基本上今年縮皮地唔用紅館,先係呃人地話會去九展舉行,搞下搞下索性返電視城搞,所以舞台設計都唔可以expect好grand.雖然睇得出成個show在視覺效果上幾有心機,不過始終硬件所限,所以感覺仍然好似綜藝show咁,無甚驚喜.
成個rundown頭半截感覺好趕,好多佳麗Last Shot都未擺好,個鏡頭已經影咗去下一位佳麗度(泳衣環節尤其更甚).但到後期做母女相擁加佳麗抱頭痛哭環節又嫌拖到好長,淚水都算,講黎講去都係"好多謝你","佢照顧我好多,好似大姐姐咁","我為你驕傲呀"咁,雖則我明,但重覆咁多次真係UN感動都麻木啦.其實俾我製作我會刪除母女嗰part,咁眾佳麗講下少少感受咪算,送禮呢樣2000年做過啦.不過我幾鍾意播眾佳麗由抽號開始嗰段片,張大合照當時仲有12號王冠架喎,唔知啲佳麗而家睇返兩個月前呢張相有咩感覺呢?
除咗前趕後DUM既問題,今年既所謂新賽制又係奇怪,做兩part就選評判 top 5 favourite,之後先黎個真top 5,跟住復活戰又揀多3個入,咁其實呢3個都係搵黎擺架咋喎,點樣可以在亳無環節底下爭分入3甲呢? 到最後,啲司儀一時又話top 8,一時又話top 5,點知原來係插入一個宣布top 4環節先,啲佳麗都未企定就即刻宣布季軍,呢個動作真係非常多餘,在top 8直接宣布三甲咪仲刺激! 最大敗筆係宣布冠軍,拖個贏既阿媽出去,其實此舉仲衰過06年打開獎狀,緊張程度大減! 從來都係靠司儀宣布先可以睇到佳麗奪魁既激動一刻,唔知邊個TVB監製諗埋呢啲野出黎架呢下?
服裝方面出場套衫顏色鮮艷幾搶,不過Karen Chan最鍾意花,係佢個字典裡面死要加啲花上去先夠靚! 第一套泳衣幾好,在沙灘椅上擺pose影top shot雖然05/06都用過,不過好野唔怕用,效果都幾好.中古服飾我一睇,下乜呢啲係中古? 以為係star trek裡面敵方既妖怪添! 女強人服裝冇乜發揮,點整都係咁.但第二part泳裝無啦啦點解要戴頸鏈呢? 成條鏈攝咗落去心口,真係.....! 髮型方面就做得幾好,起碼冇古靈精怪野出現,放頭髮落黎個個女仔都省鏡咗後生咗! 到最後旗袍紮起都冇咩事,算係幾好!
不得不提既係司儀,其實我仍然係喜歡80年代那種莊諧並重既主持方式,但既然成個勢都係要窒下啲佳麗,咁起碼要好似曾志偉同森美咁,識收識放,窒佳麗都要窒得有紋有路,亦都要窒得過癮,到尾又會幫個佳麗兜.但陳百祥做咗咁多年仍然係一樣咁衰,成個款係hea住做,冇一次講佳麗個名講得清清楚楚,急才又久奉,俾佳麗問返轉頭又口啞啞,成日執人口水尾係咁講,更加唔識得幫下口及收口,次次搞到同佳麗相對無言作ending.好似有一幕15號講自己唔識得分唔該同多謝,解釋一輪完後森美即刻問佢呢一刻應該係講乜,15號即刻答: 多謝! 賺得全場鼓勵掌聲.我相信呢啲場面阿叻永遠都做唔到出黎!
嘉賓方面,咦原來全晚係零嘉賓喎! 以前既港姐年年都有大型歌舞環節,美其名為俾時間評判計好啲分,實質係吸引廣大電視觀眾收睇港姐而設.而每年呢個環節都係主打selling points,被選中表演既都係當紅明星或TVB力捧既新星.到90年代幾乎每個環節都有嘉賓,帶領眾佳麗載歌載舞.可惜近年既所謂嘉賓號召力欠奉,但都叫做有,好似舊年都有一班慧妍港姐撐下場! 但今年呢?? 估唔到TVB連呢樣都慳埋,出年港姐40週年喇,希望唔好搞成咁!
彭慧中成今年唯一"嘉賓",出現約5秒
首part泳衣環節擺出野性一面
第二part泳衣成條鏈攝哂落條罅,陰功
開場環節以花為題,視覺效果唔錯
中古服式唔三唔四,擁model身型既
朱希敏都搞佢唔掂
女強人服飾冇乜得發揮
落淚場面稍嫌太多
好係時候講下今屆各佳麗既表現:
冠軍兼最受歡迎獎
5號 朱晨麗
港姐史上首位奪冠既5號佳麗Rebecca由頭帶到尾,不過始終唔係我最喜歡的一位,當然佢得冠軍亦有道理.Performance-wise其實唔算特別標青,開頭太緊張所以非常拘謹,催淚環節亦堅持唔喊,停留"索下索下"狀態.及後較為自然,catwalk亦好,不愧跳開舞.五官端正加有清雅氣質得到唔少觀眾芳心,更成為近年冇點俾人踩既出爐冠軍,實為港姐省靚個招牌.好多人都話佢似陳法拉,但點解我完全唔覺呢?
亞軍
14號 朱希敏
14號呢晚既表現非常突出,一洗參選期間被傳媒完全ignore既慘況.其實佢硬件幾好,夠高度加上有壓場感,惜嘟咀樣似選超模多過選港姐.不過真情剖白特輯加現場有好幾位佳麗揀佢為送禮對象,似乎佢真人並唔係想像中咁串,屬外冷內熱佳麗.通常亞軍都是但有機會去世姐或國姐,希望朱希敏憑身高可以為港人爭光啦.
季軍兼最上鏡小姐
3號 許亦妮
可算係近10年樣貌最標緻的一位港姐,更係近幾年名副其實既"最上鏡小姐",講真論美貌係拍得住李嘉欣郭羨妮嗰啲,惜身高身型加負面新聞拉咗佢落馬只得季軍,以今時今日TVB既奇特選美標準算係執身彩.整晚表現相當唔錯,雙眼有神采,笑容甜美.假以時日應該好快上到位.
國際親善小姐兼五強
6號 梁麗翹
五官非常出事,大細眼歪咀兼怪下巴,好彩夾埋一齊唔算好難睇.答問題一流,就算唔記得台詞,都可以好漂亮咁兜返打圓場,反而搞到阿叻一時間唔識接落去老貓燒鬚! 成個勢都係要拎國親嗰隻,如果眼耳口鼻執返好少少應該可以做下東張西望主持.
四強
9號 麥美恩
9號麥美恩在賽前亳無期望下入到4強真係超額完成! 司儀在宣布入圍名單時不斷有9號真係嚇壞成屋bloggers' choice評判架! 不過好老實講佢個樣係好過平時好多,而且談吐大方,如果6號臨場病咗分分鐘拎走國際親善架!
八強
1號 甄敏婷
全場俾到大家最大驚喜既佳麗,個樣好咗不特止,亦唔係想像中咁卡通聲.而且對答流暢真情流露,令大家有好感.加上骨肉相稱,我差啲想將blogger's choice既"最佳泳衣演譯獎"俾佢.不過係又喊唔係又喊呢家野真係有啲趕客.
八強
4號 林慧倩
全晚都係成個容祖兒咁行黎行去,講真樣同身材都係麻麻,惟一對答可以令佢入八強架咋.
八強
7號 胡中慧
全晚最令人失望佳麗.硬件非常好既7號一開場已經係訓唔醒look出場,冇神采真係點可以贏呀.一開聲把卡通聲嚇親人不特止,講說話亦詞不達意,俾司儀問多兩句又口窒窒,講真佢阿媽同司儀對答嗰幾句仲得體過佢.
2號 關曉琳
好多人話佢似藍潔瑛,但一定唔係"靚絕五台山".2號一出場都好似冇乜自信心咁,對答環節更加凸顯呢個問題,估唔到連佢惟一強項都徹底摧毀,入圍無望.
8號 蘇文
第一位被宣布為評判初步5強之一時,真係成屋人尖叫一下,以為今年啲評判都係鍾情另類之選! 蘇文整晚表現都係唔會令人有驚喜嗰隻,低調到差啲數漏佢.
10號 李天縱
睇佢出場好似睇緊亞姐咁,但佢啲廣東話係仲差啲添.基本上要以國語問問題,以廣東話回答亦答唔到幾多句.不過整體表現冇想像中咁搏命,交換禮物環節更收到兩份咁多,應該份人唔算好aggressive.
11號 劉思希
全晚最唔知衰乜既佳麗,當然個南亞裔妝係累咗佢,但整體係咪咁差先? 佢身高身形不俗,而且談吐自然得體更勝4號,如果4號都入得8強,咁即係評判覺得11號個樣差佢好多所以唔入??
13號 蔡慧欣
其實唔多知佢響度做乜,整晚個樣不情不願咁選,咀扁扁就黎想喊咁樣,真係鬼選你咩.難為啲傳媒仲話佢係大熱倒灶.得5'3"個樣又唔係特別標緻講野一舊舊表現一團糟真係唔知熱響邊.
15號 梁蔚翎
其實有佢響度好過13,起碼俾到我地笑下,競選時間更加係FB裡面大熱topic添! 樣就無謂再講,不過佢全晚最靚個shot應該係做女強人環節後面張大頭相喎! 講真佢講野都係怪,不過睇得出係有俾心機改善,起碼好過7同13,最後佢一句"多謝"更獲得全場鼓勵掌聲,成為是晚Highlight 之一!
喂喂.... 仲有啲花絮架.....
最上鏡小姐評判趙式芝無啦啦話啲佳麗僭建,
問非所答.如果你覺得港姐係呢個場合可以咁樣踩既,
咁不如索性唔好應承做評判啦.
慶幸今屆評判陳豪及周慧敏均講明以靚行先,
最終選出一個順應民意既香港小姐.如果
年年都係佢地做評判就好喇!
呢兩件蛋散出年可唔可以
"冇得留低"??
莊思明變"有心事唐老鴨",其實除咗15號,
全場最醜會唔會係佢?
今年總結到此為止,不過其實今年港姐未完架,大家密切留意稍後公布既blogger's choice,睇下你同我地普羅大眾既心水一唔一致?


text:
特登開Virtual PC, 用 XP Firefox 行 ppshk.com . 第一次又真係去唔到喎.
但係呢, Refresh 幾次又得左. 再Refresh 又唔得, 再 Refresh 又得, 周而復始.
好奇怪.
不過大概估到咩事, 睇番JS error console, 發現係 applet 既 isActive function 間唔中 會 undefined.
至於點"間唔中"undefined, 係因為APPLET 間唔中LOAD 得慢, 間唔中LOAD 得快.
如果網頁LOAD 完, JAVA APPLET 未LOAD完, Javascript enginee 行唔到 isActive, 就脾氣出 runtime error, 停左原本行緊既function, 所以o係"請稍候,系統組件在下載中"度 Hold 死左.
PPS 個 check applet logic 可以寫好D 避左佢.
因為ubuntu firefox同windows firefox 2.0 都冇事, 所以我覺得呢個似係Windows firefox 3.0 既 bug.
至於o係firefox 或者 PPS fix 問題之前既workaround, 就只不過係 call 佢個on_Load() function 多一次.
寫左兩個小script, 自己鐘意用邊個就用啦.
- Bookmarklet: reload_pps
當你見到"請稍候,系統組件在下載中"時, 又知道applet download 完, 可用呢個Bookmarklet 黎CALL on_Load()
- Greasemonkey: delay_onload.user.js
開 login page 第五秒 會 call on_Load() 一次. 如果五秒都Load 唔完, 請用 User Script Command -> On Load Again functon


text:
Monday, 3 September 2007
Bioshock
今日係"喱爸 day", 傳說係記念做姑喱 (aka 苦力) o既爸爸o既節日, 全個 hamilton 都陷入癱瘓, 所以尋日o係 d 舖頭收檔之前走去買個新 game 玩. 本來想去買 blue dragon, 但係見 d review 一致話呢個 game 雖然畫面靚, 但係個故事白痴, 角色唔吸引, 我最睇唔起呢 d 本末倒置o既 RPG, 所以唔買, 等佢跌到廿皮o個時可能會買個二手 copy 玩下.
所以買o左隻個個都話好o既 bioshock. 尋晚開始玩o左幾粒鐘, 覺得真係做得好靚, 唔單止係畫面靚, 個 style 都好吸引. 本來我一向都唔鍾意玩 d 第一身射擊遊戲, 因為玩冇幾耐就會覺得頭暈. 但係呢個 game 唔會, 因為個鏡頭轉得唔快, 同埋唔會不齗有人出o黎打你, 更多時間係周圍 explore. 好多時係突然之間走一班人出o黎打你, 佢地仲好醒, 有時會熄o左間房 d 燈先過o黎丙你, 而冇燈個畫面真係會黑晒, 真係會俾班死o野嚇一跳. d 光暗做得好靚, 搞到好有氣氛, d 聲又正, 會聽到轉角有 d 痴線佬/婆o係度自言自語講粗口, 但係又未睇到佢地, 個氣氛好緊張. 同埋對我o黎講, 最重要o既係呢個 game 易玩, 唔單止有 easy/normal/hard 選, 仲唔會 gameover! 因為當你冇晒能源之後, 你就會o係最近o既一個 save point 復活, 唔會少o左錢, 亦唔會少o左子彈, 所以唔會因為太難而令到我呢類新手冇癮. 我覺得個 style 有 d 似 gamecube o個個 metroid prime, 因為雖然係 fps, 但係主要都係 exploration, 不過我鍾意 bioshock 多 d, 因為個氣氛更加 creepy, 同埋 d 敵人真係好樣衰, 成班痴線喪屍. 其實我覺得 bioshock 仲恐怖過賣 survival horror o既 resident evil 4.
Posted by Howtindog at 09:38
Labels: 打機
0 comments:
Subscribe to: Post Comments (Atom)


text:
大家仲記唔記得自己細個時陪自己瞓覺既公仔或物件呢? 莎拉依稀記得及家人轉述, 原來自己細個係鐘意"暖"住一條毛巾既嘜頭嚟瞓覺, 無咗呢條特定毛巾係瞓唔到 (相信當時呢條毛巾已經俾莎拉玩到霉晒啦)
.
雖然陶寶B暫時唔多需要抱公仔瞓覺, 但係有一晚陶寶B瞓得唔多好時, 莎拉放隻公仔係佢手中, 陶寶B就好似安心好多, 慢慢瞓著, 所以莎拉就開始留意想買隻陪瞓公仔俾陶寶B啦.
太過Bear bear cutie既唔係莎拉同謝菲杯茶, 加上又要質地舒服, 最後行街時係一間賣家居寢室用品既澳洲品牌鋪頭"斗室rapee-living"見到有一系列由日本嚟既公仔叫Craftholic, 有不同size及顏色款式之外, 個質地真係舒服到不得了(如果我唔駛攬住陶寶B, 莎拉都想買隻俾自己), 加上個身長條型, BB好容易捉住, 而佢個Cool cool地既表情, 莎拉好like呀! 最後莎拉就帶咗隻有長耳朵叫"Rap"既返屋企陪陶寶B啦. Haha, 睇番呢一set 公仔既background story, 原來係外太空嚟到地球架, 夠晒騎呢啱晒莎拉. 雖然陶寶B未有意思去攬公仔或玩公仔(只有意識去食公仔), 所以唯有硬將公仔塞俾佢等莎拉可以影番張相.
陶寶B:媽媽等你愛上呢隻公仔, 咁媽媽就可以同爸爸講, 要再買隻大啲既俾你依靠住座啦!


text:
Florence
Piazzale Michelangelo (米高安哲羅廣場)
Ponte Vecchio (維奇歐橋)
Venice
Ponte di Rialto (雷雅托橋)
Taverna San Trovaso
今日早餐仍然係果舊甜到爆炸嘅 Tiramisu,咁難食都食足三日,係因為實在唔想成舊蛋糕就咁掉咗去,不過今日晏少少就會離開 Florence,我哋係絕對唔會帶埋佢過去嘅,食剩嘅要掉都冇辦法,盡晒力咖喇~
今日第一站係 Chiesa di Santa Croce (教堂)
今日未夠七點就出門口,又係為咗避開人潮,當然唔係避開呢間教堂嘅人潮,嚟呢間教堂,純粹因為去下一個景點嘅時候,勉強叫做經過,所以都過嚟行吓,我哋深知咁早嚟到係入唔到入面嘅,不過都冇辦法,到嚟欣賞吓外表都好~
由旅館行過嚟都只係幾分鐘步程,嚟到教堂前嘅廣場,非常冷清,儘管廣場附近間中都有一兩個人經過,但我哋感覺呢個世界就好似只剩下我哋兩個咁,自由自在~
嚟呢個廣場嘅最佳時機,應該係黃昏,不過我哋第一次嚟歐洲,為安全計,唔想太夜返旅館,待有過經驗,下次先再因應經驗去玩,再加上而家夜晚九點鐘都仲係光嘅,去廿幾日旅行,實在唔能夠太夜返到旅館玩到咁盡,所以都冇安排黃昏先嚟~
我哋選擇咗步行約半小時上山,清晨時份咁樣慢慢行上山,真係心曠神怡,舒服非常~
沿途風景~
山腳望出去~
其實都要行幾多級樓梯,嚟到山腰,仲有唔知幾多級等住我哋~
山腰望出去~
我哋以為自己都好早,不過行緊上去嘅時候就見到已經有人落山,唔知佢哋幾點上嚟嘅呢?@@
到咗廣場,冇咩人~
根據資料顯示,呢個複製品係用青銅造嘅,經年累月,變成咁嘅樣~
廣場上望出去嘅風景~
之前喺網上面有人話八點幾就有一車車旅行團上嚟,而家係 0800,廣場上依舊冷清,我哋再 hea 多陣臨走時就見到有遊巴上咗嚟,果然係八點幾就開始有旅行團上嚟!
下一站係 Ponte Vecchio (維奇歐橋)
之前有本旅遊書提過,呢條橋朝早會有市雜,但就要早啲嚟,中午到就會收~
不過有一點幾奇怪,我睇咗咁多本書,只有一本有提過,唔理咁多,信咗冇蝕~
落山自然比上山快,未夠九點嚟到,又係冷冷清清,只見少數舖頭開緊,好彩之前都有貢入嚟行過吓~
時間尚早,又未夠鐘搭車過 Venice,又週圍行吓~
睇吓地圖,見到不遠處好似有個皇宮咁上下嘅嘢,名叫 Palazzo Pitti,就行過去睇吓~
呢座嘢具體係咩嚟唔太清楚,淨係知道入內參觀要收費同埋裡面有博物館~
我哋冇入到去,淨係喺外面影吓相又 hea 吓咁~
hea 夠就行返過維奇歐橋,多咗幾間舖頭開門,不過人依然唔係好多~
於是我哋周圍搵,見到有個洗手間嘅標誌,跟住佢個指示,搵咗成二十分鐘都搵唔到!最後決定返旅館,搞掂就拎埋行李 check-out 走人~
返旅館途中影咗張咁嘅相,幾得意~ =)
下一站係 Chiesa di Ognissanti (教堂)
check-out 完,距預約好嘅火車班次仲有個幾鐘時間(最遲十點要 check-out),我雖然拖住個重篋,但都唔會放棄周圍行吓嘅機會~
我哋沿河邊行落去教堂,呢個時份嘅河邊景色比前日睇到嘅靚好多,又影咗啲相~
呢間教堂入面都真係幾靚,又有意外收鑊!
講到 Venice,不得不提天氣預測~
對 Venice 嘅天氣預測如下:
今天:Rain
明天:Shower
後天:T-storm
我哋會今日到 Venice,後日離開,天氣預測一日比一日大雨,天呀,點解要咁對我哋呀~!!!
不過又唔到我哋控制,煮到埋嚟就食啦~ =(
去到火車站,喺顯示牌度搵到我哋要搭嘅火車班次,不過未有月台資料~
經過 Rome → Florence 嘅火車經驗,我哋要早少少上火車搵地方放篋,我哋個篋唔係細果種,唔可能好似細篋咁左攝右攝~
我哋見到有啲月台已經有車停咗喺度,有啲就冇,正路已經有車果啲應該唔係,否則顯示牌應該都有顯示,我哋走近啲冇車嘅月台,等到顯示牌有顯示就行過去相應嘅月台~
上到火車發現行李存放嘅地方喺車卡嘅另一邊,真係激鬼死人!行到過去,行李架下層已經冇晒位,只好出行力的個篋上上層~
喺意大利火車網訂車飛時,只能夠揀窗邊位或者走廊位,咁我哋梗係揀窗邊位,但揀窗邊位就兩個都俾晒窗邊位(唔排除係我唔識揀平排一齊坐),即係對座,其實平排好對座好,我哋都冇咩所謂~
突然提到呢樣嘢,就梗係有啲事發生啦,不過都係一件小事~
我哋對返編號搵位時,發現其中一個窗口位有位外藉中年女士(下稱女人)坐咗,我哋正想俾佢睇我哋張飛嘅座位編號,佢就出聲先~
佢話想同老公坐埋一齊,咁我哋又可以坐埋一齊咁話~
佢講嘢嘅時候,同我哋發現佢嘅時候嘅姿態係一樣,軟軟的攤在座位上,咁樣顯示佢冇諗過我哋會介意(實質我哋唔介意)而讓返個位哋~
同埋佢用嘅措詞,純綷係表達佢嘅想法,佢唔係詢問我哋介唔介意,就好似佢已經決定咗,只係通知我哋一聲咁解~
我哋覺得佢相當冇禮貌,不過我都唔係啲鬥氣嘅人,本身係唔介意讓坐就係唔介意,唔會咁小器因為佢唔夠誠懇而同佢鬥氣唔俾佢~
我哋坐低咗之後就見到佢老公埋嚟坐,我哋訂嘅火車班次係 1125,準時開車~
由於上面嘅事件發生得實在太突然,以至有啲嘢我哋都冇留意,一開車就知奶嘢!
個女人真係衰,佢佔人座位又冇禮貌,仲要我哋兩個都坐倒頭車!
四條友都坐定定,唔通仲同佢講要掉返坐咩,唉,算我哋唔好彩~
唔好彩嘅事仲未完,成程車兩個鐘多啲,個女人成日伸隻腳過嚟頂住晒,為咗捍衛我哋嘅腳部空間,我同屎塔見佢有時有少少縮,我哋都會搶佔返我哋應有嘅空間~
呢個女人其實都真係幾麻煩,不停吩咐佢老公拎呢樣拎果樣,佢兩個又因為體型嘅關係,其實都郁動得唔係咁方便,有啲嘢又放咗上上面行李架,真係難為佢老公~
佢老公個人就冇乜嘢,都係「尊重」老婆果種,個女人坐埋邊,佢要去洗手間,老公起身讓佢,個女人叫佢坐過對面近走廊果個位(窗邊位有人),咁陣間唔駛又要起身讓佢咁話,老公就沒好氣咁講咗句:「I don't care」
其實有咩關係喎,你返返嚟坐,你老公都係要起身坐返返嚟你隔離咖啦!
我就覺得佢老公係唔想影響到人,希望阿老公係真心愛個老婆啦,否則真係有排受~
車程兩個鐘多啲,我不停留意住列車螢幕上所顯示嘅天氣報告,基本上意大利多數城市都天晴,不過 Venice 就有雨,唯有等奇蹟降臨啦~
到喇到喇,我哋真係到咗傳說中嘅威尼斯喇!
嚟到 Venice 已經夠興奮,亦由於太興奮,都冇為意仲有一樣興奮嘢冇發現到,直至我哋好實在咁感覺到自己已經身處 Venice,一出火車站,喂,咁好天嘅?奇蹪真係降臨呀! =D
哈哈,真係正到不得了,嗱嗱聲走去買 48hrs Travel Cards 先!
唔知係咪太過興奮嘅關係,個天驚我頂唔順,整啲嘢俾我冷靜吓~
入到去 ticket office,見到最右邊上面寫住 Public Transport Tickets,咁我就走去最右邊買飛,同佢講完之後,佢好不肖咁用右手手指公指一指佢嘅右邊,好,冇問題,你唔得閒又或者可能我自己冇睇清楚搵錯人,咁我就走去佢隔離度睇吓~
佢隔離果個傾緊電話,我又走過隔離,隔離果兩個好忘我地傾緊偈,我同佢哋講 excuse me,佢兩個完全冇理我,好啦,咁我去最左邊(我個方向)果個,又 excuse me,點知佢黑晒面咁話:「anyone on the left but not me」
我唔理係你哋唔理我定我自己真係冇睇清楚,周圍煩住人,都真係唔駛用啲咁嘅態度囉,裡面有五個職員,四個都係咁嘅態度,欠咗你嘅咩!
好啦,又走過去右一個,佢兩個傾完喇,我又 excuse me,左邊果個又係黑面咁指我過右邊果個,吖,呢幾位小姐係咪姓李名叫露眉嘅呢?我真係想大叫你哋個名出嚟!
好嘞,又走過去右一個,我又 excuse me,佢冇望我亦冇講嘢,我就好似唔存在咁,大佬,係咪要我下跪先有人理吓我呀!我唔理啦,你隔離果個指我過嚟,我當我搵啱人咖喇,我本來可以大聲啲再講一次 excuse me,但咁又好冇禮貌,你冇禮貌唔代表我要冇禮貌~
隔咗幾秒佢先咀妙妙咁問我要咩,我講咗佢知我想點點點,佢繼續冇望我又冇講嘢,但佢有襟電腦,我就估佢係處理緊咖喇,跟住佢就指一指個螢幕,EUR60,咁我就俾錢攞埋啲飛走人,走之前我有講 thank you 咖,我係一個有禮貌嘅人,唔會好似佢哋咁!
我唔想去界定我係咪被歧視定還是佢哋對咩人都係咁,我淨係知道,你哋咁嘅態度,其實你哋自己都唔會開心,我就嚟玩嘅,我要開心冇人阻到我,對我嘅心情一啲都冇影響,最緊要買到飛~
火車站對開見到條橋,但我哋又有個重篋喺手,唯有輪流上去欣賞風景~
其實睇真啲,一啲都唔亂,好容易就搵到 1 號巴士去酒店~
一直都對拖住個篋落船會唔會好麻煩有啲擔心,其實擔心都係多餘,Venice 分分鐘遊客多過當地人,點會造啲唔方便嘅交通工具吖~
啲碼頭有晒巴士路線同向邊個方向嘅提示,仲有路線圖,好容易搭~
上船前拍一拍張 Travel Cards 就搞掂~
至於行李,一路係咁拖係咁拖就可以拖到上船,毫不費力~
原來喺船上面係唔可以孭住個背囊,可能怕重心太高會失足跌落水卦~
沿途風景~
沿途風景~
其實而家都差唔多三點,我哋仲未食晏,放低行李就立刻出發去搵嘢食先~
出門口之前,問接待處嘅職員攞地圖先,喺 Venice 冇地圖,分分鐘酒店都返唔到!=P
個識員話有兩份,一份大一份細,拎出街用就拎份細嘅,夜晚返酒店慢慢睇就可以睇份大嘅,所以我哋就拎咗份細嘅~
話就話細,其實都真係幾夠用,主要街道名有齊,連有啲細街都有標示,只係唔係全部姐,正!
一路向住 Ponte di Rialto (雷雅托橋) 方向行,見到嘅食肆都好貴,真係揀唔落手~ @@
後來見到有間嘢賣啲嘢未食過,又平平地,唔諗咁多喇,入去啦~
我哋叫咗一個飯一個 pasta 再加支可樂~
Risotto di Mare
嚟咗意大利幾日,第一次食飯,唔係好鍾意,飯身微硬,汁嘅味本身係 OK 嘅,不過咁樣配落啲飯度食,我個人就唔係好鍾意,而且份量偏少,果然一分錢一分貨~
Tortellini panna e Prosciutto
第一次食意大利雲吞般嘅 pasta,味道一般,作為正餐,都係唔太喜歡,唉,要平就要將就吓啦~
今日餘吓嘅時間都冇點特別安排景點,都係周圍行吓,冇目的咁周圍行,同我一貫嘅習慣有啲唔同,所以有啲唔係好自在,不過遊威尼斯,亂行一通,似乎又係比較合適嘅旅遊方式~
Chiesa di San Maurizio (教堂)
喺呢度買咗啲生果喺威尼斯呢兩晚食,由於文化唔同,我哋唔敢自己揀,唯有信佢,點知佢真係執啲爛嘅俾我哋,我哋梗係要佢換返啦,佢仲叫我哋自己揀!
小妹妹:你鍾意就抹飽佢啦,我冇眼睇!
小弟弟:好呀!
小弟弟:我擦擦擦~
繼續貼相
結果冇去到,不過咁,之後睇返資料,兩間都閂 1800,其實就算搭啱巴士又搭到最快嘅航線都係趕唔切嘅~ =P
咁算啦,直接搭巴士去計劃好今晚會到嘅地方食飯~
Taverna San Trovaso
都係有人推介,唔太貴又可以食到地道嘅墨魚麵~
仲有幾個字先開門,又喺附近周圍望吓~
同樣,都係參考人哋叫過啲咩,又自己揀啲咁~
不過佢哋忙於招呼果廿幾人,好耐先有人理我哋......
例牌有嘅麵包~
Insalata Mista (insalata mista, pomodori, carote)
碟沙律勁苦,有啲抗拒,但我哋都有食晒佢~
Lasagne alla Bolognese
層次鮮明,唔會話食食吓變到一 pat pat 咁,幾好食,但唔算特別突出~
Spaghetti alle Seppie nere
好好食!又足料!係稍嫌鹹咗少少,不過真係好好食!
Tiramisu
可能我哋都唔多好甜,望落就幾好食,食落都唔係話唔好食,OK 啦~
本來諗住過 Lido 行吓,不過其實都有啲攰,唔去 lu,直接搭巴士返酒店~
呢間酒店冇 free wifi,但可以俾錢買,本來都有諗住買,不過一返到酒店休息咗陣先知道原來真係好攰,早啲瞓把啦~
對面間酒店果然係五星級,成日都見到有水上的士埋站,屎塔望完對面酒店,有個好正嘅理論:「我哋個 view 仲正過對面啦,我哋同對面望同一個 canal view,不過我哋就望住五星級酒店,對面就只係望住三星級酒店~」
咁都俾你諗到,但又真係幾有道理~ =D


text:
裝修時客廳放鏡可以增強視覺效果,室內採光度,減少對空間嘅壓逼感等嘅好處.
喺屋企擺鏡,其實有好多忌諱同講究架,如果擺放唔合理會對成個屋企嘅運勢吉凶,事業,財運都有好大嘅影響,所以我地喺擺放嘅時候一定要留意位置同禁忌,避免發生衝撞.究竟鏡嘅擺放有咩禁忌呢?
裝修佬話你知.
鏡嘅擺放位置大忌諱就係唔可以對著自己,亦唔可以對正吉利方位.另外仲唔可以對著窗,鏡唔可以對窗,如窗外有人住,會對人地不利.如無人住嘅話,就會對自己不利,如果外面如有光線入來,觀感會不適.
客廳鏡應遠離房門同大門,鏡唔可以對著房門,因為鏡嘅風水學認為鏡有鏡神,每個門亦有所屬嘅門神,所以如果鏡對著門,會嚇走平日保護我地嘅門神,並讓房間內容易有卡陰狀況.要營造良好嘅鏡風水,大門嘅正前方,千祈唔可以擺鏡,會令門神同財神一齊被鏡神嚇走,係阻擋財神之意.另外如果屋企有人做生意,則會遇到事業不順,金錢超貸.
客廳天花板忌裝鏡,鏡最好唔好裝喺客廳天花板上面,因為會令坐喺客廳嘅人有壓抑感.鏡嘅風水知識認為,如果客廳天花板裝鏡,會令坐係客廳嘅人耗氣,耗財.
鏡唔可以擺喺財位上,客廳內財位唔可以擺鏡,咁先唔會因鏡神而被反射走,一般來講,客廳財位喺大門入來嘅左右對角.
鏡唔可以照廁所門,鏡面對廁所門,會令夫妻喺處理事上容易鑽牛角尖,而且令屋企嘅男士性功能減弱,女士易有婦女病.
鏡唔可以照爐灶,呢種情況會產生鏡神同灶神對沖,容易令屋企成員身體出現病痛,女士易有婦女病,男士就常會莫名拳腳對待老婆.
鏡嘅擺放位置唔可以直接對著枱,如果一塊鏡正對著枱,主人嘅氣就會被反射走部分,影響身體健康.
屋企如果有較長嘅走廊,鏡嘅擺放位置應該喺兩邊交錯掛平面鏡,可以令屋企氣脈通暢.如果屋企大門係穿心劍格局,咁鏡嘅擺放位置係門內嘅屏風上加裝一塊平面鏡,對於化解穿心劍格局嘅煞氣會頗有效.
鏡嘅形狀選擇
圓形同橢圓型形狀嘅鏡徵圓滿和諧,屋企房間嘅鏡或女主人梳妝台鏡嘅形狀最好用呢兩種,或棱角較少,形狀較唔尖銳嘅都得.
客廳同飯廳可以放方形鏡,方正嘅格局可加強主人氣勢,但最好選用加框嘅鏡,避免棱角煞氣外露.無論係房間或廳堂都最好避免鏡懸掛時有吊腳情況出現,鏡放置喺電視櫃或置物架上比較合適.
(以上圖片均來自網路,如有任何版權問題,請與本站聯絡)
裝修風水學:客廳鏡的擺放禁忌 (巨龍)
https://www.facebook.com/hkdecoman


text:
超拽女生卡通头像
- 超拽女生头像超拽女生头像霸气范qq2013超拽女生头像2013年超拽女生头像qq超拽女生头像无字2013超拽女生头像唯美超拽女生头像qq唯美超拽女生头像qq超拽女生头像qq2014超拽女生头像黑色超拽女生头像冷酷超拽女生头像90后超拽女生头像qq超拽女生头像2014新qq超拽女生头像有个性qq最新超拽女生头像超拽女生头像 无文字不带文字超拽女生头像超拽女生头像 帯字qq带字超拽女生头像欧美超拽女生头像qq欧美超拽女生头像非主流超拽女生头像非主流头超拽女生头像求非主流超拽女生头像非主流超拽女生头像吧qq个性超拽女生头像阿宝色超拽女生头像qq超拽女生头像帯字带文字超拽女生头像q友超拽女生头像超拽女生头像不带字pp超拽女生头像2012带字超拽女生头像霸气超拽女生头像20142014超拽女生头像qq超拽女生头像闪图qq带子超拽女生头像个性冷酷超拽女生头像qq个性网超拽女生头像个性网名超拽女生头像个性超拽女生头像大全个性超拽女生头像黑白个性超拽女生头像非主流超拽女生头像不带字求非主流超拽女生头像非主流头超拽女生头像非主流超拽女生头像吧qq非主流超拽女生头像
相关文章:
女生超拽卡通头像
超有视觉的超拽卡通头像大全_做一个花开不败旳女人,像仙人掌一
qq超拽骂小三头像,超拽卡通头像
qq超拽卡通头像,qq空间动画头像
超拽卡通头像,可爱卡通头像
男生超拽卡通头像
qq超拽卡通头像
帅气超拽女生卡通头像
超拽女生卡通头像
二次元超拽女生卡通头像
超拽女生卡通头像
主题为可爱个性的唯美女生头像 超拽女生头像 闭上眼睛,总觉得一切只不过是一场梦
很暧昧的个性高清超拽女生头像_我的笑容是你今生最难忘的回忆
超酷超拽女生头像,卡通qq头像 女生
不带文字超拽女生头像,qq头像女生霸气
qq超拽女生头像精选,qq女生恩典头像
q友超拽女生头像,清纯唯美女生头像
霸气超拽女生头像黑白,女生头像 霸气
个性超拽女生头像带文字 带文字的情侣头像 风轻轻吹过,带不去我们生命的祭奠
超拽女生头像 欧美女生头像吧 无文字
超拽女生头像带帽子,带子的女生qq头像
超拽女生头像闪图,qq气质女生头像
个性冷酷超拽女生头像,非主流女生带字头像
非主流头超拽女生头像,女生头像 霸气
非常霸气超拽女生头像,qq头像 男生女生
超拽女生头像 漂亮女生头像 帯字
带眼镜超拽女生头像,qq女生黑白头像
带小三超拽女生头像,qq头像女生可爱
超拽女生头像带脏话,qq女生带字伤感头像
超拽女生头像彩发系列,qq头像男生女生
炫酷超拽女生头像,2013qq唯美女生头像
黑白超拽女生头像墨镜,qq闪头像 女生
qq炫酷超拽女生头像,qq欧美唯美女生头像
性感纹身超拽女生头像,qq头像女生全身
qq乐园超拽女生头像,漫画女生头像
qq唯美超拽女生头像,qq女生恩典头像
超拽女生头像背面,漂亮女生头像
超拽女生头像吓人,qq欧美唯美女生头像
骂小三的超拽女生头像,qq动态头像女生
长发超拽女生头像,qq气质女生头像
染头发的超拽女生头像,头像女生
没有脸超拽女生头像,女生欧美头像
夜店超拽女生头像,欧美范女生头像
白色头发超拽女生头像,女生静态头像
超拽女生头像混搭,女生头像欧美
叼气霸气超拽女生头像,女生头像 霸气
超拽女生头像丸子发,短发女生头像
超拽女生头像骑死飞的,清纯唯美女生头像
超拽女生头像霸气范
超拽女生头像戴墨镜


text:
但得Blog友Momofish除出錢支持義賣外,還恵及於我,送咗一個比我,還有靚靚寵物記事簿
聖誕前夕,我又收到灰灰豬自制靚靚坐枱月曆,年曆咭,仲有聖誕咭,係我2009年收到唯一一份聖誕禮物
早前我又收到襪襪媽自制精美,得意,可愛o既灰紅,襪襪揮春,真係見到都會好開心,好想笑
還有好玩o既毛毛老鼠棒
襪媽話襪襪勁鍾意玩呢支老鼠棒,睇我家兩隻仔仔都好八卦,好有興趣咁
但佢兩隻衰豬玩嘢都係得三分鍾意熱度,將老鼠棒fing o黎fing去,佢哋好似唔鍾意咁玩,反而拖住隻老鼠係地下,佢哋就追住o黎咬,或者放係地下度,自己攞o黎咬
最後我想講o既係,好多謝佢哋送比我o既禮物,我每樣都好鍾意,要每位付出昂貴o既郵費,令我好唔好意思,但係又覺得好窩心,因為大家都只係素未謀面,靠大家在網綕上互相認識,而能夠得到各位對我家仔仔o既眷愛,真係好感激
連仔仔爸都話︰妳啲Blog友咁好寄嘢比妳,又唔見妳送番啲嘢比人
但我真係諗唔到我可以回報啲物嘢比人,香港物都有,我只期待六月份返香港,能夠相約相聚,再當面多謝,兼請各位食飯,飲茶
真係好多謝,好高興能夠認識大家
虎年將至,我祝各位身體健康,想嗰樣得嗰樣(我諗連啲貓地都係咁諗)


text:
我封盤,交俾你哋嘞!
(設計對白)
媽咪姐
媽咪姐醒你隱世鑽石盤
嫁個有錢人,不嬲都係唔少姊妹嘅畢生目標.哎,今年 36歲嘅千億王國揸 fit人,吳光正孻仔吳宗權( Douglas)啱啱俾人影到同索女友甜蜜拍拖,城中又少一個筍盤㖭.但唔緊要,你哋仲有媽咪姐!我已經為各位嚴選咗香港 4大隱世鑽石盤.嗱,講嘅「筍」唔係撞口撞面嘅何公子,林公子,佢哋個個未夠 30,全部係有待「開發」嘅極優質潛力股,真係望吓都心郁呀!
霍啟文 霍家隱士
背景:
26歲嘅霍啟文係霍英東集團行政總裁霍震寰嘅孻仔,自細去英國讀書,近年跟住老竇學做生意.除咗 09年同何家三房千金何超雲傳過吓緋聞,之後都甚少見報,堪稱「豪門隱形人」.
賣點:
以富二代嚟講,性格內向文靜,從表面證供睇,唔係花弗類.不過重點係,霍家坐擁超過 300億資產,而且佢唯一嘅大佬霍啟中喺 04年惹過官非,外間盛傳啟文會係霍震寰接班人,噢!
鑽石指數:
★★★★
鄧裕鏗 不羈貴族
背景:
27歲嘅鄧裕鏗係香港著名慈善家鄧肇堅爵士曾孫,阿爸同英國皇室勁 friend,係中國會及時裝品牌「上海灘」嘅創辦人鄧永鏘爵士.當年戴妃來港係搵佢爸爸接待㗎!鄧裕鏗自小接觸貴族,嗰股氣質真係一眼 feel得到.
賣點:
流住 blue blood,女伴境界都唔同啲,鄧裕鏗曾經同國際名模 Kate Moss拍拖,平時鍾意睇畫展,飲大兩杯亦可以玩到好癲.最正嘅係,佢睇落瘦,但一剝衫就鋼條身形盡現, OMG!係差在佢成日周遊列國,要見佢真係要有 luck!
鑽石指數:
★★★★★
莊家淦 豪門肌男
背景:
25歲嘅莊家淦係市值 80億嘅莊士集團主席莊紹綏孻仔,甚少出席社交場合.不過,並唔代表佢唔蒲,只係唔及跟傅明憲拍拖嘅大哥莊家彬,以及三哥莊家豐玩得咁高調啫!
賣點:
由於上面有兩個阿哥同家姐莊家蕙頂住,莊家淦實在生活優悠,平日最鍾意就係操吓肌. Woo,睇佢嗰身「實的的」嘅肌肉,真係落咗唔少心機㗎!啱晒鍾意陽光男,又唔鍾意豪門束縛嘅你呀.
鑽石指數:
★★★
雷正揚 九巴少爺
背景:
21歲嘅雷正揚家底雄厚,阿爸係九巴家族後人雷禮權,阿媽係香港名門利孝和夫人個女利蘊珍,家族資產百億計.淨係睇佢喺山頂種植道嗰間 4千 5百呎大屋嘅劃時代豪裝,浮誇程度真係不得了!
賣點:
雷正揚父母都係玩得之人,不時扮鬼扮馬.雖然婆媳關係一向唔易處理,但嫁入雷家至少會有 fun!不過乖乖雷正揚依家喺英國讀緊大學,各位姊妹要俾啲心機等吓!
鑽石指數:
★★★
仲有星二代!
你話一入豪門深似海,驚驚?唔使慌,仲有新一批星二代俾你揀!淨係嗰種半隻腳踏入娛樂圈嘅虛榮已經殺死人啦,呵呵!
趙雅芝孻仔 黃愷傑
27歲嘅黃愷傑係趙雅芝同第二任老公黃錦燊生嘅細仔,有「最帥星二代」之稱.佢喺美國讀大學,後尾去咗北京電影學院讀碩士,已經喺國內拍過短片,電影,電視劇等,靚媽趙雅芝都好支持佢入行㗎!隨時 ready同香港觀眾見面.之但係……黃愷傑有個拍拖多年嘅 OL靚女友劉凱茵,各位姊妹望住先啦.
夏雨大仔 黃俊銘
25歲嘅黃俊銘喺加拿大讀傳理系,前年返香港去 now做娛樂新聞主播,不過嗰時都無乜人知佢係夏雨個仔.直至有賊入屋,佢奮勇抗賊,先上咗港聞版.黃俊銘唔算靚仔,但勝在係跆拳道黑帶三段,打得喎!連佢自己都話以前想入樂壇,但後尾知唔易,依家希望向動作片方向發展.啱啱就同老竇夏雨合作新戲《 ATM提款機》嘞!


text:
睇番蚊蚊呢半年嘅微博,佢真係喪 post同李思捷嘅合照,加上發生埋雨中漫步事件,蚊蚊似乎都要避忌吓喇.網上圖片
真面目
無謂再講 激吻李思捷 不解釋 萬綺雯:唔會改變我嘅生活
萬綺雯同李思捷真係大攬都扯唔埋,新鮮熱辣被爆雨中漫步,又搭膊頭又疑似激咀,萬綺雯只淡淡回應:「我唔想多解釋,在場朋友知道咩事,呢啲手法呢行成日做.」
43歲美魔女萬綺雯一向我行我素,週一她回覆本刊時強調:「唔會因為咁而改變我嘅生活.」反而老公陳十三連日來都冇出聲,而佢同老婆嘅共用微博,陳十三已有大半年冇出現過,但蚊蚊就喪 post同李思捷合照,又係好古怪嘅.
唔拍劇好哋哋,一復出即出事. 43歲萬綺雯轉投大台後,以美魔女之名迎來事業第二春,同時亦惹上疑似感情第二春.
春卷︰唔需要同我解釋
新劇《牛頭愛搭馬嘴》拍完半年,與劇中對手李思捷的「感情戲」亦同時在現實中上演半年.又會咁啱,蚊蚊結婚 14年,同老公陳十三不時喺微博晒恩愛,半年前拍完劇,兩公婆去完馬爾代夫渡假就冇再 post合照.
14年婚姻感情轉淡?劇集宣傳?本刊週一致電蚊蚊,她以短訊回覆,「我唔會為咗呢啲虛假報導,而改變我嘅生活.」而事件男主角李思捷在截稿前未有回電;女友春卷就喺事發第 2日,被影到同紋身男選購床上用品,係唔係報復先?春卷對本刊說︰「嗰個係朋友!(李思捷有冇同你解釋過?)佢唔需要同我解釋,我哋都係朋友.」係唔係夾緊口供就不得而知,不過可以肯定嘅係,出街拖春卷,出埠攬杏兒,遇上風雨交加嘅夜晚就為人妻蚊蚊遮風擋雨……話李思捷唔係食女王?傻的嗎?


text:
機師幾時可以紋身又要識彈結他?其實 Sammi在《衝上雲霄》電影版正職係搖滾天后,着機師衫都係拍廣告搵真銀啫!
真面目
真人示範 老公安仔教彈結他 Rock婆 Sammi撻着 Sam哥
靚人靚景再加埋原汁原味首「天氣不似預期」添,正!好快到年初一(下月 19日),有得睇頂級豪華團嘅《衝上雲霄》電影版!
當初電影開鏡,好多人被套機師制服呃咗,以為 Sammi係女機師!實情係戲中戲,搖滾天后 Sammi因為拍航空公司廣告,巧遇兼撻着 Sam哥就真!咪以為做天后就係扮番自己易過借火,為咗入形入格扮 wild又要扮結他高手,許太事先求教過老公安仔㗎!你話嫁咗又住埋幾咁方便呢?
有 Sam哥又有 Cool魔,已經搞到好多人想撲入戲院,電影版《衝上雲霄》仲有埋古天樂,鄭秀文施展制服誘惑,話咁易成為賀歲檔最有入場意慾第一位港產片!話說開鏡初期好多人以為 Sammi係新加盟女機師,最新劇照同製作花絮揭開謎底,原來佢係「叫我梁小姐」個 friend,難搞又大支嘢搖滾天后至真!
周身紋身
寸寸貢又狂野, Sammi飾演嘅搖滾天后 TM第一次坐 Sam哥機就累到成機人 delay,第一印象低到負分,不過機緣巧合 Sam哥被航空公司安排拍電視廣告,再遇合作對象 Sammi一撻即着, Sam哥仲追女追到去倫敦添!
為咗扮 Rock婆, Sammi今次喺戲中又要學結他又要畫到周身紋身:「我喺呢套戲周身都係紋身,有英文字又有大型圖案,其實好多 Rock and Roll歌手都有紋身,啲紋身幫到我更加入戲.同埋啲紋身唔係亂咁紋,同劇情有關,可以帶出 TM(角色名)往事,情節都幾感動!」咁叫感動?小道消息,入行 27年, Sammi第一次喺鏡頭前彈結他,原來有向新婚一年老公許志安求教,咁至係又恩愛又感動!
最緊要靚!
雖然原創自大台,不過老老實實,電影版《衝上雲霄》製作費成億,卡士,外景仲有機師,空姐嘅制服,都高班過電視版幾條街.又係一個機師一條感情線,唔好理故事係唔係寫實,淨係為個「靚」字,已經好想瘋狂撲飛!


text:
全知言
最走漏眼男藝人
大台小生花旦走吓一個,走吓又一個,主角所剩無幾之外,其實旁邊嘅二線,或者綠葉演員都唔剩得好多!最近就有陳國邦自爆,因為 15年得不到做主角嘅機會而決定離巢出外闖一闖.老實講,好多演員花盡一生精力,都係等一個機會.
其實大台仲有好多有實力嘅演員而未被賞識,今期全知言就問吓大家,覺得最走漏眼嘅男藝人有邊個先!
森美
陳國邦其實佢做嘅每一套戲我都覺得好讚歎嘅,因為佢個處理方法係好用心,好踏實,同埋好勤力.但係最重要嘅係,一個演員好努力去做一樣嘢而你唔發現,咁佢就做得叻喇!行外人會講「做得好舒服吖」,但係你要知道,做得好舒服就係當中最困難嘅,所以我覺得佢好有實力.
王宗堯
陸駿光,佢的而且確係一個非常之有心嘅演員,而且佢嘅演技係非常之硬底子,所以嚟緊就算無咗港視都好啦,我哋將會有其他電視台,亦都有好多電影會拍嘅,所以希望佢可以喺唔同嘅地方發光發亮!
梁思浩
我覺得 TVB一直走漏眼係阿 Ben,即係阿海,黃智賢呀!佢喺國內做嘅電視劇都係做一線㗎,相反喺 TVB要做二線,除咗友情同埋人情分之外,我覺得好多人都覺得阿 Ben有觀眾緣,俾心機做戲,阿 Ben同麥包我都覺得 TVB應該俾多啲機會佢哋.希望佢哋快啲成為下一個黎耀祥
張建聲
喺我心目中覺得最值得加許嘅演員,我心目中有一個就係何華超先生.係我師父呀!因為佢,我先鍾意做戲,咁我希望以後大家可以多啲關注佢嘅作品
FFX
Shirley:其實我覺得最走漏眼就係黎諾懿,我非常之鍾意佢做馬壯嗰個角色,因為覺得好 man好靚仔,同埋覺得佢個律師形象好專業呀!
Mizaka:我覺得最走漏眼係麥包,自己喺中學嘅時候已經好鍾意睇佢做戲,但係佢成日都做唔到好大嘅角色囉,所以幾期待佢做主角.
Ceci:我覺得最走漏眼應該係陳展鵬,之前見佢做奸角真係入型入格,睇到想打佢,之後做好嘅角又覺得佢好淒涼,希望佢如果努力嘅話快啲上返一線(唔係已經一線咗?)
蔣志光得民心
其實走漏眼又點只圈中人講嗰幾位吖,原來一班 90後心水仲清,點估到佢哋會覺得魯振順係被走漏眼嘅一個呢!
李小姐 20歲
蔣志光因為佢做戲好自然,但係佢好似做嚟做去都係配角,其實由細到大都睇好多佢有份嘅劇,但係有咩代表作又唔係好記得喎!
甄小姐 19歲
蔣志光都係其中一個啦,佢好似做咗咁耐都係做二線,佢做好基本嘅動作,表情就已經好表現出個角色嘅特色,活靈活現!
阿朗 18歲
魯振順吖,成日都有佢份,實力派演員,佢喺 TVB咁多年,東方不敗都俾佢做過喇!好耐以前嘅《笑傲江湖》.
阿然 20歲
河國榮呀!細細個做警司好深入民心囉,集集都係警司嚟嘅.鬼佬以前無學歷好難做嘢,佢自己硬住頭皮去搵 job做,喺廣播道,都係自己搵搵吓搵返嚟,跟住就做演員做到𠵱家.(係咪睇完《 FACE》專訪?)
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
年過30係男士最具魅力嘅階段,除左因為外貌方面成熟有男人味之外,佢地嘅事業亦都已經走上左軌道,所以對於唔少女士黎講,呢個年齡層嘅男士就係最為吸引,成為左唔少人嘅追求目標.
但要成為眾人眼中嘅男神,講真談何容易?或者最低限度之下,你都應該戒左以下8項壞習慣先至有機會成功囉!
1. 工作無發展空間
工作其實就係外界看待您嘅其中一個關鍵條件,所以好多時候大家第一下認識你嘅時候,都會主動用工作打開話題.雖然您會覺得自己仲有好多時間去發掘自己嘅人生目標究竟係乜野,但當一個人去到30幾歲嘅時候,其實應該已經要係塵埃落定,工作方面都應該已經有長遠目標.咁樣先至會比到大家一個穩定嘅形象.
2. 收入穩定
除左工作上需要要有目標之外,工作穩定都係另一個必須符合嘅條件,咁樣先至能夠確保收入穩定,能夠為未來積榖防饑.當然喺收入穩定嘅同時,都要記得有儲蓄嘅習慣,咁先至能夠反映到您明白到未雨綢繆嘅道理,係一種成熟有承擔嘅表現.
3. 買醉
仲細咩「買醉」?有壓力嘅時候飲一兩杯輕鬆下,同朋友傾下計咁就無咩問題.但如果搞到係喺公眾場所追酒飲,成日都飲到自己不省人事嘅話,咁你活著就需要重新檢視下自己嘅生活習慣.無論對於健康或者係自己嘅個人形象,買醉都係會造成非常負面嘅影響,到你老左嘅時候,您就會發覺呢個絕對係至理名言.
4. 揸車亂咁黎
揸車揸到好似當左自己係藤原拓海咁,喺道路上面完全罔顧交通規則而且經常超速?呢啲都絕對唔係負責任嘅行為,唔應該會出現喺一個成年人嘅身上.魯莽駕駛除左會危及自己生命之外,其實亦都代表左你唔負責任咁將其他人嘅生命置之不理.你話咁樣邊會係成熟嘅人應有嘅表現丫?
5. 成日食快餐食品
因為好食夠快而且夠平,唔少男士或者都有食快餐嘅習慣.但講真食得多呢類垃圾食物,身體又點會好呢?您已經係30幾歲人架喇...…都係注意下個人養生較好.快餐呢啲嘅高鈉,油,糖嘅食物,食得多令您患上心臟病嘅機會亦會越高.所以假如您想年紀增長時仍能有著健康嘅身體,最好都係避免外出食咁多飯,食多啲住家菜先夠健康架!
6. 衣著寒酸
衣著其實就係最能反映出一個人性格嘅第一個觀感,所以如果您身上嘅服飾太過自我咁脫離現實,例如太過幼稚就必定會令人第一時間扣分.假如你想一般大眾喺第一眼望見你嘅時候有較好嘅觀感,您就應該選擇番適合您年紀嘅服飾,令您唔會覺得自己仲係好似10年前咁著埋啲細個先會著嘅衫.
7. 房間布置仍充滿稚氣
同著衫差唔多道理,其實個人嘅房間都應該要迎合自己嘅年齡層去布置,咁先至能夠突顯出您已經長大嘅特質.如果您間房仲係好似讀大學嘅時候一樣貼滿曬poster,而且仲用緊外型極不美觀,協調嘅家具,或者您就應該花少少時間重新整理房間,並以簡潔主題為主.
8. 唔關心時事
有唔同政見立場並唔係主要問題,而係離地不食人間煙火,仲好似細路仔咁漠不關心先會令人有負面印象.例如好似有同事或者朋友提起歐洲難民問題,點知因為你係活於自己世界而唔知道有呢件事存在喎!如果遇上左個咁嘅人,講真真係會因為佢嘅無知而對佢有所卻步!


text:
終於平安咁過左上個禮拜,上個禮拜有咩咁特別?之5係我要開班教做糖皮蛋糕 law,成個week我都係o係度準備上堂嘅o野,兼夾做左無數咁多糖皮花仔同玫瑰花用嚟上堂用!咁小王子又帶埋個巨箱比我油"龍"呢~就係因為咁,我兩個禮拜無做家務呀!間屋亂到呢~所以上個星期五我上完堂返到屋企,第一件事就開始做返呢兩個禮拜嘅家務,嘩~真係重慘過死呀!!!!所以話呢~今日的事真係要今日做gar law!
o拿~今日Post d蛋糕相過你地睇o勒~
係米靚先?有無後悔無去到跟我學先?後悔都無用lu~穌洲過後無艇撘lu~所以今日尊登Post d相過你地睇,等你地痕下都好!hahahaha........
小王子返埋今個禮拜就放Term Break o勒,Yeah~我又有兩個week假放lu!有追開小王子天地嘅Blog友應該知道,小王子放假我係5 Post Blog嘅~不過我打算下個禮拜照樣會Post"嘩!Box教室"喎,o拿~係米體貼先?今次"嘩!Box教室"又教咩?我諗住教你地整"可樂餅",你地話好5好呢?咩話?咩o野係可樂餅?係米用可樂整嘅?更係5係la~"可樂餅"係日式炸薯餅,好好食gar,我同小王子最中意食gar o勒,裡面重有d肉碎gar呢?一早整定,炸好,近入冰箱度,到想食o個陣就可以攞幾個出嚟焗返熱佢,係米正先?
嘩!越講越遠,正題o勒~正題o勒~
5知你地有無覺得時時用微波爐嚟番熱d o野食,好似5係好健康咁呢?又或者有d食物如果用微波爐嚟番熱嘅話,一係就越叮越乾,一係就叮完你見到都5想食?小王子爸爸日日都帶飯返工食嘅,其實我時時都好擔心小王子爸爸日日咁叮飯食,會5會對身體5好.所以好早年我就轉用玻璃兜飯盒比小王子爸爸帶返工,之但係5知點解玻璃兜飯盒d蓋時時都"come"得5實gar喎~如果遇著有汁嘅食物就更加係隨時會倒到周圍都係.
o拿~今日有樣正o野要推介比你地,就係一個電蒸午餐盒,呢個電蒸午餐盒係小王子E ma幚我o係淘寶度買嘅,個盒外形雖然5係好大,但係放o係裡面蒸o個個盒嘅Size又幾大gar喎!總之夠食la~我比左個盒小王子爸爸帶返工用,小王子爸爸話好到不得了,連佢d鬼佬同事都話正,想叫小王子爸爸幚佢地買個tim!個電蒸午餐盒呢就係放o係公司度嘅,小王子爸爸每日淨係攞裡面o個個飯盒返屋企,第朝我幚小王子爸爸放好o個日嘅午餐o係個飯盒度,小王子爸爸返到公司,到食晏就之前15分鐘,就放大約兩湯匙水落個電蒸午餐盒個底度,再放返我幚佢準備好o個個飯盒落個電蒸午餐盒裡面,蒸15分鐘,無倒汗水,小王子爸爸就有一個熱辣辣嘅午餐食o勒~o拿!係米好介紹先?比埋個Video過你地睇o勒~


text:
下一篇:情迷法蘭西 - 康城 Cannes
2009年7月4日星期六
情迷法蘭西 - 蔚藍海岸 Grasse & Eze
Grasse南法有好多特色小鎮,好似哩個香水發源地Grasse就係其中一個,前年睇過一套叫香水既電影,故事背景就係以Grasse為主,內容就冇謂多講喇,總知好爛啦!從Nice過泥,可以坐火車或者巴士,同去康城同一方向,所以我地當日揀左坐巴士上午先去康城,下午由康城返Nice途中順路埋泥Grasse,不過從Cannes去Grasse(巴士#600/ #610)係要成個鐘,建議各位有火車証既朋友最好都係坐火車囉,會快好多架!巴士係平1蚊歐羅,但係火車証坐ter都唔使錢啦,又可必坐咁耐巴士呢!
Musee de Fragonard哩到有間香水公司叫Fragonard,好似冇乜聽過哩個品牌,但係聽哩到d人講,除左哩處有得買佢地自家品牌之外,第2處係搵唔到既,出面大部份既香水都係同佢地攞原貨,再番去自己調配品牌香水,好似Chanel N0.5,Dior都係佢d客仔,聽落又好似幾堅咁喎!佢地仲有個香水博物館,免費入場,正所謂唔買都埋去睇下呀麻.入面唔止有香水樽睇架,仲有古時製造香水既過情都有專人一一講解,每隔半小時就開一轉英語導覽團,都幾有趣呀!當然最後一站就係安排大家親身體驗一下佢地既產品啦!哈哈,竟然自由行都有加插土特產購物時間喎,好彩團友們冇咋形,仲買得好開心添!不過哩到既人話法國唔係所有花都有得出產,當中以玫瑰花,薰衣草品質最好,尢其係哩期最適合買玫瑰花既產品,因為5月係普羅旺斯盛產玫瑰花既季節,而家買就0岩0岩好,我都唔執輸入左貨喇!
€41/set
Place aux Aires 芳香廣場
Place du Petit-Puy 小丘廣場
Eze
哩座山城真係好細,我地上午先去Monte Carlo,下午再順道去Eze,又係坐巴士,因為之前睇旅遊書話火車站泥條村好遠要行成粒鐘喎,可能係啦,不過我地坐巴士都唔容易,向Monte Carlo出發坐(巴士#100)大約15分鐘車程中途再轉 #83巴,先上到去Eze Village,車程唔算好耐車費都好平每程1蚊歐羅,不過個人覺得同Grasse比Eze就略為無聊左D,除非你好多閒,如果唔係就不如 skip 啦!
上一篇:情迷法蘭西 - 尼斯 Nice
下一篇:情迷法蘭西 - 康城 Cannes
位置: 法國格拉斯
訂閱: 發佈留言 (Atom)


text:
Joan Makeup
服務詳情
評語 提交評語
我有朋友bigday搵Joan化,因為覺得佢化得幾好,所以like咗佢個page,亦上網比較咗其他化妝師嘅相,最後決定搵佢.因為我search過佢個名,用過佢嘅新娘都讚佢,同埋我比較鐘意佢化妝嘅手法,比較清同優雅,唔會太over.試妝嗰陣好nice,試哂妝同髮型,都好ok!
當日佢唔夠時間化妝,因為最快都要預起碼半個鐘,所以不停催促我哋跟返個rundown.其實佢化得好快手,亦睇得出佢好有經驗!
有啲女仔貼身野,包括換衫打底等等都做得好好,當我有啲嘢未準備好,佢都會溫馨提示返我!
因為我好鐘意頭花,特登揀咗啲新鮮花整頭.我一早同佢講咗,佢話可以幫我整,而且每次whatsapp都好快覆我亦唔會hea我!同埋我之前同佢講過,想對眼化得圓啲大啲,到bigday當日佢真喺記得,特登問我喺咪想要化圓啲,嗰刻已經好驚喜,有諗過佢會記得.化嗰陣一直都冇鏡喺身,到佢化完個妝拎塊鏡睇之後,發現喺完全我想要嘅果對眼!!因為試妝嗰陣佢化到我對眼長啲,但朋友覺得我應該圓眼靚啲,好開心佢bigday嗰日記得!我姊妹見到都讚佢化得好!
10000
呢間係我朋友介紹,淨係試左一個妝.妝方面其實我冇特別俾意見,都係俾佢自己揀,但當日化得都OK,幾自然同埋幾靚,唔係化到易容,同原本個樣好大分別果種.佢都有幫我奶奶化,都化得好好.我啲姊妹經驗都幾豐富,知道有化妝師真係會化得好核突,所以就自己化,但joan makeup就有幫佢地set頭,都set得幾靚.
頭飾可以自己準備,如果冇嘅話就可以用佢果啲都可以,不過我就唔太啱用.當佢地日有早到,態度都nice,後尾仲幫佢地影左張crew photo.
10000


text:
TcTang Image House
服務詳情
評語 提交評語
Big day後嘅第二朝我哋睇咗Terence個早拍晚播,同埋睇咗一啲佢send返俾我哋嘅相,就覺得應該可以有一輯更好嘅婚紗相(之前prewedding有唔好經歷),於是就即刻決定再搵佢影post-wedding!因為Big day嗰時真係好開心,覺得好難得搵到個咁好又夾嘅攝影師,而且襯住自己個身形嗰時仲KEEP到,怕一年後會走樣,就快啲mark埋佢期,係結咗婚嘅2,3個月之後再影多輯.
化妝師同婚紗公司都係big day之後Terence幫我安排晒,係全個組合再嚟一次.Terence佢無話俾我聽其實佢搵返我big day個化妝師.影Post-wedding之前個briefing,Terence就同我哋講「我知道你好擔心化妝呢一part嘅,咁我為咗令你開心,我已經安排好咗喇!」.嗰時我哋仲笑住咁問咩事呢,原來佢偷偷地聯絡咗我big day 個化妝師幫我喺post-wedding度再化.嗰個化妝師係我非常推介嘅一位化妝師嚟!我影完big day 同post-wedding之後都係咁同我啲朋友推介呢個化妝師.
今次再出去影相感覺好似去玩咁,因為同Terence,化妝師都已經熟咗,變咗好似一個大家嘅gathering咁!而且Terence佢真係一個好仔細嘅人,嗰日嘅嘢佢都安排得好好又無甩漏.嗰日真係玩得好開心,同埋影出嚟係我地想要嘅嘢,佢知道我地想影到人多過景,去到某啲地點或角度都會同我地講「呢張相可能個景會大少少個人細少少㗎吓」,好體諒我地之前嘅情況.嗰日我哋去咗山頂,中上環同西九,夜晚就返中環影夜境,都係Terence同我哋商量完嘅行程.我哋都覺得佢攞景同角度都好快同好純熟,而去到每個景點我哋要企邊度同擺咩pose佢都好清楚咁指導我哋.因為我哋兩個都唔係好知點擺pose,真係全靠佢指導.特別係經過big day之後,我哋好深咁體會過佢叫我哋擺嘅pose原來會影到好好嘅效果,真係覺得神乎其技.
雖然我哋攞到晒啲相但就仲未揀到放邊幾張做album,因為覺得張張都好靚,都唔知點揀好!其中一張我哋特別有印象嘅相係喺山頂度影.嗰日我哋喺山頂真係好大霧,一個人嘅身位已經會蒙咗.我哋喺嗰度影嘅相真係好有仙境感覺,好似去咗Harry Potter學校出面咁!後來我見Terence都有POST嗰張單人婚紗相出嚟,影得好靚!
本身我哋係搵另一位攝影師幫我哋影prewedding同big day,一次過confirm晒.不過影完prewedding後我哋覺得影出嚟唔係我哋想要嘅嘢,而個攝影師嘅服務態度都令我哋覺得唔係好滿意.原本我哋都因為俾晒錢打算忍吓,但係由prewedding後到big day前傾rundown嘅成個過程都溝通得唔係好開心,所以直到差不多我哋big day前一個月多啲我哋就下定決心要換攝影師.因為big day都係一生人一次,都唔想嗰日影得唔開心.好在,我哋租婚紗嗰間店(Butterly)嘅老闆佢好好人,聽完我哋嘅故事後就介紹咗2個攝影師俾我哋,其中一個就係Terence (TcTang).老闆介紹Terence係一個好有經驗嘅攝影師,令到啲客人好放心.之後佢都有叫我自己上facebook睇吓兩位攝影師啲作品再作決定.我哋睇完之後就揀咗Terence,因為覺得佢比較有經驗.
我哋未見Terence前同佢講咗一次電話,喺嗰次電話中都大約傾咗rundown嘅七八成.一開始我哋都覺得唔好意思,要咁急問Terence佢攞個期.不過Terence都好好人,佢聽完我哋之前嘅故事又見我哋咁急,就叫我哋第二日上佢個studio度傾吓點影big day.其實同佢傾完個電話之後,我哋已經九成諗住confirm佢.我哋嘅big day係12月,到我哋confirm Terence嗰時已經差不多係10月尾.我哋都覺得Terrence佢好肯聽我哋講嘢,又肯聽我哋意見,唔會係咁sell自己幾勁之類.不論係講電話定上去同佢傾,佢都俾過好多好嘅意見我哋.因為佢幫人影過好多Wedding,都經歷過好多,好多可能係我哋理想化咗嘅嘢未必可以咁smooth運作到佢都有俾意見提醒我哋.例如,傾到big day當日中間我想出去影相,佢都會提我哋要諗某啲地點嘅人流同時間會大約係咩情況之類,都係好實在嘅意見.我哋同佢講我哋會喺尖沙咀皇家太平洋度出門同擺酒,佢即刻好快就搵到一張喺嗰度影嘅reference相俾我哋睇,但唔係exactly同一個方向.於是,轉頭佢就再攞相出嚟,然後同我講到時佢喺間房入面大約邊度會set機,會係咩角度同方向,同埋會大約影到啲咩.連我出門嗰時應該係邊個位攔花球,佢都講晒俾我知,所有嘢都同我哋溝通得好好同好仔細.
到Big day當日,因為斟茶我哋無請大妗姐,啲姊妹口才又唔係好好,所以嗰時完全係靠Terence喺度帶住.不論係喺旁邊講好說話,定邊個飲茶嗰啲,全部都喺靠佢!由於佢講說話好得人歡喜,令到啲媽媽們都好開心!到咗中間去外影嘅時間,佢轉地點影之前又會問下我哋「我哋嚟緊會去呢度影喎,有無問題呀?」或者係時間多咗,又會主動提議我哋喺酒店影多幾張先.Terence最令我印象深刻嘅,就係佢幾次見到我個樣有啲奇怪,就問我「你係唔係唔舒服呀?如果係嘅話可以抖抖先喎,你個樣都有啲攰喇!」.其實我嗰日真係好攰,因為我哋吉時好早,9點前就要出到門,真係好早已經要完成晒所有嘢又好早起身,所以我到下午已經好攰無乜表情.我覺得Terence嗰日真係比任何一個姊妹更加關心我當刻嘅感受,我好開心嗰日全程有佢睇住我.(當然我老公都關心我啦,但佢都好忙嘛!)至於我老公,佢原本都好擔心big day當日嘅各樣嘢順唔順利,但因為有Terence喺度幫我哋睇住,令到我老公都覺得成個big day係好開心,好完滿.成日個rundown同schedule入面,佢可以講得上係比任何一個兄弟姊妹更加幫到手.最後,因為Terence佢話怕嗰日現金交收大家都唔方便,要睇住舊錢,所以我哋事先溝通咗喺第二日先過埋尾數.
我哋真係好開心有Terence喺我哋嘅big day當中幫手,big day嗰日大家都玩得好開心.佢為咗我哋又無乜食飯,寧願幫我哋影多啲相都無乜食嘢.所以,我哋都覺得Terence佢要好好照顧自己嘅身體先得!真係要好好照顧自己呀Terence!多謝你!
我哋prewedding都係搵咗Terence,本身諗住big day可以再揀吓攝影師,但最後因為見佢影完出嚟好OK,又唔想煩就決定搵埋佢幫手.由於我太太係台灣人,我哋喺台灣擺酒,所以之前喺香港就做簡單嘅註冊儀式.以下我講嘅big day都係指喺香港註冊嗰日,因為我老婆有自己其他諗法,就無再請Terence去台灣幫我哋影.
我哋big day喺伊甸園,Terence佢就幫我準備埋成長片段.同prewedding比,今次我自己責任就大啲,因為我要話俾佢知個場地會係點,等佢可以知道到時佢要點set up啲燈光同器材之類,同埋同佢講當日嘅流程.佢都會同我哋講定嗰日佢大約會點幫我哋影,我哋會去邊啲地方再影相之類.
嗰日我哋大約9點左右開始影,到下午4點幾5點左右.因為嗰時喺場地入面影完,3點要交場,我哋見附近都有啲景可以影吓,就問Terence下午唔介意嘅話不如幫手喺附近影幾張.我哋未夠3點就出去戶外再影,本來諗住都係影多1個鐘左右,之後仲可以返屋企沖個涼換套衫先同屋企人去食飯,點知最後係影到無時間,因為佢幫我哋影咗好多,真係超過我哋expectation!講返big day相就都好standard所以無乜大問題,各方面佢都好配合,無意外發生.snap shot嗰部分佢都捕捉得幾好.不過有啲朋友仔就覺得自己俾人capture咗個樣唔靚,但呢啲都無辨法嘅,咁啱嗰個人個表情係咁嘛.我自己就覺得可以再多啲snap shot,因為啲排排企相都睇到幾悶,會想睇下當時其他人啲表情係點多啲.
其實我哋1月16日註冊,3月就喺台灣擺酒,得個半月左右時間.Terence佢都好快起到晒貨,等我可以攞啲片同相去台灣嗰邊播.我知佢應該係特登幫我趕,因為我試過下午message佢問佢啲嘢,佢大約7點幾再覆,我就知佢應該係忙緊,要等大約入席嗰啲空檔覆我.不過雖然咁急幫我趕,佢做出嚟嘅quality係好好!我用佢輯相去到台灣俾啲人睇完,個個都係勁驚訝!我哋結婚嗰日落大雨佢都 特登出去同我哋影外景,影完出嚟又唔覺得天氣唔好.而台灣啲人影相影到啲人好似啲膠公仔咁勁執相,Terence就幫我哋影到好自然,所以去到台灣個個睇完都讚不絕口!
我太太係台灣人嚟,嗰時我求咗婚之後,好後期先去台灣成功提親,所以返到嚟都唔好多時間先去搵婚紗攝影.我自己去金都都有睇過吓啲唔同舖頭,但嗰時覺得無人介紹就唔係好敢幫襯.之後身邊有朋友幫襯過Terence,口碑都好好,話佢跟啲嘢都跟得好貼,於是我就去搵Terence傾傾.第一次見佢已經覺得佢好親切,唔會話好有架子,佢好多嘢都肯傾,睇下可以點樣互相配合.嗰次我上去傾完就再返去問下老婆意見.我老婆都有搵過幾間,睇完都覺得Terence嘅style都係我哋想要,同埋佢嘅態度好好,2-3日內就confirm咗.
Confirm咗之後有特別約一次去佢studio度傾,佢好清楚同我哋講下當日嘅安排,有啲咩要準備,之前嗰晚要早啲瞓之類.我哋想去咩地方影,佢又提議吓去啲咩地方都喺嗰日傾清楚晒.Prewedding交通嗰方面佢都安排埋,所以我哋都無咩要擔心.至於揀衫方面就好睇個人喜好,主要都係我哋自己搞掂.
攝影當日佢真係好瞓身,用好多專業嘅技術去幫我哋影好嘅相.我哋自己其實之前喺香港搵過第二間影(係啲團購服務嚟),諗住練習吓影婚紗相會點,所以真係好感受到Terence佢嘅專業同態度好好.當日有個小插曲係我好記得嘅,當時我哋去咗西九文化藝術區度等日落影相,所以就有段小小嘅時間休息可以抖抖.因為嗰朝真係好早起身,我嗰時真係攰到瞓著咗,但原來Terence佢無坐低係度抖,而係去咗唔同嘅位置試角度.到啲天色啱,可以影得嘅時候,佢就叫我哋過去影,佢已經試好晒所有嘢埋得位,我都有啲唔好意思!我覺得Terence佢比較完美主義,其實對消費者嚟講係好嘅,但有時都會真係花得多咗少少時間去試角度同位置.我自己個人嚟講就覺得佢好專業,因為啲相出嚟嘅效果真係好好,但我就擔心可能其他人會覺得佢太花時間,未必個個都明白佢嘅用心.如果影出嚟唔啱個客口味,就可能令人誤解咗佢浪費時間,所以或者佢可以喺呢一方面平衡一下.
嗰晚影到10點幾先完,之後大家仲一齊去咗食宵夜.佢當晚竟然已經幫我執咗啲精華出嚟!我其實嗰時已經瞓咗,但我第二朝起身見佢4點幾send咗個message俾我話執咗一啲相.我第二朝起身睇到真係好感動!其實我哋被影係唔知出嚟個效果會係點,到睇到佢send出嚟嘅link,原來佢瞓身喺地下度幫我哋影嗰啲真係好靚.佢真係做突晒俾我哋,真係好感動!其實我無諗過佢咁急咁快出好俾我哋,不過佢都知我哋時間唔夠同埋我心急(我哋10月左右影,1月中已經係big day),所以都好快俾咗啲作品我睇,所以都覺得佢真係好專業.佢喺最忙嘅時候都幫我趕起,又無話要加錢,真係好幫手!唔該晒你Terence!
我一開始係幫襯咗一條龍結婚服務,當時睇好多報導都話一條龍唔好,而我自己都真係好擔心影出嚟效果唔好於是就搵咗Terence影big day.後來嗰間一條龍服公司直頭執咗笠!好在Terence一路安慰我,一路同我講唔使擔心,話晒俾我知要點樣做,都真係感謝佢咁由衷咁體諒我既感受.
嗰時我同我老公成日同佢講「我哋未結過婚乜都唔知點搞架!」,而Terence佢就幫咁多人影過,應該就知多好多啲細節嘢.於是佢就幫我哋睇rundown,remind我哋啲時間點安排之類,真係幫咗我哋好多!
到big day嗰日,我之前安排咗8點鐘要接新娘,但到8點半個妝都未化完.原本Terence係安排幫我哋影完先落去幫啲兄弟影,但嗰時佢同我講咗句”No worry!”,就落去同啲兄弟影晒要影嘅嘢先再返上嚟.其實因為女家啲親戚比較多,有16 pair人要斟茶,但係遲到9點鐘都未開始斟茶,吉時11點就要去到男家嗰邊,大家都開始擔心斟唔切茶影唔到相!當時,Terence佢就幫我做咗好多additional嘢,例如大妗姐角色嘅係我朋友幫我做既,而其實佢都唔係好識,Terence就幫我同佢講要做啲乜野,斟茶時要講啲乜野,出門時點樣行出去等等都有教我哋.又安排每一pair人飲茶嘅次序,大約時間要幾多佢全部幫我處理好.佢只係同我講,叫我唔好喊,要做個好好嘅新娘子,我真係好感動!最後我哋on time出發去男家,而Terence又安排好晒啲兄弟係樓下要點企,所以影完出門嘅相一落到去已經好順利咁即刻影埋花車相,真係安排得好好.除此之外,佢仲會不時提我哋要幾時換衫,幾時吉時,好清楚安排令我哋好放心!(其實好多時係佢提返我哋添!)
嗰日除咗Terence之外,仲有同2個人拍video.有時Terence忙住幫我哋影就會miss咗啲親友snap shot,不過我有個朋友自發幫我影相都捕捉到啲鏡頭.但其實我見到嗰位朋友有時都可能會阻住Terence,但佢都會俾我朋友影先,唔會令我難做.負責朝拍晚播嗰位攝影師都影得好自然!我下午註冊嗰時要落一條樓梯,佢就同我講定落樓梯時要注意啲咩,會有咩情況可能出現,例如會唔會踩到裙,花球同頭紗要喺咩位置先唔會影響影相同拍片,嗰位攝影師都會教晒我,好impressive.然後因為我哋又唔知佢哋其實幾時影緊,所以結果朝拍晚播條片出嚟效果好好,非常自然!成長片段當然亦都好好啦!
婚宴嗰晚,我買咗即場派相service,派到8點左右,Terence佢見我親友都幾多,就問我使唔使派埋後面嗰啲時間.我問佢使唔使加錢,佢就即刻直接俾個價錢我,我聽完覺得合理都即刻買埋個service.我哋都覺得佢係好清楚直接,唔會搞到我覺得好煩惱!
我老公都話覺得Terence佢嘅安排一流,啲片嘅質素都好好,覺得佢好識帶氣氛.因為始終男人影相就比較木納啲,我老公佢就好深印象Terence佢會教啲兄弟點樣企,或者笑多啲,令一啲好木納嘅兄弟都可以搞笑起嚟.好似我老公好怕晒而有成「謎」埋隻眼,Terence會好似氹細路咁氹佢,叫佢睜大眼,好有趣!總括嚟講我哋覺得Terence真係超正,我哋都覺得將來影家庭相都會再搵佢!
於是我就喺Terence度訂埋相簿,佢本相簿質素真係好好!因為我安全起見喺淘寶度都印咗一本,一對比真係覺得Terence嗰本真係好值呢個價錢,真係一分錢一分貨.


text:
前兩日收到「AEON」個電郵,超市依家正係做緊韓國食品節,見到用開嗰隻韓國辣椒醬好平,只係賣 $30 ,一於去入貨!
拎咗盒「大象」韓國辣椒醬後,轉過身,又見到呢隻韓國
粉絲,$17 / 500g,平過我食開嗰隻,又買包試試先.
睇過電郵後,另一個目標就係呢隻急凍蠔,只係買 $32.9,
去到原來仲有得試食㖭,真係好好食,嫩滑得嚟
仲好有蠔嘅鮮味,果然係食蠔有蠔味呀!
所以都有好多人買.
而且我仲揀到兩包啲蠔超大隻,每隻都差唔多有兩個
兩蚊銀咁大.遲啲再同大家分享一下點整啲蠔.
原來「SOGO」又做緊感謝周年慶減價,咁啱噚日返
Miss 中心前早咗好多到達銅鑼灣,見又差唔多開門,就周圍行一陣,兜個圈再入去睇睇.點知去到超市都已經迫爆哂人,個個都好似唔使錢咁搶,真係迫到行都行唔到,有個仲犀利到將件貨離遠凌空掟俾負責推手推車嘅親友,完全唔顧其他人安全!!
啲日本南瓜又真係幾抵,平時見到咁大個分分鐘買成五,六十蚊,
依家減到 $32.2 再九折,即係 $29.其實都有好多貨喺度
任揀,多到成座山咁,但啲人都仲係慌死蝕抵
咁狂搶,大部份人都買到成車都係南瓜,
係我一個只係買得一個咁少.
其實啲嘢都唔係真係好平,因為佢本身都標價貴嘛,所以我就
無乜嘢好買,係見到呢枝「BB」蛋黃醬減到 $27,比起
「AEON」隻自家品牌仲要平,就拎咗枝囉!
好彩我只係買得咁少嘢,可以去 5 件貨以下快線俾錢,一早開門 cashier 嗰度都勁繞蛇餅,俾錢都有排排隊,真係人都癲!!兩間公司都做 promotion 到下個禮拜日,有嘢要買嘅就趁呢個禮拜去喇!


text:
若果我作左一首歌, 個個都話好聽, 爭住去買我隻碟, 我會發過豬頭. 若果我作左一首歌, 可以催眠大家爭住去買我隻碟, 我亦都會發過豬頭. 個分別係大家比錢去買自己想得到既好作品, 定係被指引去買一樣不知道係好定唔好既作品.
一樣貨品既價值係咩, 唔同人有唔同既定義, 基本上係冇得拗. 我個貨品唔好, 都總會有方法去 present, 亦都總會有我個市場. 所以對個貨品既任何証書都冇必要去假冒欺騙人, 只要求其搵到一兩間化驗所, 係咁易出張報告就可以喇. 重點係點樣去 present我個貨品, 令到大家都覺得係值哩個價錢.
然而, 一樣貨品具備一 d "好" 條件, 係唔係就能夠大賣, 所有 sales都可以賺個盆滿砵滿呢?? 我諗唔係卦. 若果我同你講, 電訊盈科點架實! 又有寬頻, 又有固網, 最近 now仲買埋英超添, 個股價仲唔升到叭叭聲?? 快 d同我入返幾首電盈啦. 你係咪真係去買?? 業績如何, 買左英超之後個銷售情況係點, 有冇數據??
每樣貨品, 好定唔好, 都一定會有佢既市場同策略. Sony部 PS3好勁架. 3D能力超強, 可以上網, 又有好多出名既遊戲廠商支持, 仲可以播 blue-ray影碟窩, 一定點!! 只要大家都用過知道佢係咁好既話, 個個都爭住買, 點都有得做既!! 但係事實上 PS3個市場主要係班廿零歲以上有消費力又會用錢係娛樂上面既人. 唔同任天堂部 Wii咁會 target係十幾歲既小朋友到. 所以縱使一樣貨品係幾咁好都好, 都冇可能會係 '個個都買黎用'. 冇一個人可以囉到一樣數據出黎話佢個貨品係 '人人都會買'. 佢都只能夠扮到好有信心同你講, 佢對佢個產品好有信心, "相信" 個個都會買, 期望用佢強大既信心感染你去信佢. 所以做層壓式傳銷既底層會員, 一定係冇得賺. 但係高層個 d, 應該都會發過豬頭, 不過希望佢地 d錢用得安樂啦.
唔專業既我, 認為去賣一樣貨品, 係須要眼光, 知道個市場係咩同埋有市場策略. 若果單憑話認為哩個產品係好, 有信心個個都會買黎用既話, 多數都係騙你入局既技倆. 咁我不如索性同人講信基督教上帝就會打救你, 跟住用 5皮野賣本聖經比你?? 有咩分別??
以上係我今日嘗試去阻止人玩傳銷而諗既野. 事實上我唔係叻既人, 都只能夠用 d咁拙劣既理論去說服人. 希望真係可以幫到下人啦.


text:
呢個五一黃金週,自由行明顯少咗.條街鬆動咗,行街好耐冇試過咁舒服了.
成日都聽到有人講,香港冇咗自由行會死.我成日都有一個疑問:呢句話既意思,係咪即是講,香港除咗做自由行生意之外,就冇本事冇能力做其他既生意同行業?
我反而覺得,03年之後,中央政府開始放自由行落香港,做自由行生意成為咗最「就手」既選擇.呢個城市將大量資源放咗落去最「就手」既option上面,從此大家就懶得再諗呢個option以外既選擇,直至有一日呢個最就手既商機backfire.
我唔信香港冇咗自由行會死,香港本來就係國際城市,唔係淨係靠賺一個國家同地區既錢去生存.但係當最就手既選擇仍然存在響道既時候,呢個城市既商人要的得起心肝轉型,機會好微.
就係咁樣,大家都不自覺將所有雞蛋放入同一個籃裡面,讓經濟逐步逐步地依賴單一國度,忘記以往自己既求生本能,然後有些「聰明人」不斷地提醒大家:「我哋如果冇咗XX就會死啦…」
我地唔喜歡有部份國內人面對港人有種「恩主心態」,但本土香港人當中,其實都有唔少將我哋呢個地方,悲觀地睇成「必須被接濟才能生存」既夕陽城市.每次聽到我地自己人都響道講啲類似「冇咗某某接濟香港就死硬」既話,我總係覺得,點解要咁冇志氣?我地係咪已經放棄咗自己?
(原刊於作者 facebook,標題為編輯所擬)
原文連結


text:
首先有上個禮拜一,用衞星視像電話,向我哋班特區人話花旗國經濟「有可能possible」會喺07年尾衰退.跟住,喺上個禮拜二花旗國股市大跌之後,就出嚟解畫,話只係「有可能possible」,而唔係「有好大可能probable」經濟會喺07年尾衰退.
解 畫之後都冇兩日.前主席又出嚟話花旗國經濟「有33%機會」會喺07年衰退.經過一輪股市大上大落之後,市場參與者好似對前主席嘅話多咗心理準備,所以股 市波動幅度亦都降番落來.可能,市場參與者知道前主席始終都係經濟學家economist,知道經濟學家對經濟走勢有意見唔講就會肚痛,所以算數.
點知,格老前日又再發功,今次仲要唔係講大圍經濟手勢,而係講當今股民最驚嘅現象──日圓套息交易carry trade平倉.格老話做套息交易嘅人,借咗咁多日圓去買其他投資工具,遲早都要還,唔可以無止境咁做.如果真係好似佢老人家咁講,股市就會更動盪.
不過,大家可能會問:「點解格林斯潘忽然復出,仲要好似惟恐天下不亂咁,日日發炮?」孫柏文嘅答案就係佢老人家就快出書,書名叫《The Age of Turbulence》,叫得turbulence(湍流),又點可以喺一個風平浪靜嘅世界成功熱賣.所以先至會突然人氣急升,日日出來搞搞震囉!
「細路,唔講又點賣書?」


text:
柏拿甸奴絕對係我見過最好人嘅祖記球員 (比3年前見到嘅隊長廸比亞路更好人).
膚淺d講, 佢外表簡直係靚同型到爆, 而且經常都都係笑容滿臉, (但絕唔係 je出黎嗰種), 加埋古銅色皮膚, 好靚嘅輪廓, 完全係意國型男代表人之一!! (有冇人開始唔抵得, 妒忌先?? 哈哈哈)
實際d講, 大家都認為佢可以成為隊長嘅接班人, 當然我地緊想啦 (不過Giovinco氣勢都非常凌厲喎), 如果有一位如此人品 (仲咁靚仔)嘅人將來接隊長嗰位, 當然就係祖記最佳代表啦.
本來Palla係我在祖記第三最愛 (1st係馬基安尼, 2nd係隊長), 不過經過今次祖記香港之旅, 我嘅次序就轉左喇...馬基安尼, out啦!!! 隊長仍然係第二位, 而Palla就連升兩級, 成為我最喜歡嘅球員.
如果之前大家有睇過我嘅前作 (寄梭都靈2007)的話, 應該有印象我講過我見到祖記球員嘅所見所聞.當時我都提過Palla, 佢非常有禮貌, 而且竟然問我喺邊度來, 當時佢應該未諗過1年後嘅今日, 會到訪香港.到我上個月再去都靈, 又再見到Palla喎, 查實當時好多人走埋去搵佢簽名 (本人當然唔例外), 佢幫所有人都簽名, 但因為人太多, 佢其實冇乜表情, 只係dup低頭係咁簽名.我首先將件Palla今年作客波衫拿比佢簽, 但因為我用金色筆, 而件衫係藍色, 所以其實個名簽出來唔係咁顯眼.但當我攞上年我同佢合照張相比佢簽時, 佢簽完名後, 竟然抬高頭, 對住我微笑, 將張相交番比我喎, 真係好比面我! 哈哈哈! 攪到我幾鬼高興! 所以我一路都話佢真係好有禮貌.
Day 1 (21/5): 今次, 我最記得當第一日早上佢地架巴士到達酒店時, 阿Yuen揚佢件波衫, 而我就think晒手say hello, 佢剛剛首先企在車頭位置, 同我地喺咁笑晒口打招呼,真係太開心喇.不過跟著, 我同阿Yuen就分頭...我走去搵馬基安尼簽名同影相, 而Yuen就搵Palla同第二d球員.
因為我唔記得比一份野馬基安尼, 於是我就行番入當時已經直入酒店內嘅佢, 用左一d意大利文同佢講野, 我比份野馬基安尼時, 佢顯得好開心, 仲禮貌地錫左左右面各一下添 (當時當然開心到爆啦, 佢竟然錫我呀), 但當我向左面看一看, 原來Palla企左喺度, 呆左咁看住我地! 應該就係因為呢個場景, Palla知道我識d意大利文, 同埋引發之後發生嘅嘅奇遇.
下午2:30pm左右, 大軍離開酒店, 要去大球場作一場閉門操練.呢次, 我當然要搵Palla簽名影相啦.成功同佢影左相後, 就幫Yuen佢地同Palla合照.當d人走開晒時, 我用意大利文同Palla講 "我喺都靈見過你的", 點知, 佢做左一樣野, 就係輕輕咁用佢隻手指掂一掂我塊左面, 向著我笑, 同埋佢對眼好似曉發電咁!!! 即係點呢? 呢個動作乜意思呢? 我好可愛? (好嘔飯!!), 佢記得見過我? 定係有特別意思嘅手語 (意大利人好鬼多手勢嘛), 我都唔知呀.....我淨係知當時比佢電親, 而且係好高伏特嘅電力!
本來諗住今日好冇到此為止, 不過我地幾個點捨得離開得ga, 走出去尖東一帶食下野, 到5點幾時再返回現場... 到6點左右, 佢地返來, 影過下相, 我就同Mei Lin搭地鐵離開 (因為當晚我7pm要去銅鑼灣上意大利文堂), 而Yuen同阿鐘就去尖東食dinner.
我同Mei Lin不斷行錯路, 行來行去都去唔到地鐵站, 攪左一大輪, 終於去番酒店對面馬路, 突然, Mei Lin捉住我隻手, 呆左叫我睇下右手邊, 嘩!!! 竟然Palla, Moli, 歷高達利, Vecchione, 另一個青年軍, 仲有個肥佬security guard企在一間找換店出面.同一時間, Palla又見到我地兩個, 為免佢地以為我地跟蹤佢地, 我自然反應用英文向Palla話, "We are not following you. We lost way.", 講左兩,三次添, 點知Palla話, "Parli L'Italiano?" (=Do you speak Italian?), 佢認得我喎, 哈哈哈, 好鬼開心! 我話識少少啦, 咁佢就yap我埋去佢地度.原來佢地一大班人為左唱港幣同人民幣攪到一頭煙, 咁我咪解釋比佢聽, 同埋幫佢地同我職員講唱$嘅野.Palla仲問我叫乜名, 往後就同Moli都叫我個名喇.(其實佢地都有問Mei Lin叫乜名, 不過讀個名讀得好搞笑, 唔記得又再問過, 超搞笑!!)
跟著, 得番Palla, Moli, Vecchione同另一青年軍, 然後Palla問我邊度睇香港靚景之類, 咁我地就在條街傾左一大輪, 又拿個map出來一齊研究, 仲有就係Palla無端端叫我聽佢個電話!! 我以為做乜鬼, 原來佢打唔倒長途電話, 有個廣東話嘅message佢唔明講乜!! 我竟然可以聽過Palla個電話呀,哈哈哈!!! 我順便話比佢地聽我係球會special member, 第二日1:30pm有個簽名會, 佢地好似當時先知有件咁嘅事.傾左好耐後, 我地成班人影左兩張相, 之後就講goodbye, 我同Mei Lin就和Palla & Moli等人分開行了.....
今日實在開心得緊要, 完全意想不同, 竟然可以同祖記球員傾左咁耐計 (仲要係同Palla)!!! 好興奮, 好不可思議!!!
Palla在我地張合照度簽名.
這張相係上個月我個friend喺都靈影的, 隻手指著poster的人就係我黎ga!!! Palla在呢張相亦寫左我名, 另有一句說話, 同埋佢簽名, 佢真係超級好人.佢當時看著呢張相, 好好奇, 研究左一陣, 我晒多一張送比佢, 話佢知喺邊度影的.
~~~ 待續 ~~~


text:
話 說 當 晚 七 點 幾 小 妹 一 行 三 人 去 灣 仔 莊 士 敦 道 一 間 樓 上 中 高 檔 日 本 居 酒 屋 , 小 妹 一 早 訂 位 , 點 知 上 到 去 竟 然 安 排 我 坐 吧 , 仲 要 對 住 個 洗 手 盆 同 烤 爐 , 排 排 坐 固 然 傾 唔 倒 偈 , 廚 師 度 洗 手 洗 碗 , 見 到 都 唔 開 胃 , 又 驚 水 彈 埋 .
我 食 食 仲 目 擊 一 件 惡 心 事 , 見 到 其 中 一 個 師 傅 度 燒 粟 米 , 燒 到 香 噴 噴 , 點 知 個 師 傅 可 能 覺 得 條 粟 米 熱 得 滯 , 見 佢 隨 手 拎 塊 布 住 條 粟 米 , 然 後 用 刀 將 粟 米 切 開 一 半 . 唔 係 掛 ! 我 見 佢 之 前 塊 布 抹 灶 頭 , 有 冇 抹 地 就 唔 知 , 見 到 咁 情 況 , 我 三 姊 妹 即 場 O 晒 嘴 , 望 住 面 前 碟 百 幾 蚊 一 件 吞 拿 魚 腩 壽 司 , 都 唔 知 食 唔 食 好 .
疑似食店
榮壽司 Sushi Sakae
火浦和日本料理 Urawa Japanese Restaurant
誠日本料理 Makoto Japanese Restaurant
2 vs 0 vs 2


text:
Thursday, 21 February 2008
嘩, 靚女呀!
今個星期其實係我 reading break. 雖然好多o野做, 下個星期一要交論文 proposal 第一個 draft, 又要改卷, 不過都係以大無畏 (或曰: 冇有識死) o既精神勁玩多日, 其中包括勁玩新出o個隻 Lost Odyssey, 呢隻 game 都 ok, 遲下爆o左就會講下, 同埋同妹仔 download d 電視劇落o黎勁煲.
其中一齣叫做"愛情新呼吸," 改篇自王文華o個本"61x57", 唔知點解改到個名咁鬼肉酸. 雖然o係大陸拍, 其實都幾好睇, 好過 tvb 最近一連串水準極低o既衰劇, 可惜都有好多缺點, 例如 d 古怪剪接, 同埋非常難聽o既配樂. 不過我唔係要講呢齣劇拍成點, 而係要講入做做女主角林靜惠o個個台灣妹. 一開第一集就心中打個突, "嘩, 做林靜惠呢個女仔好靚喎!" 我都唔係成日會一見到 d 女演員就覺得好靚, 相反係好多時人地話靚o個 d 女星我都覺得麻麻. 所以今次一見呢個之前未見過o既女仔就覺得好靚, 真係俾佢電到, 值得表揚一下. 尤其鍾意佢戴眼鏡個 look, 五個"正" (正正正正正). 可惜劇中佢只會o係同男友鬧交o個時先會戴眼鏡.
眼鏡 look:
冇眼鏡 look:
Posted by Howtindog at 19:05
Labels: 電視
0 comments:
Subscribe to: Post Comments (Atom)


text:
日本 -- 2002年復活節
我第一次係旅遊旺季去旅行就係日本啦!
係2002件既復活節,報左個東京團,咁啱撞正有櫻花睇; 我記得係淺草雷門同平和公園有最多櫻花睇啦~ 而係係雷門商店街內,兩旁既櫻花樹,令到漫天都是櫻花花瓣落下,極之浪漫!
平和公園既櫻花美景 ,可惜淺草商店街就無影低風景照
之後去左富士山腳既河口湖同富士急遊樂場,我仲記得係專比小朋友玩既"鬼太郎"鬼屋內,比人整到隻手紅晒,整我既人咪同我一齊入鬼屋果個人囉!
富士急外既富士山
去到"迪士尼海洋",足足排隊排左三粒鐘先玩到一樣機動遊戲! 玩完一樣遊戲後已經唔想再排隊lu...於是週圍行吓同睇完花車巡遊後就離團自己玩,因為當晚既活動唔吸引,去埋d日劇拍攝場地"彩虹橋"參觀woo... 其實"戀愛世紀"我當年都幾鍾意睇,不過以我當時去日本黎講,該日劇係再早多五年播完了,過晒氣之餘景點又不太吸引! 所以我地便離團,踏出自助旅遊既第一步,係毫無資料,旅遊書既情況下,膽粗粗咁搭火車去左行程無既涉谷,實行黎返個"涉谷24小時"呀~
原來係日本D火車站係用漢字,真係係中國人都識搭呀~ 去到涉浴我就記住火車站位置,就係附近週圍行吓,行左出名既電器街,唔記得叫1010定叫1001商場大廈... 同食左全部一百円碟迴轉壽司,
連海膽壽司都係一百円碟咋!!! 我仲記得當時無show到海膽壽司出黎,而 d木牌又無海膽既漢字,
於是我地就畫比佢睇,佢一睇就明白,整比我地食~香港要成三十幾蚊碟海膽壽司,所以返到香港已經好少再食lu! 而當時100円只係等於10蚊港紙左右,真係勁低呀!!!
真係好後悔早前係富士山腳河口湖,係旅行團安排下用左六百幾蚊港紙,食既半隻壽司船...
行程概要:
淺草&平和公園 :漫天都是櫻花
新宿 :係歌舞妓訂裡食左好正既拉麵
富士山腳 :河口湖 ,富士急遊樂場
迪士尼海洋 (自己加插涉浴遊覽)
東京銀座


text:
買唔返 16x10x12 既缸,睇過兩個都有明顯花痕,其他鋪又冇貨,焗住洗乾淨宜家個缸用返.濾桶同石洗完再用銅藥同 Excel 浸幾個鍾,換晒全新既生物環同白綿,用新黑泥 new amazonia,還原舊缸既佈置
以為棵吐血穀精大到可以分株,掘出黎先發現個芯已經霉左,從外表睇唔出咁大鑊,雖然近排晌外圍已經有爛葉.有好多爛葉,分左兩個頭出黎,葉片仲好挺但冇根.成日有白線虫晌棵草鑽出鑽入,用 Excel 直接噴過幾次,應該整爛左棵草既底部.好在另一棵細既就冇事,雖然得好少根.將四棵種返晌原位,冇根果兩棵預左冇得救,希望霉左果棵未死晒,當 Excel 係除藻殺虫既萬能藥係太天真
矮珍珠用銅藥浸左起碼九個鍾,洗走數以百計既虫屍,每條都幾 cm 長.早排矮珍珍會爛成咁,大概係因為有幾日冇開風扇,暖管又壞左,個缸長時間廿八度幾,晌中間受兩支燈直射既草就最先熱死
紅頭趴趴熊生得太快,除左頂芽成棵綠色,剪完草要隔好耐先紅返,今次用紅針葉皇冠,紫紅針葉柳,加多包迷你椒草.順利既話,係皇冠草要剪得密,其他草都生得慢.將四支 multi bottom 折半插入泥,剩返三枝
用個兜裝起一堆紅頭趴趴熊,放左十幾隻大細不一既極火蝦.以前洗缸後隔一兩日就放蝦,但個缸冇青苔佢地就會咬草,今次至少隔個禮拜先


text:
隊長增值服務
Tuesday, August 19, 2014
柒租記
今日經歷一件異常柒事,所以要寫篇文自己紀錄一下,以警剔自己以后唔好再做on99的事情.
話說隊長我本身都係一個三星鎖的粉絲,原因係每次換租客時個客換鎖又要搞呢搞路咁,係一件幾煩的事,特別係當你有好幾套樓要跟蹤的時候,你開始就會要有一套管理鎖匙的系統,如果唔係都幾鬼亂,行路個褲袋會好鬼重.
相反,度門裝左個三星鎖,比人第一下個印象都係好好多,多多少少係有一定的暗裡增值的感覺,特别係后生仔女一見到一定會好開心,呢個亦係一個令自己單位突圍的好方法,畢竟一個鎖都係二千頭,連裝工都係三千左右(隊長我唔駛錢裝 ....哈),你係租金叫多二三百就返本,又有實際效益,絕對係裝得過.
不過正正係裝左三星鎖,有時就會大意,像我今日去交樓比租客時,就話出門就出門,因為前幾日收樓時我已經檢查過入層係無問題,所以約個客三點我就三點去開門,點知好衰唔衰唔知邊個阿姐咁好手尾,門鎖係無問題,但個鉄閘就無啦啦比人關左!!呢穫真係杰,本身我個鉄閘不嬲都係唔關的,但唔止邊個隔離鄰舍玩野,定係保安見我無關咁好手尾同我關左,仆佢個街個閘係自動鎖的,一關左無題就死人,睇住D租客西晒面,我都勁唔好意思.
你可能會問,咁我應該有鎖匙的嘛?有係有,不過我又懶係靚咁將D鎖匙同張三星电子咭排到靚靚咁放係屋入面,而我又真係唔記得我屋企有無keep copy,即係就算飛番去再番黎要九個字都係有機會白行,於是我就柒晒咁局住叫番D租客落大堂涼下冷氣,我就衝去個管理處求救搵鎖佬啦.
攞到电話后打去,鎖佬好爽快15分鐘就到,問題就又黎料啦,大家都知我個戶口又試玩到得番1000蚊,而其實梅過梅菜的我現金得百幾蚊,屌那星呢個真係唔係隊長一貫的作風,本來諗住入屋租客比租就可以緩和番個財政,但呢下搞一搞個鎖又要駛多我幾舊,仲要係我身上無的幾舊,但係呢個時候我又唔可以咁失霸氣叫個租客幫我比住先ga ma,局住又要跑狗去最近的櫃員機攞埋最后的幾舊出黎,一來一回跑左我十分鐘,都唔緊要,但最慘係跑到我成身大汗像隻狗咁,夏天搞呢D真係攞黎衰.
好啦,番到間屋個鎖佬又岩岩到步,我緊係叫D租客係下面等廢事大家企係門口局冷氣(谷L氣),我同鎖佬上去但鎖佬都似65后,呢位長者係我度門度好似打飛機咁搵條萬能匙chok左成十幾分鐘都開唔到,我心諗呢穫閪啦,於是佢又變陣攞條鉄出黎嘗試去勾個門開關位,咁我見佢好辛苦係度撩我都試下幫手,開埋手機電筒同埋幫佢抶住塊鏡,搞左十幾分鐘后終於撩到,但果下我發現我仲大汗過阿鎖佬,但都拿拿臨比錢佢埋單算數.
一搞掂就即開冷氣,然后call d租客上黎,佢地上到黎就自己驗下樓咁,我就捉住個女人教佢改咭同改密碼.可能到呢個位其實我個人都已經溶左兼亂亂地,咭我重設了,但係個密碼我又唔記得點改,同個租客玩左出門開門關門十幾次,另外個租客都忍唔住出聲話你都好慘,今日比兩個鎖玩左成粒鐘咁劑,呢個時候我都忍唔住嗌投降,我話番屋企睇番說明書先打番比你點改密碼,反正你鎖左鉄閘我都唔會得閒再叫個鎖佬黎爆你門la.
其實就好小事,不過搞左我成個下午,本身一件nice and easy的事,諗住收番D租幫補家計,但都要整穫杰的我嘆,收租佬真係唔易做.
2 comments:


text:
2012年8月17日
快將成為大學生! 加洲迪士尼樂園, 我嚟啦!
今日早上知道咗大學聯招嘅結果,昨晚全晚都不斷發夢,全部都係關於聯招嘅夢.=_= 當我心情平伏返之後,當然就要上黎同大家分享喜訊啦!話哂呢到都係我主場喎!哈哈!我俾 科大 取錄咗,將會入去工程學院;雖然唔係最鍾意嘅科,學校,但有大學讀都已經好開心.之後,我可以繼續向著 幻想工程師 呢個夢想進發!我知道的確一啲都唔簡單,但我會堅持架!
但係呢,入到大學固然係開心啦,而更開心嘅係,我可以去美國加洲 迪士尼樂園渡假區 玩啦!之前文憑試放榜都同大家分享過呢件事,不過當時就未決定好未邊一個美國迪士尼.之後我就向一位網友,一位我好敬佩嘅主題公園粉絲,徵詢一下佢嘅專業意見... 聽完佢嘅意見,我而家就選擇咗加洲,至於 Walt Disney World 就遲啲我再大啲嘅時候先再諗啦!
加洲 迪士尼樂園渡假區 一共有兩個主題樂園,正常黎講,應該都會去哂兩個架啦... 另外,仲有一個我都好想去嘅 Legoland 樂園,距離 迪士尼渡假區 大約一個小時嘅車程.可以一次過去三個主題樂園玩,真係好興奮啊!相信到時一定又會影到好多相返黎!出發日期就未定嘅,我諗都係下年6月到啦... 但我已經急不及待,加咗一個新嘅文章分類啦!
最後,我想趁呢個機會,再一次多謝一直支持我,鼓勵我,祝福我嘅朋友... 特別係由公開試開始就陪伴住我嘅朋友,多謝你地俾咗好多信心我,我先唔洗太擔心咋!要實現一個夢想,並唔係一朝一夕嘅事,需要經歷長年累月嘅磨練,先至能夠成功;希望大家可以繼續見證我嘅成長,與我一同繼續向前走,一同邁向未來!
於 11:45
標籤: 加洲迪士尼之旅2015, 隨想隨寫
訂閱: 張貼留言 (Atom)


text:
我嘅徽章都有好幾個類別,而第一類就係 迪士尼朋友!一定唔少得我最愛嘅 Duffy迪士尼小熊 啦!
之後就有 小熊維尼!嗰個油畫徽章係我幾年前覺得幾得意而買嘅,係我買嘅第一個徽章!
米奇 作為樂園嘅主角,園方都為佢出咗好多徽章,我就買咗我鍾意嘅 魔法師造型,經典造型.
其他 迪士尼朋友 徽章就有 小飛象,唐老鴨 鞋子,為咗儲齊一對鞋,我亦買咗個 米奇 鞋子徽章!
下個類別就係樂園主題徽章!用咗樂園標誌設計成簡樸嘅徽章,另外亦有 睡公主城堡 立體徽章!
2011年同埋2012年,兩個擴建園區開幕,園方都有推出相關徽章,我都將佢地歸類為樂園類.今年三月,反斗奇兵大本營 全新商店 安仔玩具箱 正式開幕,又令我買咗三個好靚嘅徽章!
繼續去到下一個類別:節日類!響一整年間,樂園會舉辦不同特別活動,亦係買徽章嘅好時機!我先後響萬聖節,聖誕節,復活節買過徽章,但因為我覺得農曆新年徽章唔係咁靚,所以冇買到...
就算唔係節日,園方都會推出不同系列嘅商品,往往都會同時推出徽章,我稱為特別主題類!最近出現咗一個新嘅商品系列,香港地標,我見到一個徽章上面印有 迪士尼線 列車,就即刻買咗!
園方呢排仲有推出兩款鐵罐徽章,相信Fans們都已經買咗啦!我自己就買咗一罐 手偶鐵罐徽章!我有 米奇,唐老鴨,小飛俠,勞蘇,史迪仔;不過我想要 小飛象 多啲,遲啲應該會換走 史迪仔.
除咗配合商品系列推出徽章,有時都會有特別主題徽章上架,近期我比較鍾意嘅就係 課室主題.呢個系列一共有六款限量版徽章,每個徽章上面都有一啲有趣嘅細節,又令我買咗四個返去...
剩餘嘅一個分類,係紀念徽章,呢啲徽章都係有特別紀念價值,暫時有三個徽章被歸入呢個分類.有 樂園七週年徽章,華特迪士尼先生 生日徽章,以及我之前返工嘅時候所收到嘅 演藝人員徽章.
另外值得一提嘅係,園方不時都會推出徽章套裝,會有好靚嘅包裝盒,裝住一套幾個嘅徽章.我買嘅第一套徽章套裝,就係上年嘅聖誕節徽章套裝,亦係首度推出嘅 奇妙處處通 會員獨家套裝!
其實,響我開始儲徽章之前,每年續證嗰陣都會收到樂園送出嘅徽章套裝,而家已經有三套!分別係2010年嘅 史迪仔套裝,2011年嘅 迪士尼飛天巡遊套裝,2012嘅 反斗奇兵套裝.
最後,呢啲就係我諗住攞去交換嘅徽章!三個以 反斗奇兵大本營,灰熊山谷 做主題嘅徽章!本身係預咗去加洲嗰陣拎去交換嘅,不過而家旅程延期,都廢時擺響屋企鋪塵,拎去交換好過啦!
今年係我第一次參加 徽章交換同樂日!唔知會遇到啲咩野趣事呢?唔知會交換到啲咩呢?期待!


text:
《潮流教主》差唔多八成角色都係做奸人堅,莊思敏,李佳芯,陳瀅個個都各懷鬼胎,其中陳奐仁直情係笑面虎,為人自私自利,睇到啲網民真係想打爆陳奐仁.一向都係FINALBOSS嘅鄭子誠,今次就做好人,論戲最奸嗰個一定要數長腳蟹呂慧儀!以往大家對呂慧儀嘅印象,一直都係佢對修長美腿,同埋N年前嘅中門大開嘅晚裝LOOK.不過,長腳蟹唔係淨係識sell對波,佢其實都有演技,今次喺《潮流教主》入面,長腳蟹就有機會發 ...
《潮流教主》差唔多八成角色都係做奸人堅,莊思敏,李佳芯,陳瀅個個都各懷鬼胎,其中陳奐仁直情係笑面虎,為人自私自利,睇到啲網民真係想打爆陳奐仁.一向都係FINAL BOSS嘅鄭子誠,今次就做好人,論戲最奸嗰個一定要數長腳蟹呂慧儀!
以往大家對呂慧儀嘅印象,一直都係佢對修長美腿,同埋N年前嘅中門大開嘅晚裝LOOK.不過,長腳蟹唔係淨係識sell對波,佢其實都有演技,今次喺《潮流教主》入面,長腳蟹就有機會發圍啦!
長腳蟹為咗要嬴陳豪,不惜一切,單係佢嗰幾個表情,真係明白咩叫「最毒婦人心」.以往大台演奸角嘅女仔唔多,今次長腳蟹呢個毒婦,應該可以殺出重圍!以後呂慧儀唔止係sell 波咁簡單,仲可以sell 奸啦!


text:
我相信大部份做囡都覺得自己阿媽係全世界煮嘢食最好味嘅人.(囝唔得呀, 要話老婆先係!hahaha..)就算阿媽煮得唔叻, 總有一兩樣餸令自己有情意結!
記得好多年前, 當時我舉家已經移咗民都成6,7年, 有一日我煲青紅蘿蔔湯, 屎坑撞棍咁, 竟然煲出咗阿媽煲嗰種味道, 飲頭幾啖時, 不自覺成對眼都翻滾住眼淚!突然百搬滋味在心頭! 我唸嗰次都係人生最爆嘅一次!邊喊邊飲湯,人地睇落去好似飲緊毒藥咁..haha
不過我阿媽食咗素之後, 以前我地細個好多餸佢都唔記得點整喇, 不過呢幾年我自己都無咩食肉, 所以佢記唔記得都無所謂lu!而家取而代之係媽的味道2.0.因為阿媽而家煮嘅素都好好味, 佢會自制d素漢堡,素丸之類好鬼有唸頭, 所以對我嚟講阿媽仍然係全世界煮嘢最勁嘅!(擦鞋!因為佢會睇我個blog..hahaha)
好喇, 今次要講既腐皮卷有咩特別呢?其實我唔知係咪特別, 可能我係豬先咁覺得啦!haha..anyway, 都sahre比大家!話說我每次整腐皮卷不論係煎定炆都會un, 都唔似酒樓嘅!咁我又去問下阿媽, 佢有計喎!原來只係多一個步驟ja!
材料 :(唔多款, 但我覺得已足夠!)
木耳, 甘荀, 沙葛, 豆包


text:
復活節紅假過後,燒腩仔仲有成個星期先返學,艾菲宜家個肚開始大,加上佢又成日失控,艾菲都唔太敢單拖帶佢去太遠嘅地方玩,頂多落吓樓下平台踩scooter同返娘家搵公公婆婆算,但日日困喺屋企你眼望我眼都唔係辦法,總要搵D嘢來消耗吓佢D精力,然後艾菲就諗到不如同佢一齊包水餃.
艾菲自小就特別鐘意食餃子,無論係日式韓式煎餃還是傳統水餃都好,高峰期可以一口氣食一打落肚,但要艾菲自己包真係唔太曉(一諗起點包到靚一靚就無信心),只係早幾年喺$12店買咗個餃子模後試過一次咁大把,之後都係貪方便寧願買急凍餃子返來食算.
今次要同燒腩仔一齊包水餃,艾菲一朝早就準備好餡料,再預咗成個下午畀佢慢慢玩,點知所有嘢準備好晒之後,先發現米高早幾日幫手買落嘅水餃皮變壞咗唔用得,唯有拿拿臨自己開麵包機同壓麵機整,但第一次自己整水餃皮落得太多水好黏手,搞到旁晚時份先完成到D水餃皮,為咗慳返D時間,本身想叫燒腩仔幫手包幾隻玩吓就算,點知佢真係一個又為食又鐘意自己整嘢食嘅住家男來(佢之前同艾菲講到五歲時要煎蛋畀艾菲食),一叫佢埋位即好認真咁整,堅持要幫艾菲筆餡直至完成為止.
咁艾菲講咗咁耐,到底D燒腩牌水餸係點來呢?好﹗即刻去相﹗
首先要將塊水餃皮放上個餃子模到,輕輕力用手指喺中間篤個碗型出來.
跟住就開始筆餡,一茶匙已經好夠啦,否則會爆餡唔靚㗎﹗
放好餡就喺餃子皮嘅邊到點D水.
跟住將個餃子模合埋,睇吓呢個住家男整得幾開心﹗
話咁易就搞掂一隻啦﹗YEAH!
喺燒腩仔嘅幫忙吓,我哋包咗差唔多四十隻水餃,明顯包得唔太靚仔,仲有幾隻爆咗少少餡出來.:P
咁辛苦先包完D餃子,梗係要即晚煮來食啦,係搞到遲咗開飯,但睇見製成品燒腩仔超開心.
自己整應該係特別好味㗎,呢晚佢一口氣食咗六隻水餃,仲要食多四粒用多出嘅餃子餡做成嘅肉丸添﹗


text:
終於可以同阿爸阿媽一齊行山,幾年冇試過,目的地係荔枝窩,因為老豆死話要去,但係佢根本唔知荔枝窩有咩睇
九點幾先起身,唔知點解竟然搞到十二點幾先到烏郊騰起行.其實呢斷路我幾年前同tak跟行山團行過,不過印象模糊,而且相反方向
烏郊騰至荔枝窩一段唔算難行,係開頭要怒上,天氣又焗,副眼鏡出sai蒸氣,行咁多次山都未試過.臨到荔枝窩,要過溪澗,由於落過雨,d石好滑,even著行山鞋都幾乎"線"親,要老豆扶.當年我0係澳洲過呢d都唔使人點幫ga?番到來依賴sai.
行左個幾鐘都冇食dbread,因為想去到荔枝窩食熟食‧記得當地同tak去荔枝窩,賤格地食左餐霸王餐.荔枝窩有兩檔食肆,但provide d食物係一樣,都係得雞粥,炒noodle,鹽焗雞,油菜. 原本想幫襯榕樹下果檔,但佢地已冇野食,惟有幫襯另一設施較簡陋,由兩個客家女人開果檔,三個人點了炒noodle,菜,半隻雞,雞粥.d雞同菜都好新鮮,不過所謂"鹽焗雞"就好明顯冇鹽焗,但好滑好黃油feel,叫老闆俾d薑蔥,佢即場0係我地面前拍薑,點左薑蔥就很不錯.呢餐咁簡單又原始0既午餐食得好飽好滿足.
設施簡陋0既食檔.
簡單又滿足的一餐,難得阿媽冇"彈".
冇薑蔥,八十幾歲0既阿婆即場拍薑.
以為荔枝窩有船出市區,原來冇,惟有行番去烏郊騰or廘頸,我地選擇廘頸.睇完荔枝窩d怪樹就起行.由荔枝窩去吉埔村一後d石好"線",就住就住咁行行到膝蓋都痛.不過唔係行左好耐就到吉埔.吉埔原來未聽過,但去到真係有世外桃園0既感覺,有好靚0既蘆葦田,有海,面對沙頭角,有不少人來影相.d村民都好nice,兩檔食肆0既老板都叫d行山人士隨便坐,even唔食野都可以,又叫我地唔好用公廁,佢地起左個靚d野俾遊人用.當時正值黃昏,更加覺得靚.
then行一段沿海小路到廘頸,約45mins,沿途影左好多相.
條路有好多牛屎,仲有好多牛.牛飲奶我都未見過.
對面就係沙頭角.
就係呢個路口行入吉埔.
行過一個小山波就讀廘頸.小巴站又有兩檔食肆,個老板娘又好大方,拎d椅子出來俾人等車時坐.香港d鄉村人又幾明白待客之道.


text:
亡國興日以繼夜
亡國興日以繼夜
最新嘅實驗證明,拉布真係會拉到人都癲!上星期短短兩日嘅立法會會議內,先後發生象哥(黃定光)假死,黃國健入錯戲院,金勞詹決定解散立法會等靈異事件.
▲圖:亡國興日以繼夜
王國興精神分裂得厲害
精神分裂得最厲害嘅,應該係工聯會嘅王國興.佢喺一個星期內,先後幻化成西鐵男,立法會曾灶財, rapper亡國興等多個角色.佢嘅一手書法,仲俾網民製作成《拉布帖》,以弘揚拉布文化.
經過兩日拉布戰後,亡國興嗰句「日以繼夜,夜以繼日,再日以繼夜,夜以繼日,同你哋玩落去」嘅狂野 soundbite,好快就俾網民製作成 rap版惡搞歌,喺 YouTube日以繼夜,夜以繼日,再日以繼夜,夜以繼日咁無限 loop落去.
成功讓藝術變得政治化
有網民更將佢喺立法會寫書法嘅相,惡搞成道士 look,笑佢喺議事堂內鬼畫符.不過亡國興嗰手書法,都有人欣賞㗎.網上噚日就流傳一幅《王國興拉布帖》九宮格,「浪費公帑日誌我拉布你找數」幾個字蒼勁有力,一筆一畫間流露出對泛民拉布嗰種無奈,怨恨同自殘之意,成功讓藝術變得政治化.製作《拉布帖》嘅網民話,咁做係想「表彰王國興同志成就.銘記王同志活用時間之絕妙創意」.
原文:亡國興日以繼夜
keyword: 亡國興日以繼夜
▼亡國興日以繼夜 相關影片:


text:
2014年9月2日 星期二
蛇仔明first trip ..........Day??
24 則留言:
估唔到你會買自拍神器!回覆刪除回覆
呢啲咁pat pat 痕嘅玩意, 當然係蛇仔爸嘅idea 啦~刪除
蛇仔明幸福到爆,咁細個已經走出亞洲,羨慕死我啦!回覆刪除回覆
呢個年代啲細路都好幸福, 想當年蛇仔媽都成16歳先衝出亞洲呀刪除
包包都好鍾意凍凍杯架.回覆刪除
我想問你地咩住蛇仔明周圍去,攰唔攰呀?
喺hipseat訓,仔仔辛唔辛苦?
因為我都諗緊去旅行呀回覆
攰爆, 唯有輪住孭啦刪除
其實我哋有帶stroller, 但蛇仔明好鬼麻煩, 佢唔鐘意坐, 有時變相車有車推, 人有人抱, 所以好多時我哋都索性只帶hip seat, 可能佢慣咗, hipseat 訓覺佢又冇問題, 有人抱住佢都不知訓得幾爽添
但依家你包包識行, 我唸你哋去旅行會輕鬆好多架喇, 去啦去啦, 啲人成日話bb 唔識, 其實我覺得佢哋係識架
蛇仔明去過好多景點呀,反而我地住倫敦都無帶過阿仔去大笨鐘,Harrods, British museum 呢!回覆刪除回覆
咦~ 竟然?!?!刪除
sheldon 一出世見過大笨鐘喇, 我冇記錯嘅話你生佢時間房係見到大笨鐘的, HAHAHA
睇住BB瞓覺個樣真係好冧架!回覆刪除
我都覺得BB係知道去玩架, 所以我堅持如果去旅行就要帶埋個B~回覆
好鐘意蛇仔明望住你笑果張相呀, 勁sweet呀~回覆刪除回覆
Heee Hee.....蛇仔爸好難得會捕捉得到, 佢多數影相都好冇heart刪除
熟睡的bb 真可愛,你有冇鍚鍚熟睡的蛇仔明呀?回覆刪除
我有時見巨龍熟睡時,都會忍唔住走去錫佢,heehee ^^
見到你d 相,又令我諗起4月份果時去英國了,好想再去啊~~~~~回覆
巨龍媽, 我哋係同道中人呀!!!!!刪除
我成日都會偷錫蛇仔明架, 佢個咀仔細細個好鬼正架
到孖b 出世, 一家5口再去玩啦~
蛇仔明學你哋餵天鵝真係好過癮﹗回覆刪除
同埋帶住細路, 其實想急都急唔嚟-->呢個絕對認同呀﹗回覆
我都冇唸過佢會咁大胆, 佢伸隻手出嚟時反而我哋嚇親刪除
讀萬卷書不如行萬里路真係冇錯,小朋友吸收能力咁高,畀佢去暢遊學習新知識真係好呀!回覆刪除
Oiyee你地冇推BB車,全程用hip seat嗎?好堅呀!回覆
有帶stroller, 但蛇仔明好鬼黑人憎, 成日唔肯坐, 為免又要抱佢又要照顧架車, 就索性只帶hipseat 出街囉刪除
蛇仔明好孝順, 苦肉計幫你慳番一大筆呀!回覆刪除
樹熊果張好cute ^^回覆
佢唔係孝順我呀, 佢幫佢老豆慳咋, hahaha, 有理由相信可能佢同蛇仔爸夾埋囉刪除
我無睇過 harry potter, 所以完全唔知景點係邊,不過我都想去睇 stonehenge 呀!回覆刪除
而家d 小朋友係好幸福架,可能我地d 大人要周圍去又唔捨得佢地,所以一齊去啦!
你地無推 bb 車?好堅呀!回覆
有推bb 車架, 佢喊晒唔肯坐, 搞到我好似虐兒咁, 怕鬼咗佢, 之後啲行程都只帶hip seat 算刪除


text:
...
將軍:元首我地有壞消息通知你
你已經被一條叫曾俊華的七頭挑戰
成為德國以外全地球鬧爆的目標
由小李爸爸到小佢媽媽都唔得閒
希特拉:民望如浮雲,被佢超越唔係問題
佢在我強迫金戶口入左六千蚊
將軍:我的元首,唔係咁簡單
積金局班友話,打算提高供款上限
你每個月要供多一千蚊
希特拉:冇份供強迫金的,另外有公積金的,長俸的,離開呢間房
跳那媽個星,供乜鬼強迫金呀
存六千蚊入去有 X 用呀?
睇住班仆街亂咁代我賭錢
唔係跑輸大市,就係蝕到見紅
我辛苦搵錢番來,憑乜同我蝕哂佢?
將軍:元首大人,佢畀多六千蚊你用啦
希特拉:呢頭畀六千蚊,果頭每月供多一千蚊
將軍:元首你六十五歲就用得筆錢啦
希特拉:表現仲差過我存錢入銀行做定期
存外幣定期仲賺多幾倍呀
蝕錢憑乜野每個月收我管理費呀?
諗出呢條橋的人根本係人渣
六千蚊有排都唔用得
班基金佬就日日硬收我管理費
我個個月供款供呢班大帝
每個月總共要供三千蚊呀
呢班友仲衰過共產黨呀
投資涉及風險,點解要強迫我地投資?
何況係強迫我地蝕錢?
日日只係識得官商勾結
只係為左大陸班蝗蟲做野
有冇理過水深火熱的市民呀?
講道僱主幫你供 5%
實際上未又係你人工度扣番!
支持強迫金班友個腦係唔係用屎做o架?
女秘書:放心啦,我地有澳門身份證
派的錢夠買奶粉畀個仔啦
希特拉:冇啦,我對呢個特區政府已經徹底失望
把自己香港人,當係二等公民
話飲香港水流香港血,卻只顧全大陸
準備移民啦…


text:
2010年7月16日星期五
紫心蕃薯包
其實我一嬲都覺得,
識做衫嘅人係天材!好鬼善mo 佢地.次次我同人講我5識車野,d人就實話﹣﹣
"咩呀?你咁都叫5識車野呀?"
大佬!我咁點算識車呀?
如果你地睇過我my sweet home同my sweet shop o個兩篇blog,你應該都會見到我車o個d咩套物套,同埋d裝飾.但係o個d點叫係識車野?最多係叫做手作仔啫
!其實我好想好似o個d識車衫嘅人咁
,可以車自己鍾意嘅衫呀,裙呀咁比自己著!
唉~~~但係我真係覺得車衫係好好好難ga law!
煮野實在係比車衫易太多na.最慘我又5係完全5識車野喎~就係咁先死!去學咩班好呀?
初班又太易,高班又太難.而且我淨係想學做衫咋bor~出去學?學廿堂都未教到做衫o個圜la
~
今朝收到小王子個Music Theory teacher嘅電話
,話小王子上次考Theory exam個result出左o勒﹣﹣小王子攞100分
!佢重要即刻攞張Certificate 嚟比小王子tim!嘩~~~好開心呀
!你地都知la~考試嘅野5係話識5識嘅,但係可以o係考試攞到100分真係5易!就算係識哂都未必o岩得哂ga ma~所以我同小王子都好開心呀
!
講起小王子呢個Theory teacher,
佢就真係奇人嚟ga!其實佢每堂收我半個鐘嘅錢,但係每堂佢至少教個半鐘.有好多時直頭上左兩個幾鐘.連考試d past paper都係佢自己攞錢買比小王子做,5收我錢ga
!舊年佢直頭半年無收過我學費
,係年尾我更硬塞張cheque比佢咋!小王子好鐘意佢ga bor~次次我o係出面等佢地上堂,佢地都已經關左門ga la~但係佢地d笑聲都可以大到成條冷巷都聽到,認真誇張
!以前佢有教人彈piano同music theory嘅,但係而家佢讀PHD,所以5再教人na~淨係教小王子一個
.所以我諗﹣﹣佢應該係好鐘意小王子ga啫!所以就算佢5比小王子跳級,又教得好慢,攪到小王子 今年至考二級music theory.(其實小王子個piano teacher成日都話小王子應該考高級d嘅theory,話小王子呢個theory teacher o係度哂緊小王子嘅時間,成日都叫我5好再比小王子跟佢學!)但係我都無理佢,老實講~
人地又5係dum我波鐘嚟收我錢.佢真係教到小王子野ga,小王子又學得開心.而且小王子o岩o岩先10歲啫~米由得佢慢慢學d theory law!佢咁鐘意小王子,可能係因為小王子好鬼死似佢,兩個都咁無理頭呀!記5記得小王子o個篇同sink盤傾計blog?我同佢講呢單野,佢竟然同我講﹣﹣
"其實我細個都係咁ga!"
吓?5係呀哇??????
真吹脹!!!!!!!
呢個係紫心蕃薯包,好多個月前整ga na~而家至post相啫!
訂閱: 發佈留言 (Atom)


text:
上次媽媽仲諗緊三育定梁李
點知第二日就收到另一間
元朗三大之一既Offer
今次仲要係上午班添.............
其實呢,媽媽並唔係好恨入三大
因為名校唔一定係好呢點,係完全套入我身上
最主要原因係我會覺得有時名過於實
試過元朗三大之一係去年的面試,竟然要家長答學校10個原因點解要揀佢
我聽完真係呆咗,亦都有諗過比自己會點答
最後實在接受唔到幼稚園面試係著重家長多於睇幼兒能力
所以今年無報,即使後來知道原來老公親戚可能可以用人事入
我都斷然拒絕
因為心底真係覺得一間好既幼稚園係應該睇幼兒能力
而唔係揀家長
當然我做過駐校,係好明白家校合作呢點
但請恕作為人本工作既我,實在不能苟同幼稚園並唔係以幼兒能力作最基本,
兼最大既方向去甄選合適學生
(其實自己中心都有做功課輔導班,
曾經都有老師抱怨點解我哋收親既都係難教
講真,如果係易教就唔會走咗嚟社區中心
既然我哋目標係低收入人士兼雙職父母
點解我哋要揀一啲舒服自己既嚟收?
所以到目前為止,我哋都係企硬
當然明白做老師有佢難處,但每一間中心都有自己理念的)
而且,係幼稚園面試過程中
我係好著重學校點進行面試
對於呢點,我們係完全無訓練過Little C
亦都係無買過咩玩具嚟訓練佢
因為假若係一間人本既幼稚園,其實應該比我更了解唔同月份出身既幼兒
係應該出現唔同既能力
所以偏收大B,又或著將細B放係下午班等等呢啲唔同既情況
我自己亦不敢苟同
哈,媽媽直認係呢方面係好有性格咁堅持
所以心目中三大並唔係別人口中既傳統三大
當然,講到尾最後都係自己同屋企人係點睇
重視啲咩
有幾認識自己子女
邊啲幼稚園先係真正岩自己子女既
好好彩,其實過去我們總共面試咗17間
分佈係屯元天
事關實在無人可寫包單邊間收
所以我只係報我同老公返工沿線既幼稚園
亦都無偏執定一定只報基督教幼稚園
最後好感恩地有6間收咗Little C
不過就真係有10間做咗後備
1間不取錄
而呢6間幼稚園,屯門佔3間,天水圍佔1間,元朗佔2間
屯門3間都係無宗教背景,有1間全日,1間上午,1間下午
天水圍同元朗全部係基督教
天水圍係全日
元朗1間上午,1間下午
嚟到呢度
媽媽曾經有認真諗過讀屯門梁李秀娛會唔會真係有機會升上屯門一級小學
但有媽媽會既媽媽以過來人分享
既然龍B係幼稚園都咁激烈
小學一定更勁
所以佢同我講雖然報返自己母校只得10分
但已經係一個唔錯既分,好過無分
實在講得又好啱
所以即使我心儀聖公會蒙恩小學
都唯有放棄了
而且有教會姊妹曾提過我自小接觸的好,會易入腦
諗返自己點解中一信主,都係因為幼稚園時已經認為要信主
所以屯門3間全放棄~
實在主比我們好大恩典
當我好幾晚都諗讀唔讀梁李同最終同自己講要順服時
就係23/12/14呢日朝早,元朗三大之一放榜
竟然收咗Little C上午班﹗﹗
我真係完全無諗過﹗
最主要原因係前一晚已經有一個好認識呢間幼稚園校長既媽分享學校只收到9月B
所以已經一肚氣,心諗教會學校都咁?點活出信仰呀?
點知原來間學校係收埋細B..........
獲知消息一刻係完完全全唔知講咩
更加無係媽媽會入面報喜
所以上次仲諗三育定梁李?
而家已經唔駛點諗了
因為問咗師母呢間三大之一做成點,師母話係好推介
(我師母係幼稚園校長)
加上又收咗Little C上午班
仲好方便99接Little C放學,就算落雨,99都可以全程由屋企行天橋到學校接
咁Perfect真係只有主先做到~
所以呢,我們等埋嚟緊三星期產檢睇下Little S點先
如果係28週前有早產機會
咁我們就會揀天水圍讀全日
(Little S有機會瞓唔知幾耐箱嘛)
但如果Little S無特別情況發生
咁我們繼續憑信心就比Little C讀元朗三大呢間
雖然到呢刻都仲會覺得呢間學校既唔一定做得好過三育
但諗到萬一升小要叩門
相信呢間學校既校長威望係會好過三育呢~
所以,最後係選擇幼稚園,確實真係有好多好多考慮因素~
下年要報K既blogger,祝大家順利呀 ﹗
最後附上退位信
為咗加快呢個Music Chair既過程
希望好以我有多過一個Offer既媽媽能夠儘快比信,或者打電話比唔諗住讀既學校
因為有啲學校係真係已經通知備取生可以補上做正取生啦~
當然有啲學校堅持要過埋24/1
但呢一步係我哋可以盡力既,就一齊做啦~
學校係點唔係我哋可以理,但至少都做自己果份吖嘛~


text:
Author : 泛 樹娃
美食
泛 樹娃
| 278 Views
| May 5, 2016
每逢食親中菜,人少少一定會唸起希慎南小館.最近聽見有人提起希慎開左間叫名館嘅中菜好似唔錯,一路都想去試試.
Read More
美食
泛 樹娃
| 147 Views
| May 4, 2016
平時喺九龍灣德福食野通常都係食Ruby Tuesday 同埋牛角,知道開左間asian cuisine即刻去試試.呢間店叫做little old town,去到都等左15分鐘先有位,我地兩位好好彩被安排坐卡位.
Read More
美食
泛 樹娃
| 3,532 Views
| March 28, 2016
今日公眾假期又係補眠嘅日子,訓到1點左右,出到銅鑼灣2:30,記起炑八有韓式下午茶餐供應(2:30開始),下午茶假日都供應,咁一於去試吓.
Read More
美食
泛 樹娃
| 204 Views
| March 28, 2016
將軍澳之前食嚟食去都係嗰幾間,都真係有啲悶,隨住唔少新樓盤喺將軍澳落成,商場食肆需求量增加,呢排進駐唔少食店,遲啲仲有simplylife 會喺popcorn開舖添,上次試左aeon裡面大門拉麵,今次又試試新野.星期六要食個quick lunch, 米線嚟講,將軍澳中心米線陣都ok,不過又係食得太多次,食到有啲悶,行去popcorn商場搵食途中,見到開左間冬蔭公公,又有粉麵食,有新野即刻試試先!
Read More
美食
泛 樹娃
| 124 Views
| March 14, 2016
星期六去開觀塘apm商場,到左下午茶時間又要周圍覓食.記得apm商場地庫一田超級市場裡面都幾多野食,之前食過魚生飯,壽司,天仁茗茶嘅珍珠奶茶,除此之外,仲有pizza,生蠔,海鮮,yogurt,雪糕,都幾多選擇,好似一個小food court 咁.
Read More
美食
泛 樹娃
| 609 Views
| March 8, 2016
星期日太遲起身,出到銅鑼灣已經2:30pm, 大家都知道呢個時間係好難搵食,好多餐廳3點落場,好彩比我地search到達人烤肉銅鑼灣店週末嘅呢個時間竟然仲有lunch set,一向聽聞呢間烤肉店品質唔錯,lunch set 好似serve到4-5點添,平時食伊呂波lunch set就食得多喇,可惜又係3點落場,其實香港烤肉店真係好多,不過比較難搵到唔落場仲要有假日lunch set提供,達人烤肉真係啱哂我呢條懶蟲.
Read More
美食
泛 樹娃
| 246 Views
| March 6, 2016
上個禮拜試左一間味道好食,價錢合理同埋座位舒服嘅燒肉店.我哋平時都好鍾意食燒肉,各類嘅燒肉店我哋都好鍾意去試,例如BBQ7080,新麻蒲BBQ,伊呂波燒肉等.得知有一間未試過嘅燒肉店當然要去試吓啦!呢間食店位於尖沙咀金馬倫道中國保險大廈,同一層樓有另外一間食肆叫禾牛薈火煱館,金馬倫道真係多嘢食!
Read More
美食
泛 樹娃
| 629 Views
| February 18, 2016
嘅係喺日本擁有超過300家店嘅溫野菜!呢間火鍋店真係名不虛傳,用料新鮮,價錢合理,湯底多選擇,真係好好食,只係排隊真係排太耐喇.總共食左兩次,一次排個半鐘,另一次排左成3個鐘,食個打邊爐真係認真誇張!
Read More
美食
泛 樹娃
| 355 Views
| February 6, 2016
星期六日最好嘆番個semi-buffet.我地一向鍾意假日半自助餐多過自助餐,多數食物質素比較有保證.其中性價比較高嘅weekend brunch係位於金鐘Hutchison House 嘅Lawry's 扒房,亦係我喺美國最鍾意嘅扒房.因為有會員卡(之前post介紹過),我地有8個人,可以免費升級到vip私人房,無minimum charge要求, 雖然其實大廳都坐得好舒服,座位同座位之間保持適當距離,但係當然vip房更加舒適啦!
Read More
美食
泛 樹娃
| 5,032 Views
| January 31, 2016
最近供應得意可愛點心嘅食店百花齊放,近期最出名嘅得意點心係邊間?"點心代表/點心icon"...仲係蛋黃哥?已經out左喇,今次為大家介紹尖沙嘴 yumcha 飲茶.
Read More


text:
我如果話好難得先出到黎尖沙咀區
或者大家都會覺你是否在開玩笑呀?(以國語Mode 說)
對於而家既我,出去遠一點既地方其實都怕怕地
由其比較熱鬧,環境比較嘈一點的也會影響到Hugo
但係諗住今年男人生日,仲係以爸爸身份既慶祝
就試一下出去食個小小既生日飯
揀左呢一間都好幾個朋友介紹既韓國炸雞
Chibee Chicken and Beer
座落係H8 既23/F ,由於當日要帶住Hugo
到遲時間比起Booking 遲左,好彩都仲有位置可以提供比我地
一到達餐廳就已經有強勁既K-POP 音樂
不過環境上就比較黑一點,但係唔會話黑到睇唔到餐牌咁既
不過要留意一點就係,餐廳既待應多數都係韓國人
同埋餐牌全部都係英文所以大家可能要拎定電話翻譯當中既內容啦
咁我就冇特別去影底個餐牌,就直接來介紹下我當日食左咩啦
呢個飲品,我見當日都好多人有去飲用
我就揀左呢個係 Fruit Punch
一Jar 既份量大約可以每人分到4-5杯以兩個人去分
所以如果一大班黎飲都幾抵,但係可以叫佢小d 冰xd
黎得呢度食飯又點可能唔食炸雞先得架?
今次就揀左我見都比較多人點既甜酸炸雞
Sweet & Sour Chicken $178
食炸雞最怕就係食到d 肉又鞋又乾,
但係聽講韓國既炸雞係唔會乾爭爭之如仲啖啖肉
今次揀左呢一個既甜酸炸雞呢,就主要靠d 醬汁啦
不過對於我呢d 最愛撈汁既黎講就好似少左d 啦
不過呢,係炸雞附上既配菜入面又估唔到係幾好食
由其當中既紅菜頭酸酸地好開胃,由其佢有d 辣既地方
食左它就好中和到個隻辣啦
本身想吃一點點飯,始終招呼我呢個大老闆都係需要有飯氣
不過由於店鋪應該都係主打吃炸雞,晚市就冇飯類提供架啦
咁就揀左呢個CHIBEE Noodle $65
其實呢....就有d 似食緊辛辣麵加左韓國午餐肉者
咁一個人食可能都會夠夠地喉,如果兩個人食
就有d 到喉唔到肺既感覺,呢個就真心有d 覺得....唔太值囉
最後又點少得食韓式年糕先得架
不過食唔到辣既我就唔去挑戰最傳統既韓式年糕啦
所以就點左呢個Carbonate Tteakakgi 卡邦尼年糕 $108
既然講得卡邦尼主要就係以白汁為主既,咁呢個年糕入面
除左有年糕之外,都有d 菜係入面
咁就唔會食完好似好濟咁啦係唔係?
對於我地比較少食韓式菜既,今次炸雞就真係有d 不一樣的
當然對於我個個比正野佢食都當草既男人黎講
佢就話同佢食KXC 有咩分別呢?
我就覺得係有一點不一樣,不過環境真係太嘈
對於有小朋友既家庭真係唔岩,睇黎下次我都係同班朋友黎食下先最好
不過如果主要黎食炸雞係可以,當係食晚飯就好似有d唔夠飽囉
都係一次不錯既體驗黎既,我推介它家既炸雞^^
希望你地都喜歡小妹既介紹啦
想隨時留意小妹既Blog 既動態及生活點滴
記得要Like 我既專頁啦


text:
還記得小妹早前出席了(美肌之誌)的小茶聚嗎?
除了當天了解一下新推出的CC Cream及升級版Mask之外
其實品牌方面,亦送上了它家的產品給我們去體驗呢!!
既然我有得體驗當然要試一下,比大家了解下它們的新品係點架啦
首先就試一下它家的經典面膜系列升級版!!
當然我要體驗就是今天夏天最必需要的面膜
它就是(淨白補水面膜)啦
今次呢個升級版究竟同舊版有咩分別?係唔係只係加張貼紙就叫升級呀嗎?
其實今次呢款升級版會有兩倍既玻尿酸,足足比舊版的多上一倍呀
加上有1.6倍既蘆薈萃取可以令肌膚Keep 住有光澤
當然不少得要有可以令肌膚Keep 住透白既成份既黑桑啦
加上今次呢款Mask 會用上日本既最新技術,
會運作上多孔珍珠紙托係面膜上
咁就唔會令面膜上既精華痴哂係個張紙度啦
而且面膜都岩番我地亞洲既人仕既使用tim
一盒入面會有十張面膜,價錢唔算貴都真算幾玩架真係
拿起一張面膜就會見到有橙色既包裝,係背後亦會有番產品既資料詳細
最重要就係有埋Exp Date ,因為小妹也因曾買埋買d Mask 到過哂期,乾哂水我都未用
咁就哂左呢張面膜呢,所以我而家會好似d 食物咁xdd
最近期的會先用,咁就唔洗擔心哂左面膜啦
我已經掉左好多美x日記啦,肉都赤埋
係時候敷下上面,睇下係咪真係好似Ricky Kazaf似咁講,
Mask 好岩我地亞洲人仕使用先~
咁首先先講一下佢張珍珠紙的確是唔會吸走面膜既精華既,
不過袋入面既精華就好似比較少啦,留番第二朝用就好似難少少啦
另外一個問題呢個Mask 就好似唔係好Cover 到我個面,
因為我有d 額頭位置都敷唔哂,或者我真係比較面大個D 人啦
不過不得讚個鼻位真係做得幾好,起碼平時我個鼻都會敷唔到既
但係今次就可以敷得之如仲唔會移位
不過今次塊Mask 好厚,雖然佢唔會點跌但係我覺得好似都吸左唔少精華
同埋唔知係我個日真係太乾呀,定係對住風扇敷呢
我敷左15mins 左右都已經半乾狀態啦.....
不過敷完的確面仔會有番滋潤既,所以呢個時候就可以等一等精華吸收哂就可以上妝啦
既然上次去左活動學左點樣化個裸妝就等我試下用番CC Cream 試下先
其實CC Cream 已經有一段日子,或者大家都會話係唔係即係BB Cream 升級版呢?
其實CC Cream 應該係一個調色霜,但係佢遮暇唔係好高架咋
但係可以做到透薄自然仲要唔焗身!!
既然今次美肌之誌都推出了呢一款'超智能柔焦防曬CC Cream "
究竟呢枝CC Cream有幾超智能呀?係唔係好似智能電話咁勁先?
其實因為呢枝CC Cream 做美肌四大關鍵,護膚五大功效
可以一枝做到九大功效,聽到都覺得幾抵呀xd
而今次呢枝CC Cream 都會有四層調色效果,
而當中既成份就可以令到做到我頭先講既九大功效啦!!
今次呢枝CC Cream 以粉紅色的包裝,在樽身背後會有一個製造日期及Exp Date
以樽身亦列明了製造地方而打開後其實都仲有一個小小的銀色錫紙包住
咁就唔洗驚一大力就壓左D CC Cream 出黎啦
咁CC Cream O支出黎既其實唔會係你肌膚既顏色
反而就係白色的Cream 庄,同埋真係唔洗搽咁多
我諗一粒黃豆既Size 既就夠架啦,因為呢個份量我已經太多一搽上面就變到好白面鬼
由於我既份量真係太多,一搽上面就變白雪雪的樣!!
最後我要用紙巾抹走番d CC Cream 先慢慢推勻先可以做到透薄自然既妝容啦
雖然岩岩睇到張相真係有d 似白面鬼~夜晚真係唔好睇我篇文住
不過當時間過左一陣佢就自動幫我調番色
咁就唔會變左白面鬼鬼架啦!!
雖然化妝師就話可以唔洗再搽胭脂,不過小妹都想個樣睇落精神少少
都加番少少胭脂係面度,今次小妹加上既唔係平時用既粉庄胭脂
今次真係搽上面既胭脂,究竟有咩分別呢?
咁今次我呢款係似膏庄又帶點水水既胭脂黎既,份量唔洗多少少就夠架啦
咁睇番相,即使唔洗加眼線都可以令個精神少少,當然加番條眼線
就梗加精神多D啦~~大家喜歡嗎?
咁我影完相加埋少少眼線同唇彩出街~男友見到都話今日個妝幾好,
又夠自然,唔會好明顯化左妝~其實男人就係想身邊既女人靚
但係又唔想你化到濃一濃妝咁...我地扮靚都係想有人讚下o者
因為做一個透薄既妝容其實可以好簡單,今次我運用左(美肌之誌)呢枝CC Cream
你地都可以化到一個透薄自然既妝容,最重要都係打番好個底
今次小妹就運用兩件產品去做裸妝效果雖然唔係好完美,亦唔係好靚
但係都希望大家會喜歡我今次既介紹~
如果大家都有興購買(美肌之誌)既產品可以到千色/卓悅選購
而大家想了解一下它家既資料或者最新消息
都可以到以下網站搵搵佢地架:p
官方網站:: http://www.beautymate.hk
而小妹的(美肌之誌)的回顧可以到以下地方收看
希望你們也喜歡小妹今次既介紹,


text:
- 唱片
- 亞洲通殺2015
- 音樂分類
- 流行
- 發行日期
- 2015/07/14
- 播放次數
- 84
- 發行廠牌
- 量能文創股份有限公司
- 作詞者
- 黃明志
- 作曲者
- 黃明志
- 製作人
- 黃明志
NT$ 19+
我住喺吉隆坡 但係來自南部
識聽唔識講嘅 嗰度好多 我就係其中一個
唔好意思 連孟加拉都叻過我
我細個就聽Beyond嘅歌 學友同華哥都幾唔錯
嗰日遇到佢 真係索 佢話佢來自香港
住喺北角 喺旺角返工 我想請佢食咖哩角
我哋睇香港電影電視劇都好多
星爺發哥達哥偉哥哥哥
呢度唔中意睇配音 愛原汁原味 好似我
雖然廣東話講得唔好 但我會學
我費咗很長嘅時間 寫咗這首歌
雖然唔係幾標準
但希望妳可以睇到我 多日苦心訓練嘅成果
為了妳 我學咗廣東話
我不捨不棄 不日不夜
學到半死
為了妳 我學到脷都僵化
已不知不覺 識讀識睇
妳快樂嗎?
有點嘢 唔係咁容易清楚明白
點解 一二三四五六
做乜“七”唔講得? “九”又唔講得?
香港係唔係唔中意“九七”?
要點“算”先得? 蘿柚又叫屎忽
我唔懶 我好勤 俾我多啲時間
一定要妳睇到我的真心
想錫妳一啖 唔使驚 我條脷冇毛
我可以搬去香港 日日陪妳老母
唔會丟妳老母一個人喺屋企
可以教教妳老妹學英文say “Hi”
妳嘅鞋如果太臭 我攞去洗
如果洗唔乾淨 我就攞來丟
丟乜都得 妳唔使煩
我對妳冚家都好好 冚家拎去玩
冚家都富貴 齊齊去買地產
冚家嘅地產 叫“冚家產” ?
為了妳 我學咗廣東話
我不捨不棄 不日不夜
學到半死
為了妳 我學到脷都僵化
已不知不覺 識讀識睇
妳快樂嗎?
我知我走音闖禍 咪笑我發音唔好
我天分就係咁高 俾心機不怕說錯
都差不多 最緊要妳會接受我 喔
為了妳 我學咗廣東話
我不捨不棄 不日不夜
學到半死
為了妳 我學到脷都僵化
已不知不覺 識讀識睇
妳快樂嗎?
我話我聽懂咗 妳問我聽懂右?
我想要食公蕉 妳問我食唔食喇?
我企妳邊皮 妳問我邊度有皮?
天黑落水咗 妳問我係麼水啊?
掘柑掘桔掘金桔掘雞掘骨掘龜骨
掘完雞骨掘金桔掘完龜骨掘雞骨


text:
圖片來源:環球膠報
靚抽王
Cap圖龍虎榜
平日一打開 facebook同 WhatsApp,可謂 cap圖滿天飛, cap圖已經成為我哋生活嘅一部分.今期至新至 hit嘅 cap圖係乜?睇 Cap圖龍虎榜!
夏天,為大地帶來奇裝異服
香港永遠都有啲人穿着奇裝異服去街街,又唔知點解類似嘅朋友硬係會喺港鐵現身恍如行騷,呢套係今季最有誠意嘅 Cosplay之作,不過個頭好似太大,搞到個身有啲似火柴.
進擊的肥仔
喺香港潛伏 9年,過期居留嘅小巨人懷仔,喺禮義廉議員幫助下獲得行街紙,令到好多香港市民非常擔心.
會唔會眾多複製人懷仔已經喺城牆外面 ready,見到「懷仔一號」申請成功就湧入香港問政府攞行街紙?點解懷仔 12歲仲大份過啲大人?會唔會係基因突變嘅戰鬥機器,甚至係《進擊的巨人》入面嘅巨人?仲有巴打搵出片段指懷仔打人,佢會唔會蝦身邊比佢細粒 3, 4倍嘅同學?種種跡象顯示,呢個世界級肥仔可能就係傳說中嘅基因突變胖虎,香港人已經無法再阻止佢嘅侵略喇!
毒男二部曲
大台劇《華麗轉身》除咗捧紅阿姐嘅五字真言「經過那些年」,松哥呢句「我用情專一,何嘗不是形單影隻」更道盡不少毒男心聲.另一方面,家傳戶曉,專教大家點樣唔好俾賊人入屋,同時教啲賊點樣逃避警方追捕嘅《警訊》,竟然以毒男角色教大家點樣唔好俾人偷手機.故事入面毒男因為太有自信借手機俾靚女,最後落得手機被偷嘅下場,似係要教導毒男們不要太有自信,應繼續做隻自卑的小雞雞就算數囉.


text:
41歲孫佳君箍實法廚 攤梳化纏綿再大戰48粒鐘
2014-12-10 11:29:00
41歲嘅孫佳君,即使已經唔係後生女,仲有兩個仔,09年同富貴男友劉貴喬分埋手,但一樣都係咁索,仲再戰江湖,簽埋經理人公司重投幕前.不過孫佳君浮沉影圈咁多年,距離爭影后仲有一大段路.與其係咁,
搵番個另一半仲實際得多.難怪早排俾記者影到眼腫腫,原來係因為啱啱打完眼部去皺針,扮靚啲食仔嘛.
自從同富貴男友分手之後,孫佳君可謂dry足五年.幸好四個月前終於搵到第二春——現年35歲嘅三粒星米芝蓮大廚Olivier.話明係米芝蓮大廚,孫佳君亦深諳食色性也之道,知道點樣可以箍實個男人.今日有周刊報道影到,孫佳君為咗令呢段姊弟戀keep住咁hot,日前更公然喺餐廳公眾地方纏綿.
當日孫佳君化行妝,一副戰鬥格,自動「人肉速遞」到男友任職嘅銅鑼灣一間法國餐廳.其實本來可能只係食個dinner.但隊足五支香檳,食埋支煙,就開始嚟料喇.一開波只見Olivier舐完孫佳君耳仔再舐面,撻著孫佳君之後兩個就埋位咀唔停,flap flap聲伸晒脷,仲見到男方隻手有所行動……喇.
未幾劇情已經進展神速,孫佳君索性攤喺梳化度,Olivier就烏低身……咪住先,唔好唔記得,呢度係餐廳唔係屋企,所以Olivier極其量都只係可以箍實孫佳君狂咀,但無理由咁就算0架,之後梗係返屋企兩個拍拖去攞車,孫佳君揸架價值120萬嘅Benz,載住男友返自己位於山頂甘道嘅寓所,引「郎」入室,密會48小時冇出過門.


text:
Thursday, May 16, 2013
天門組織部長浸死
殖民我粵地嘅撈頭要懂水性同適應氣候酷熱,天門撈民就抵唔住天氣,夜晚走出嚟鬧事,天門撈官就遊艇觸礁,浸死喺珍珠島海域.可惜呢位撈官冇帶粵裔性工作者上船,如果唔係可能救其一命,可伶啲北姑同佢送命.不過撈官死咗可封烈士,立碑傳頌其殖民功績,其族可以得到豐厚白金,子孫可加官進爵,繼續掠奪粵地資源.
Wednesday, May 15, 2013
大塘及周邊村落湖北天門撈頭暴亂
傻閪村官同共撈謀皮, 以為發展地產可以不勞而獲.世上邊有免費午餐,被殖民不但只,仲畀共撈借刀殺人,利用底下中原殖民玩殘你.如果要整頓廠房消防系統,點解唔係早上嚟做?大可以先作通告,然後消防警察一齊行動.晚黑偷偷摸摸去人哋度搬嘢,邊個似賊?動用武警鎮壓必會引人非議.有人高呼“湖北雄起,打倒廣州人”中原就一定響應,畀其藉口搞種族滅絕.返撈共先要剷除粵奸,因為佢哋會唆擺果啲搵蠅頭小利嘅粵人出賣大部份粵人嘅利益.
5.13 你老母閪,踩倒上門,唔屌點吞得落呢啖氣.
屌人先要屌自己.我祖先幾百年前喺番禺遷居於此,一為田地唔夠分,北上有無人之地可以開墾,二作為分家,出外尋求挑戰,先至係開枝散葉嘅意義.我阿爺與其祖輩喺度耕耘一生,開田種樹,單挑水果稻米徒步入廣州城過人民橋後販賣,自食其力.我哋呢班不肖子孫,不務正業,同共撈玩地產遊戲,必然自毀.丟棄田地起工廠,污染環境.河道變窄加上廢水垃圾堆積,臭氣沖天無法使用,祖先故有嘅划船,游水技能就斷喺我呢代.果林堆到,起樓出租,不見天日嘅城中村,滋生盜賊,空氣不通,病毒縱橫.我哋既不識爬樹取果,亦唔知如何下田分辨五穀.更不思改善環境,竟然廢宗廟,各散東西,近者置業錦繡銀灣仲話可以遠望故土,甚者就搬去雅居樂,祈福新村一葉障目.更有好似我啲不肖子孫遷居北美,以為問題就噉唔見嗮.
湖北天門撈更無文化,都識自吃其力,用雙手搵錢.當你睇到人哋24小時趕工造衫,老闆同員工一樣週末加班果陣,你自己就係早上玩雀飲茶,下晝就打雀賭錢,邊個似社會寄生蟲多啲?唔喺呢塊地耕耘,就冇資格話喺呢塊地嘅主人,我哋嘅墮落成就咗撈頭殖民粵地.而家條村被撈頭佔據,天門話成為普通用語.我先體會到 “少小離家老大回,鄉音未改鬢毛衰.兒童相見不相識,笑問客從何處來.”嘅意義,就係我鄉下畀人殖民咗,我啲親戚走嗮佬.
Subscribe to: Posts (Atom)


text:
結婚後一連幾天,日日都忙到爆,schedule排得滿滿的,每朝都係較鬧鐘強迫起身;尋日親友們離開晒香港,一切回復正常,今朝線算可訓晏少少,不過都約左裝修師傅今朝黎睇下間屋,所以仲想訓耐d都係要起身,但已經好過之前幾日,起碼訓到十點呀!成個假期到今日先叫可以訓耐少少休息下,但聽日已經要開始返工啦!慘~~
同媽咪食過lunch後,就同太陽哥哥出去揀牆紙同揀瓷盆,牆紙方面,師傅話快富街永盛佢識得,咁就去呢間啦,原來係成條街最大間既,好多人都係度買!
揀左好耐,您知我揀野慢架啦,最後揀左以下呢幾款,中間個款係廳既牆紙,最底個款係兩間房既牆紙;天花我想試夜光,所以我地間房個天花就用最上個款,波點係日頭見到既pattern,到夜晚波點會消失,夜光pattern就會出現,好浪漫呀!哈哈~~廳同細房既天花唔記得影,只係普通白色,pattern個花會少少凸起既牆紙!
跟住揀瓷盆,呢個煩囉,行左好耐,因為師傅冇介紹,我地都係臨時決定換埋原有個瓷盆,想換過連櫃既!最後去左呢間鋪頭,係正十字路口,最多人睇,應該隱陣d...
好多款...
不過岩我地個size,又最岩心水既,都係以下呢兩款:
其實兩個既深度都較為淺,我最怕d水會反彈,彈到周圍都係,不過加個網咀同調低出水力應該冇問題;圓邊個款就美觀感靚d,但方邊個款就體積就實用d,呢d情況梗係交比一家之主揀啦!嘻嘻~~最後太陽哥哥揀左方邊個款!
其次我地都想整過個廁所門,因為唔係咩大屋,正路都係用返普通門或者摺門,但太陽哥哥有點抗拒摺門,所以睇下有冇可能整到趟門,不過資詢過後,機會不大...
行完好攰呀,去左starbucks請太陽哥哥飲咖啡,因為渣打咭做緊加$1多一杯,呢個月都飲左好多次呢!